
ТЪНКИ ое 
ГЕРИ 

За дпасна мисия 
със съмнителен край 


ни щедро заплащане. 
Да еумел с меча, 
късметлия 
ис осгър ум. 

Кандидатите 
да се овръщат 
лично към мен, 


Товолд Четвърти, 


крал на ДАлдония н Белмория 


ПРЕДГОВОР ОТ АВТОРА 


Знаех си, че ще стане така. Вълшебната сила на фентъзи отново ме 
привлече в царството на меча и магията и както ще се убедите от 
следващите ми книги, този път явно ще е задълго. 

Когато започнах „Дракон в мазето", знаех единствено, че пиша книга- 
игра едновременно за новите почитатели на жанра, за които това ще 
бъде една от първите подобни книги, и за найх-преданите фенове на 
книгите-игри от поколението на „Огнена пустиня", „Варварският 
бог" и „Принцът на Алкирия". 

Преследваше ме думата „класически" и когато се замислих какъв би 
трябвало да бъде сътвореният от мен свят, мечовете и магиите се 
пръкнаха от само себе си. Сюжетът също попадна точно на мястото 
си: та нали именно мотивът за непознатата страна, в която върху 
легендарно съкровище спи огнедишащ дракон, е най-устойчивата 
измишльотина в историята на човечеството - от преданието за 
Беоулф през българските народни приказки до основополагащата 
„Хобитът: или дотам и обратно" на професор Толкин. 

Системата на игра също извира направо от доброто старо време, 
когато мъжете бяха истински мъже, жените бяха истински жени, а 
и хонорарите си бяха истински хонорари. Беше ми страшно приятно 
да пиша отново за Сила, Издръжливост и Шанс, а съм сигурен, че и на 
вас ще ви е приятно отново да посмятате малко, треперейки със 
затворени очи над таблицата с числа. Изобщо, държите в ръцете си 
нещо, писано в най>-добрите традиции на жанра. 

Ще ви хареса. 


жяж 


Благодарностите този път са малко повече, защото 1996 беше една 
наистина странна година. 

Благодаря на майка си - за всичко и на баша си - за това, че не се 
предаде. Благодаря на Ейдриън Уейн, че отново се появи с бликащите 
си идеи и невъобразимия си мързел. 

Благодаря на един идиот, името на който няма да споменавам, който 
ми счупи крака, така, че бях принуден да си остана у дома и успях да 
завърша тази книга. 

Благодаря на хората от „Рехт" за чудесното конче, което ми 
намериха, и с което е истинско удоволствие да се пътува из моите 
приказни страни. 

Благодаря на Нели, че ме обича. Ей Богу това наистина е най- 
невероятното момиче на което някога съм посвещавал книга. 

Надявам се и следващата да е за теб, миличко. 

гегейек! 


ПРАВИЛА НА ПРИКЛЮЧЕНИЕТО 


"Шансе 

Шансът в тази книга ще ти е нужен доста често. Можеш да го определиш, 
като посочиш едно число от таблицата в края на книгата. Ако не обичаш 
таблици, можеш да използваш обикновен зар. 


„Силае 

Това са точките, които определят доколко твоят герой е способен да 
извърши някакво трудно действие или да се справи с някой противник. 
Започваш книгата с 5 точки Сила, но при определени обстоятелства тя 
може да се увеличава. 


. Издръжливосте 

Започваш приключението с 30 точки, като не можеш да превишаваш този 
брой до края. Ако в резултат на битки или други трудности точките ти 
Издръжливост паднат под нулата, героят ти е мъртъв и за теб не остава 
нищо друго, освен да прочетеш епизод номер 18. 


"Биткае 

1. Когато срещнеш някой противник, той винаги има определена Сила и 
Издръжливост. Прибавяйки към собствената си Сила резултата от един 
Шанс, ти имаш три възможности: 

- сборът е по-голям от Силата на противника ти. В такъв случай той губи 
две точки от своята Издръжливост. 

- сборът е по-малък от неговата Сила. В този случай ти губиш две точки 


Издръжливост. 
- сборът е равен на неговата Сила. Тогава и двамата губите по една точка 
Издръжливост. 
Битката продължава, докато един от вас загуби всичките си точки 
Издръжливост. 


2. Ако се биеш с няколко противници едновременно, разменяш по един 
удар по описания начин с всеки от тях поред, без право на избор към кого 
да е насочен. 

3. Понякога тези правила са изменени заради конкретната ситуация. Тогава 
в текста ще намериш допълнителни указания за това, как да проведеш 
битката. 


"Предмети: 

Можеш да носиш до шест предмета, като някои от тях може да се 
повтарят. Ако намериш нов предмет по пътя, ще трябва да се разделиш с 
някой от тези, които вече имаш. 


„Мечовее 

Избери един от тези три меча, който да носи героят ти. Както се досещаш, 
от качествата на избраното от теб оръжие може да зависи изходът на някоя 
ситуация по-късно 


1. Фирфелд 
Този голям и тежък меч е изкован от самия Дауринг, най-изкусния ковач в 
цяла Алдония. Стоманата му е изключително сигурна, с голяма твърдост и 
устойчивост. Типичен рицарски меч, Фирфелд е особено подходящ за 
силни сечащи удари. 


2. Лайм 
Произходът на магическия Лайм се губи във времето, но той със сигурност 
е изкован под мъдрото ръководство на опитен вълшебник. Лек и маневрен, 
Лайм притежава и собствена интелигентност в степен, позволяваща му да 
отгатва посоката на движение на противниковото оръжие и така да 
улеснява собственика си. 


3. Истрин 


Невероятно пъргав, Истрин е изкован далеч на юг от специална стомана, 
която му придава гъвкавост и бързина отвъд границите на възможното. 
Идеален за бързи улични схватки, този меч е особено ефикасен при 
изненадващи пронизващи удари. 


Над столицата на великото кралство Алдония разцъфва ранно пролетно 
утро, когато минаваш под изящната арка на Източната порта и се отправяш 
по широката, павирана с мрамор главна улица към двореца на краля. 
Бардовете твърдят, че Селдор е най-прекрасен именно сега, когато бледото 
слънце едва-едва наднича иззад червените покриви, увенчани с малки 
кулички, а улиците са пусти и хладни, достигаш дверите на кралското 
жилище, без да си съставиш мнение по въпроса, и след кратък разговор с 
намусените стражи на прага единият от тях те повежда по коридорите на 
разкошната сграда. 

Мини на 2. 

Негово Величество Тоболд Четвърти, крал на Алдония и Велмория, те 
приема в тронната зала, където тъкмо довършва закуската си. Под 
огромната корона, обсипана със скъпоценни камъни, и украсения с 
хермелинови кожи плащ, кралят е нисък пълен човек с признаци на 
преждевременно оплешивяване. 
- Привет вам, Ваше Величество - покланяш се доземи. - Научих, че търсите 
герой. 
Тоболд изглежда леко изненадан: 
- Хм, ами да, точно така... За опасна мисия със съмнителен край. 
- И щедро заплащане - вмъкваш. 
- Да, и щедро заплащане - съгласява се кралят малко неохотно. 
Настъпва неловко мълчание, после той се прокашля: 
- Тъй, тъй... Значи си храбрец, жаден за приключения, а? 
- Ъхъ - съгласяваш се. 
- Добре тогава - кимва Тоболд. - Навярно разбираш, че в такива случаи е 
прието кандидатът да бъде подлаган на някои традиционни изпитания, 
издържали проверката на вековете? 
Кимваш на свой ред. 
- Отговори ми тогава, с кое от тях искаш да започнеш - кралят най-сетне 
влиза в ролята си на могъщ владетел и поглежда косо към придворните, 
които веднага се разгичват насам-натам. 
- Проверката на силата, изпитанието на ума или играта на късмета? 
Силата - на 10. Ума - на 13. Късмета - на 5. 

- Ще го победя с голи ръце - заявяваш войнствено свиваики юмруци, а 
малката групичка придворни в тронната зала въздъхва съчуствено. 
- Тогава нека двубоят да започне! - извиква кралят. Под звуците на 
появилите се незнайно откъде музиканти, а противникът ти небрежно те 
доближава, готвейки се за първия удар Всеки успешен удар носи 1 точка 
загуба на противника, а при еднакво силни удари никой от двама ви не 
губи точка. 
Началник на дворцовата стража 
Сила: 9 Издръжливост: 5. 
Ако победиш, мини на 12. 
Ако изгубиш 10 точки Издръжливост преди това, очаква те 7. 

Това, което кралят и придворните не знаят е, че мечът ти е не по-малко 
омагьосан от тяхното въже. Лайм издава леко съскане, когато го изтегляш 
от ножницата. Всички затаяват дъх и ти замахваш съсредоточено. 
Острието с лекота разсича въжето, а двамата придворни този път падат по 
гръб. 

- Отлично - казва кисело кралят. 

Ако това беше първото ти изпитание, избери кое да е следващото: 
проверката на ума ще проведеш на 13, а късмета си можеш да 


пробваш на 5. 

Ако вече си преминал и второто изпитание, мини на 21. 
- Отлично! - възкликва въодушевено кралят, щом обявяваш избора си, и 
скача от трона с енергия, каквато не си подозирал, че притежава. 
- Самият аз съм голям поклонник на игрите на късмета - обяснява той, 
докато бърка за нещо под наметката си. 
С мъка прикриваш усмивката си, когато допълва малко смутено: 
- В разумни граници, разбира се. 
След миг във височайшата му десница се появяват два зара, които той 
ловко разклаща и хвърля на мраморния под на тронната зала. 
Избери един епизод: 8, 14 или 20, и премини на него. 

Изтегляш меча си, въздъхваш и замахваш съсредоточено с все сила, 
целейки се точно по средата на въжето. Острието отскача от него с глух 
звук и едва не се забива в главата ти. 

- Бих се учудил, ако беше станало нещо друго - измърморва кралят, докато 
безславно прибираш меча си. - Ти се провали, момко! 

Групичката придворни се разделя, за да ти направи път, и ти напускаш 
двореца. Приключението ти свърши още преди да е започнало. 

Очаква те епизод 18. 

Началникът на дворцовата стража се оказва непосилен противник за тед. 
След няколко унищожителни юмручни удара в брадичката ти остава 
единствено да се олюляваш в паническо очакване на последния удар, 
който не закъснява. 
Когато се съвземаш и успяваш да се надигнеш от мраморния под на 
кралския дворец, Тоболд с известно нетърпение ти съобщава, че си се 
провалил в изпитанието. 
Очаква те 18. 


Заровете спират търкалянето си току до краката ти. Навеждаш се и 
установяваш, че руническите символи по тях 

показват „пет" и „три". 

- Можеше и по-добре, можеше и по-добре - измърморва Тоболд, щом му 
съобщаваш това. - Гвой ред е, момко! 

Събери резултатите от два Шанса. 

Ако сборът им е по-голям от осем, отиваш на 31. 

Ако е точно осем, очаква те 32. 

Ако е по-малък от това число, прехвърли се на 9. 

- Печеля! - извиква ликуващо кралят, щом разглежда заровете. 

Изругаваш наум. Тоболд отново сяда на трона и, възвърнал сериозното си 
изражение на владетел, ти съобщава: 

- Ти се провали в изпитанието на късмета, момко. 

Не ти остава нищо друго, освен да се примириш със загубата и да 


преминеш на 18 

- Много добре - казва кралят, щом обявяваш избора си 

- Имаш три възможности: да се биеш с началника на дворцовата ми 
стража... 

Той посочва един огромен мрачен тип с мустаци като корабни платна и 
космати пестници. 

-.... да повдигнеш Камъка на съдбата в двора на кралския ми дворец... 
Напразно проточваш врат за да видиш за какво става дума, защото 
тронната зала няма прозорци. 

-...или да разсечеш Омагьосаното въже с меча си - завършва Тоболд. 

В нетърпеливо протегнатата му ръка след миг е поставено едно навито 
въже, което изглежда изплетено от най-обикновен сив коноп. 

Избираи! 

Началника на стражата - на 16 Камъка на съдбата - на 22. 
Омагьосаното въже - на 27. 


- С тояга ще победя този мечок по-бързо - заявяваш войнствено, а малката 
групичка придворни въздъхва съчувствено. 
Поемаш поднесената ти тояга и опитваш тежестта Й. 
- Нека двубоят да започне! - извиква кралят и под звуците на появилите се 
незнайно откъде музиканти противникът ти се приближава към тед. 
Всеки Успешен удар носи | точка загуба на противника, а при еднакво 
силни удари никой от двама ви не губи точка. 
Началник на дворцовата стража 
Сила: 8 Издръжливост: 5. 
Ако победиш, мини на 24. 
Ако изгубиш 10 точки Издръжливост преди това, прехвърли се на 29. 

След няколкото силни удара в областта на мустаците едрият ти противник 
е започнал да раздава безцелни крошета, които избягваш с лекота. 
Изчакваш го да отмалее съвсем, рязко го доближаваш и след един точен 
ритник в стомаха началникът на дворцовата стража се сгъва на две и рухва 
на пода. 
- Браво, момко! - възкликва кралят, силно впечатлен. - Комай никой от 
присъстващите не е виждал този човек победен! 
Приемаш приветствените възгласи на придворните със скромна усмивка. 


Ако това беше първото ти изпитание, избери кое да е следващото: 
проверката на ума ще проведеш на 13, а късмета си можеш да 
пробваш на 5. 

Ако вече си преминал и второто изпитание, мини на 21. 

- Чудесно - казва доволно кралят, щом обявяваш избора си. - Няма нищо 
по-лошо от герой, който не може да мисли, без да си мърда устните. Нека 
изпитанието на ума започне! 
В течение на почти цяла минута не се случва нищо и ти вече се каниш да 
зададеш някакъв въпрос, когато от дясната страна на трона се надига нещо 
като внезапно оживяла купчина черни парцали. В тронната зала е 
настъпила благоговейна тишина. На върха на купчината се отмята качулка 
и под нея се открива лице, толкова древно, че не изглежда живо. 
Жълтеникавата кожа е подобна на пергамент, очите са като два тъмни 
кладенеца, а когато отваря уста да проговори, гласът на стареца е подобен 
на шепота на вятъра в суха есенна трева. 
- „Магичен вихър, ревнал над степта, 
или пък пламък, затанцувал над свещта, 
най-древна тайна от сърцето на света - 
по-стара от зората и нощта." 
Мъдрецът мъчително се отпуска обратно на мястото си до трона и ти 
осъзнаваш, че всички, и най-вече кралят, те гледат с очакване. Какъв 
според теб е отговорът на гатанката? 
Огън - мини на 19. 
Буря - иди на 25. 
Дракон - очаква те 30. 

Заровете спират търкалянето си току до краката ти. 
Навеждаш се и установяваш, че руническите символи показват „две” и 
„две”. 
- Мътните го взели! - извиква Гоболд, щом му съобщяваш това. - Твой ред 
е, момко! 
Събери резултатите от два Шанса. 
Ако сборът им е по-голям от четири, отиваш на 31 
Ако е точно толкова, очаква те 32. 
Ако е по-малък от четири, прехвърли се на 9. 

Един страж безмълвно те повежда по тясно каменно стълбище надолу в 
подземията на кралския дворец. Достигате до ниска врата, покрита с 
плесен, и след почукването на стража отвътре се чува писклив старчески 
глас: 
- Влизай, влизаи! 
Подчиняваш се и затваряш вратата зад гърба си обгръщайки с поглед 
широкото помещение с нисък таван: до отсрещната стена гори камина, а 
по средата му се мъдри огромна дървена маса, обсипана с интригуващи 
предмети. 
- Ти ли си новият герой? - осведомява се притежателят на пискливия глас, 
прегърбено старче с ослепително бяла коса. 
Кимваш, леко объркан от въпроса. 
- Не са лесен дивеч драконите - поклаща глава той. - Наричай ме Йовгард. 
Аз съм придворният магьосник на Негово величество, а това е моето 
царство. 
Костеливата му ръка посочва широката маса. 
- Каквото си харесаш, твое е - пояснява Йовгард, срещайки неразбиращия 
ти поглед. - Не можем да те пуснем просто ей-така дори във Велмория, пък 
камо ли срещу истински дракон. 
Разбрал какво се иска от теб, поглеждаш лежащите по масата предмети по- 
внимателно. 
Мини на 26. 


# 

16 


Събираш останалата ти смелост и безмълвно посочваш едрия мъжага с 
пръст. За твоя неприятна изненада това кара мустаците му да се разтеглят 
от една широка и не особено дружелюбна усмивка, но вече е късно да се 
върнеш назад. 

- Естествено, не можете да се биете с мечове - обажда се Тоболд, който 
също изглежда доста въодушевен от мисълта за предстоящия двубой. - 
Избери: с голи ръце ли да се проведе дуелът или с чепати тояги? 

На теб говори. 

Голи ръце - на 3. Тояги - на П. 


17 
Сграбчваш Камъка на съдбата, напрягаш сили и с рев го отлепяш от 
земята, като се стараеш да не обръщаш внимание на странните звуци, 
които издават костите ти. Залитваш крачка назад, докато повдигнеш 
исполинския камък още по-високо, сетне го хвърляш обратно в тревата и 
той с тътен потъва на няколко пръста дълбочина в меката почва. 
Придворните, проследили подвига ти с нарастващо удивление, избухват в 
приветствени викове, докато Тоболд ти връща меча и, прегръщайки те през 
рамо, те повежда обратно към тронната зала на двореца. 
- Страшна сила, момко - възкликва кралят. - Никой не успял да помръдне 
това чудо оттам поне от десетина години. 
Ако това беше първото ти изпитание, избери кое да е следващото: 
проверката на ума ще проведеш на 13, а късмета си можеш да 
пробваш на 5. Ако вече си преминал и второто изпитание, мини на 21. 


18 


Читателю, за да се намираш на този епизод, се е случило някое от следните 
четири неща: 
- Понесъл СИ твърде МНОГО загуби и точките ти за издръжливост са паднали 
до 0. 
- Бил СИ победен в някоя схватка на живот и смърт. 
5 Направил СИ съдбоносна грешка, заради която не можеш да продължиш 
приключението си. 
- Късметът ти е изневерил точно тогава, когато не е трябвало да го прави 
за нищо на света. 
И в четирите случая мога да ти кажа само едно: не губи надежда и 
опитай отначало. Това е единственият начин да постигнеш нещо - и то не 
само в тази игра. 

КРАЙ 


19 
- Това е огънят - отвръщаш след кратък размисъл. 
Кралят те поглежда изпитателно и свежда поглед към мъдреца до себе си. 
След кратка пауза, в която никой не смее да шукне, старецът бавно 
поклаща глава и групичката придворни въздъхва разочаровано. 
- Това не е верният отговор, момко - съобщава ти Тоболд. - Ти се провали 
в изпитанието на ума. 
Очаква те епизод 18. 


20 
Заровете спират търкалянето си току до краката ти. 
Навеждаш е и установяваш, че руническите символи по тях показват 
„шест” и „шест”. 
- Прекрасно! - извиква Тоболд, щом му съобщаваш това. - Нямаш 
шансове, момко! 
Събери резултатите от два Шанса. 
Ако сборът им случайно е дванадесет, очаква те 32. 
Ако е по-малък от това число, прехвърли се на 9. 


21 
Неочаквано за жадните за зрелища придворни, пък и за самия теб, крал 
Тоболд внезапно вдига ръка: 
- Стига толкова! Две изпитания са предостатъчни, особено когато ти си 
единственият кандидат. 
Той величествено помълчава, докато ти се бориш с въздишката си на 
облекчение, после отново заговаря: 
- Както вече знаеш, нужен си ми за една особено опасна мисия, момко... 
- Готов съм за това - уверяваш го с леко нетърпение. - За какво става дума? 
Тоболд махва на придворните си и те недоволно напускат тронната зала. 
Един страж затваря вратата след себе си и двамата с краля оставате 
напълно сами. 
- Щети обясня - казва простичко той. 
Мини на 33. 

22 
- Нека видим този Камък на съдбата - предлагаш, като се стараеш да 
звучиш безгрижно. 


Кралят става от трона си и лично те повежда по коридора към вътрешния 
двор. Следва ви малката групичка придворни, които си шушукат нещо и те 
гледат съжалително. 

- Ето го! - извиква кралят, щом излиза на прага на двореца. 

Проследяваш с поглед накъде сочи пръста му и неволно подсвирваш: 
насред вътрешния двор има нещо, което не може да бъде наречено 
другояче, освен „скала", огромно, ръбесто и самодоволно. 

Смъкваш меча от колана си, затягаш самия колан, докъдето можеш, и 
доближаваш Камъка на съдбата. 

Прибави резултата от Шанса към точките си за Сила. 

Ако сборът им е 10 или повече, мини на 17. 


В противен случаи се прехвърли на 23. 


2: 
Сграбчваш Камъка на съдбата и напрягаш всички сили, но не ти се удава 
дори да го отлепиш от земята. След няколко мъчителни опита, проследени 
от придворните с все по-силни възгласи на разочарование, кралят ти 
заповядва да спреш. 
- Само още веднъж - изохкваш. - Ей-сегичка ще го вдигна, лекичък е като 
перце... 
- Достатъчно! - прекъсва те строго Тоболд. - Ги се провали, момко! 
Безславно си закачаш меча и напускаш двореца, без да повдигнеш очи от 
земята. Приключението ти не успя дори да започне. 
Очаква те епизод 18. 


24 
Изборът ти за начина, по който да се проведе схватката, се оказва успешен. 
Страшната сила на противника ти се оказва по- малко полезна от твоята 
бързина и умело боравене с тоягата. След като на няколко пъти успяваш да 
го излъжеш с бързи леки удари, началникът на дворцовата стража се 
разсейва, сваля гарда и се открива за един удар със завъртане, в който 
влагаш цялата си сила. Захвърляш тоягата до проснатото му тяло и се 
обръщаш към краля и придворните, които те гледат с нескрито 
страхопочитание. 
- Браво, момко! - възкликва кралят. - Комай никой от присъстващите не е 
виждал този човек победен! 
Ако това беше първото ти изпитание, избери кое да е следващото: 
проверката на ума ще проведеш на 13, а късмета си можеш да 
пробваш на 5. 
Ако вече си преминал и второто изпитание, мини на 21. 


фиъззъъзи. А. ъ 

25 
- Това е бурята - отвръщаш след кратък размисъл. 
Кралят те поглежда изпитателно и свежда поглед към мъдреца до себе си. 
След дълга пауза, в която никой не смее да шукне, старецът бавно поклаща 
глава и групичката придворни въздъхва разочаровано. 
- Това не е верният отговор, момко - съобщава ти Гоболд. - Ти се провали в 
изпитанието на ума. 
Очаква те епизод 18. 


26 
Ако вече си взел шест предмета, мини на 58. 
Ако все още не си, можеш да избираш от следните неща: 
- златен медальон с гравирано изображение на пламтяща свещ - на 34. 
- малка стъкленица, пълна със зеленикава течност - на 41 
- перла, голяма колкото юмрук - на 42. 
- манерка с метален обков, покрит със странни символи - на 49. 
- богато украсен кинжал - на 56. 
- друг богато украсен кинжал - на 61. 
- внимателно сгънат черен плащ - на 35. 
- голям златен ключ с дръжка, оформена като промъкваща се котка - 
на 43. 
- дървена чаша с искряща тъмночервена течност - на 50. 
- мях от черна кожа - на 57. 
- сребърен кафез, в който седи малък гущер - на 62. 
- късо въженце, завързано на няколко възела, което леко потръпва 
върху масата като живо - на 36. 
- златен пръстен с печат, изобразяващ някаква древна руна - на 44. 
- стръкче изсушени треви с екзотична миризма - на 51. 


21 
- Чудесно! - възкликва кралят, без да крие веселото си нетърпение. - 
Покажете му какво може въжето! 
Двама от придворните опъват въжето с все сили, а началникът на стражата 
опитва острието на широка брадва и ги доближава със скептично увиснали 
мустаци. Докато трае това, Гоболд продължава да говори: 
- Омагьосаното въже ми е личен подарък от един пътуващ вълшебник, 
когото подслоних за известно време тук в двореца. Оттогава досега върху 
него са си опитали силите поне стотина юнаци, без да оставят и 
драскотина... 


Мъжагата с брадвата вдига оръжието и се приготвя. Кралят махва с ръка и 
след страшния удар придворните се люшват напред и блъсват главите си 
една в друга. Началникът на стражата невъзмутимо измъква въжето изпод 
проснатите им тела и го разлюлява пред очите ви - здраво и читаво. 

Май се прекара. Поглеждаш със съмнение меча си, докато слугите изнасят 
нещастните придворни, а други двама заемат тяхното място. 

Ако носиш Лайм, мини направо на 4. 

В противен случай събери резултата от Шанса с точките си за Сила (ако 
носиш Фирфелд, това ти дава още две допълнителни точки). 

Ако е по-голям или равен на 10, мини на 28. 

Ако е по-малък от това число, иди на 6. 


28 
Изтегляш меча си, въздъхваш и замахваш съсредоточено с все сила, 
целейки се точно по средата на въжето. Групичката придворни ахва, когато 
то се скъсва със звук, наподобяващ цепеща се дъска, а двамата, които го 
държат, този път падат по гръб. Усмихваш се под мустак и прибираш меча 
си. 
- Отлично - казва кисело кралят. 
Ако това беше първото ти изпитание, избери кое да е следващото: 
проверката на ума ще проведеш на 13, а късмета си можеш да 
пробваш на 5. 


Ако вече си преминал и второто изпитание, мини на 21. 


29 
Колкото и да се стараеш, очевидно началникът на дворцовата стража има 
по-голям опит в боя с тояги от теб. Тази истина бързо е доказана с цената 
на няколко избити зъба, след което ти захвърляш тоягата си и се 
признаваш за победен, преди да си получил по-сериозни повреди. 
- Ти се провали в изпитанието, момко - съобщава ти кралят с безизразно 
лице. - Сбогом. 
Не ти остава нищо друго, освен да преминеш на 18. 


30 
- Това е драконът - отвръщаш уверено. 
Кралят те поглежда изпитателно и свежда поглед към мъдреца до себе си. 
Старецът е вдигнал глава и можеш да се закълнеш, че в безизразните му 
тъмни очи за миг проблясва нещо като интерес. После бавно и 
тържествено кимва. 


- Това е верният отговор! - обявява Тоболд и малката групичка придворни 
въздъхва облекчено. 

Ако това беше първото ти изпитание, избери кое да бъде следващото: 
проверката на силата те очаква на 10, а играта на късмета е на 5. 

Ако изпитанието на ума е било второто за теб, мини на 21. 


31 
- Аз печеля - съобщаваш ликуващо, щом заровете спират да се търкалят. 
- Хм, така е - съгласява се неохотно кралят. - Можеш да считаш, че си 
преминал изпитанието на късмета. 
Ако това беше първото ти изпитание, избери кое да е следващото: 
проверката на силата е на 10, а ума си можеш да изпробваш на 13 
Ако изпитанието на късмета е било второто за теб, можеш да 


преминеш на 21. 

32 
ц Еднакви зарове! - възкликва невярващо краляг, после ги вдига и лицето 


му придобива особено решителен вид. - Но да видим сега! 
Избери отново: епизод 8, 14 или 20. 


33 
- Имаш ли някаква идея за причината, поради която Елкрист, кралят- 
магьосник на Велмория, изведнъж доброволно се отказа от властта и ми 
предостави своя остров? - пита направо кралят. 
- Злите езици твърдят, че става дума за някакъв облог - отвръщаш 
предпазливо. 
- Злите езици са напълно прави - въздъхва Тоболд. - Освен владетелското 
умение, нас с Елкрист ни свързва и още нещо: страстта към заровете. 
Преди година, след един особено дълъг пир, аз и Елкрист седнахме на 
масата със заровете и заложихме не друго, а целите си владения за вечни 
времена. Аз спечелих, но е излишно да казвам доколко това не се хареса на 
Елкрист. Той прояви доблестта да спази своята част от уговорката, но ми 
направи няколко прощални подаръка, преди да замине на юг под чужд 
облик и име. 
- Подаръци? 
- Точно така. 
Кралят те поглежда измъчено, преди да продължи: 
- В северните предели на Велмория, недалеч от пристанищния град 
Алкейн, има един чудесен замък - просторен, с хубав изглед към морето и 


обширни поля, които го обграждат отвсякъде. От него ще излезе чудесен 
подарък за лорд Зелт, например, който ми виси на главата, откакто е 
навършил пълнолетие, и вероятно вече крои планове за държавен преврат, 
защото си няма собствено владение. Но аз не мога да му дам този замък, 
колкото и да искам. 


- Защо? 
- Защото в мазето му живее един дракон, ето защо! - избухва изведнъж 
Тоболд. - Някаква огнедишаща гад, наричаща се Смерч, която е 


опустошила цялата област, струпала е всички съкровища на петдесет левги 
околовръст на една купчина и се е тръснала отгоре й! Вече цяла година 
пращам хора да го разкарат оттам, за предпочитане мъртъв, но този дракон 
явно си е харесал моя замък и не мръдва наникъде, а хората ми ги връщат в 
урни! Мътните го взели този Елкрист и магиите му! 

- Мисията ти е да отидеш в Алкейн, да проникнеш в замъка и да убиеш 
Смерч - продължава кралят, щом се поуспокоява. - За награда ще получиш 
една тринадесета част от съкровището, което е натрупал. Наемаш ли се? 

- Затова съм тук - отвръщаш, без да се замисляш. 

- Отлично - въздъхва облекчено кралят. 

Мини на 15. 


34 


Протягаш се и докосваш медальона. 

- Чудесна вещ- прокашля се одобрително Йовгард. - Това е амулет, в който 
е заключена мощна огнена магия. Достатъчно е да го завъртгиш няколко 
пъти на верижката му и да го хвърлиш по-далеч от себе си и той избухва в 
страшни пламъци, които могат да опожарят за миг дори и каменна къща. 
Можеш да го използваш само веднъж, защото златото, от което е изкован, 
се разтапя от силата на магията. 

Запиши „огнен медальон" в списъка на предметите си и се 


върни на 26. 


4 
35 
- Този плащ ми харесва - посочваш дрехата. 
- Само почакай, ще ти хареса още повече - казва Иовгард с 


въодушевление. 
Старият магьосник разгъва наметалото и с едно движение се загръща в 
него, при което... изчезва. Колкото и да се напъваш да го видиш, той сякаш 
се е изпарил във въздуха. След малко чуваш шумолене на плат от нищото 
и Йовгард отново се показва пред теб, като сгъва плаща. 

- Върши чудесна работа при всякакво осветление - добавя гордо той. 
Запиши „черен плащ" в списъка на предметите си и се върни на 26. 


36 
Предпазливо докосваш потръпващото въженце. 
- Изключително мощен магически предмет- казва Йовгард с възхищение. 
- В това въженце е завързан един от най-страшните урагани, които са се 
развихряли някога. Достатъчно е да развържеш възлите, за да го 
освободиш, но на твое място бих си помислил, преди да го сторя. 
Природните стихии не признават човешката власт. 
Запиши „завързан ураган" в списъка на предметите си и се 


върни на 26. 


- Имена ли? Какви имена? 

- Драконите - подема бардът с поучителен тон, - както всички разумни 
същества, имат своите имена. И ако си мислиш, че дракон от ранга на този, 
който обитава Алкейнския замък, би се задоволил с нещо толкова 
прозаично като „Смерч", по-добре да не тръгваш изобщо. 

- Искаш да кажеш, че това не е истинското му име? 

- Смерч е прозвище, измислено от хората - махва с ръка бардът. - 
Истинските имена на драконите са тайна, пазена грижливо и криеща 
огромна власт за този, който ги научи. 

- А кое тогава е истинското име на Смерч? 

Мъжът с шарените дрехи те изглежда невярващо и избухва в смях: 

- Богове! Откъде да знам? Аз съм просто един придворен бард! 

- А кой знае? 

- Това вече е добър въпрос. С отговор, който струва една жълтица. И хич 
не се опитвай да ми пробуташ сребърния пръстен на краля. 

Замисляш се, потропвайки с пръсти по ръкохватката на меча си. Този бард 
не ти прилича на човек, с когото можеш да се спазариш. 

Щему платиш една жълтица - на 45. 

Ще го отминеш - на 64. 


38 

Жълтицата, която плащаш (отбележи това в дневника), определено си 
заслужава. Още щом напускате пристанището, старият магьосник със 
светлосинята роба прекосява кораба с уверени крачки, застава на носа и се 
вторачва в хоризонта. Очевидно е от най-добрите, защото не само спира 
насрещните ветрове, но и по някакъв начин кара морските течения да ви 
помагат - забелязваш това по лекотата, с която гребците тласкат кораба 
напред. 


Слънцето още не е превалило пладне, когато тъмнозелените брегове на 
Велмория сякаш се затичват към вас, разделят се на две и се плъзват от 
двете страни на кораба - навлизате в залива на Клент. Обгръщаш с поглед 
пристанището: десетки кораби от всякакъв вид и размери пълзят насам- 
натам или кротко чакат да бъдат натоварени до каменните кейове, стотици 
хора се суетят по тях, въздухът е изпълнен с хиляди звуци, над които се 
извисяват крясъците на едрите пристанищни чайки. 

Махваш за сбогом на корабния маг, който не отвръща на жеста ти, мяташ 
раницата си на рамо и скачаш на брега. Някакъв тип от екипажа ти помага 
да преведеш коня си по дървения трап, след което изчезва, улисан в 
привидния хаос на разтоварването на стоката. 

След лек обяд в една пристанищна кръчма, съдържателят на която уважава 
кралската власт и нейните знаци, яхваш жребеца си и напускаш града, 
насочвайки се на север по широк, добре утъпкан път. 

Мини на 69. 


39 


Измъкваш стъкленицата от раницата си и я стисваш в ръка, втренчен в 
глъбините, за са откриеш силуета на чудовището сред сенките. 

- Ето го! 

Затичваш се към притежателя на гласа и проследяваш посоката, в която 
сочи пръстът му. Чудовището се намира едва на половин метър под 
повърхността и се плъзга покрай кораба, като го избутва встрани с 
огромната си маса. По-подходящ момент не би могъл да съществува. 
Запращаш стъкленицата право в гърба на съществото и с удоволствие 
виждаш как водата около нея променя цвета си, щом отровата изпълзява 
навън. Йовгард не е преувеличавал, когато ти разказваше за силата й - след 
няколко минути мъчителна агония, която едва не потапя кораба, 
чудовището утихва и бавно се понася към дъното, изгубвайки се от поглед. 
Мини на 73. 


40 


Завърташ медальона в ръката си като златна прашка и го запращаш към 
чудовището... като забравяш, че огънят и водата са два противоположни 
елемента и имат свойството да се унищожават взаимно. Блестящата 
фигурка изчезва от погледа под сивото туловище на нарвала и за твое 
огромно съжаление от това не последва нищо. 

Опитвайки се да не забелязваш погледите на моряците, които току-що те 
видяха дръзновено да запращаш едно съвсем не лошо украшение в морето, 
отново се заравяш в раницата си. 


Върни се на 65 за нов избор. 


41 


Повдигаш стъкленицата и разклащаш течността, над която със съскане се 
издигат зеленикави пари. 

- На твое място бих внимавал - предупреждава те Йовгард. - Това е слюнка 
от блатен змей, най-силната и бързодействаща отрова, позната на 
мъдреците. 

Запиши „стъкленица с отрова" в списъка на предметите си и 


се върни на 26. 


42 
- Каква е тази голяма перла? - поинтересуваш се, като я вдигаш от масата. 
- О, ами това е просто една много голяма перла - отвръща разсеяно 
Йовгард. - Съмнявам се, че ще ти свърши работа. 
Няма как, вече си я избра. Запиши „голяма перла" в списъка на 
предметите си и се върни на 26. 


43 


Вземаш ключа в ръката си: 

- Какво представлява този ключ? 

- Много е древен - отвръща Йовгард с уважение. - Не зная на какъв 
магичен принцип работи, но със сигурност мога да твърдя, че на света 
няма врата, която да не може да отключи. 

Внимателно прибираш ключа, силно впечатлен. 

Запиши „котешки ключ" в списъка на предметите си и се върни на 26. 


44 


Със страхопочитание слагаш пръстена на показалеца на лявата си ръка и го 
разглеждаш. 

- Много е шик, нали? - обажда се Йовгард. 

- Шик? Искаш да кажеш, че не може да прави нищо? 

- Какво например? - магьосникът изглежда доста объркан. 

- Ами да ме прави невидим, например, или да хвърля мълнии... 

- Тц - отвръща той. - Не може да прави нищо подобно. 

Запиши „златен пръстен" в списъка на предметите си и 


се върни на 26. 


45 
С въздишка отваряш току-що получената кесия и подаваш на барда една 
жълтица (отбележи това в дневника). Той я оглежда подозрително, 
прибира я в своята кесия и едва тогава продължава: 
- Сред нас, бардовете, се разказват легенди за един човек, който е толкова 
стар, че вероятно вече е бил роден, за да види как реките потичат в 
сегашното си русло. „Кралете се страхуват от тайните, а тайните се 
страхуват от Гробенфелд." - така казваме ние. 
- Гробенфелд - повтаряш странното име. - Значи той знае как всъщност се 
казва Смерч? 
- Ако някой изобщо знае това, освен самия дракон, разбира се, това е 
старият Гробенфелд. 
- А къде мога да открия този човек? 
На тънките устни на барда бавно изгрява една усмивка, която не 
предвещава нищо добро: 
- Това също е добър въпрос. Още една жълтица, ако обичаш. 
С мъка удържаш желанието си да избухнеш. Този бард ти лази по нервите! 
Ако решиш да жертваш още една жълтица, мини на 52. 
Ако мислиш, че отговорът на въпроса ти не струва чак толкова, 
отминаваш барда-изнудвач и продължаваш на 64. 


46 


След кратко лутане по изпълнените с шум и движение кейове на 
пристанището намираш още един кораб, който се готви да отплава за 
Велмория, веднага щом приключи с натоварването. Е, вярно е, че е доста 
по-малък от първия, капитанът има вид на продажен мръсник, а екипажът 
се състои от десетина пропаднали негодяи, но пък пръстенът ти е приет с 
всеобщо уважение. Качваш се, умело прекарвайки коня си по тесния, 
полуизгнил дървен трап, и решаваш засега да потиснеш опасенията си, 
че цената на среброто от което е изваян пръстенът на Тоболд 
Четвърти интересува превозвачите ти повече от символичното му 
значение на кралско благоволение. 

Гребците оттласкват кораба от кея и след няколко минути Алдония остава 
зад гърба ти. 

Мини на 59. 


47 
Измъкваш вълшебния кинжал от раницата си и го стисваш в ръка, 
опитвайки се да откриеш силуета на чудовището сред сенките под 
повърхността на развълнуваната вода. 


- Китът-меч идва! - изкрещява някой зад гърба ти Рязко се обръщаш, 
прекосяваш тичешком палубата и се озоваваш на другия борд точно 
навреме, за да видиш как съществото изскача от морето сред бурните 
вълни предизвикани от собственото му движение. 

- „Кит-меч” - прошепваш на кинжала, без да се двоумиш особено. 
Оръжието изскача от ръката ти с тихо свистене, проблясва за миг във 
въздуха и потъва в окото на чудовището След няколко минути мъчителна 
агония, която едва не потапя кораба, съществото утихва и бавно се понася 
към дъното изгубвайки се от поглед. 

Мини на 73. 


48 


Настъпва напрегната тишина. Виковете на моряците са утихнали, 
капитанът е млъкнал с лице върху палубата и може би само въображението 
ти те кара да чуваш дълбокото бучене някъде изпод водата. 

Дали пък нарвалът няма да се откаже от втора атака? 

Провери Шанса си! 

Ако числото е четно, мини на 60. 

Ако е нечетно, иди на 67. 


49 
Пресягаш се и вземаш манерката, разглеждайки странните символи по нея. 
- Никой не знае какво означават- осведомява те със съжаление Йовгард. 
- А за какво служи? 
- Ами, можеш да си сипваш вода в нея и после да пиеш, когато ожаднееш - 
свива рамене магьосникът. - Най- обикновена манерка. 
Скръцваш със зъби, но такъв ти бил късметът. Запиши „манерка" в 
списъка на предметите си и се върни на 26. 


50 
- А какво е това? - посочваш чашата. 
- Това ли? Вино. Изпий го, ако искаш. 
Не ти остава нищо друго. Запиши „празна чаша" в списъка на 
предметите си и се върни на 26. 


53 

- Чудесен избор - кимва Йовгард със задоволство. - Това са много силни 
лечебни билки, приготвени по специални магически способи. Трябва само 
да ги сдъвчеш и всичките ти болки ще изчезнат, а тялото ти ще се изпълни 
със сила. 

(На практика това означава, че можеш да използваш билките само веднъж, 
без това да е споменато в текста, при което точките ти за издръжливост се 
връщат на първоначалната си стойност 30. Една важна подробност е, че НЕ 
МОЖЕШ да направиш това по време на битка или след като точките ти за 
издръжливост са паднали до нулата.) 

Запиши „лечебни билки" в списъка на предметите си и се върни на 26. 


52 
След като прибира жълтицата ти (отбележи това в дневника) с изражение 
на коварно задоволство, придворният бард отново проговаря: 
- Значи питаш къде живее Гробенфелд, бардът на бардовете. А къде 
другаде, момко, къде другаде, освен в сладкия Трал, града на песните? 
Велмория крие мистериозно очарование за всички бардове, а този град е 
самото Й сърце! 
Очите му се просълзяват от вълнение и той замлъква. Решаваш, че 
разговорът ти със странния бард е приключил и го отминаваш. 


Продължаваш на 64. 


5: 
Алдония и Велмория са разделени помежду си с тесен проток, отличаващ 
се с доста спокойни води, така че морската търговия между двете кралства 
винаги е била много оживена На селдорското пристанище има специален 
кей за корабите отплаващи за Клент, най-близкият до Алдония велморски 
град. Отправяш се натам и след минута спираш коня си до един прекрасен 
кораб, който се готви да потегли. 
Корабът е галера от вида, който се предпочита от търговците, прекарващи 
стоки за Клент: нисък и широк плавателен съд с огромен трюм и много 
гребци, който никога не използва вятъра като средство за придвижване и 
затова изобщо няма мачти и платна. Изглежда съвсем нов и правен с много 
пари - всичко, от облицовката на бордовете до богато украсената 
драконова глава на носа, е правено от майстори в занаята. На кърмата е 
застанал висок старец с горда осанка и дълга бяла брада, облечен в 
светлосиня роба, когото разпознаваш като корабен магьосник. 
- Ще се качваш ли? - извиква те някакъв тип, надвесил се през борда. 
- С удоволствие! - извикваш в отговор и подкарваш коня си към широкия 
трап, по който няколко носачи натоварват последните бали със стоки. 
Вдигаш ръка, за да може да види кралския пръстен но той поклаща 
енергично глава: 
- Няма да стане! Превозът струва една жълтица, момко! Тоболд може да 
заповядва на когото си ще, но този кораб е велморски! 
- Тоболд е крал и на Велмория, ако не си забелязал! 
- Да не спорим! - мъжът свива рамене. - Ако не ти харесва, иди му се 
оплачи! 
Ако приемеш цената от една жълтица, мини на 38. 


Ако потърсиш друг кораб, прехвърли се на 46. 


54 
Сваляш медальона от врата си и се втренчваш в тъмната повърхност на 
водата, опитвайки се да откриеш силуета на чудовището сред сенките. 
- Идва! - изкрещява някой зад гърба ти. 
Рязко се обръщаш, прекосяваш тичешком палубата и се озоваваш на 
другия борд точно навреме, за да видиш как съществото изскача от морето 
сред бурните вълни, предизвикани от собственото му движение. 
Прибави точките си за Сила към Шанса! 
Ако сборът им е по-голям или равен на осем, мини на 55. 
Ако е по-малък от това число, очаква те 40. 


52 
Завърташ медальона в ръката си като златна прашка и го запращаш с все 
сила към чудовището. Блестящата фигурка изчезва от погледа под сивото 
туловище, голямо колкото кораба, и за няколко мига ти се струва, че нищо 
не се е случило. После нарвалът изскача във въздуха с рев, заглушен от 
страхотен гръм, и се удря обратно в разпенената вода вече на няколко 
части, а бледата му кръв се плисва чак по лицата ви. 
Изглежда мощният огън на медальона, превръщайки водата в пара, е 
предизвикал подводна експлозия. Каквото и да се е случило, в морето има 
едно морско чудовище по-малко. 
Мини на 73. 


56 
С възхищение разглеждаш богатата украса на кинжала, който си избрал. 
- Много красиво оръжие - обажда се Йовгард. 
- А няма ли някакви магически свойства? - осведомяваш се предпазливо. 
- Абсолютно никакви - уверява те магьосникът. - Кинжал като кинжал. 
Запиши „кинжал" в списъка на предметите си и се върни на 26. 


32 
- Внимавай с този мях - предупреждава те Йовгард. - Както сам виждаш, е 
полупразен, но и това, дето е останало в него, не е шега работа. Това е 
безумна отвара от юга, сварени в акулова кръв адски билки, които за 
кратко време отнемат разсъдъка на човека, но пък го даряват със страшна 
сила. Действието й преминава бързо, така че бих ти препоръчал да я 
изпиеш, ако ти предстои опасна битка. 
(В практически план това означава следното: съдържанието на черния мях 
увеличава силата ти с 5 точки само за една битка. Можеш да го използваш, 
без това да е споменато в текста, но задължително ПРЕДИ началото на 
битката, а не по средата й, дори и да е станало напечено.) 
Запиши „безумна отвара" в списъка на предметите си и 


се върни на 26. 


ъ8 
Йовгард ти подава една черна кожена раница, в която напъхваш избраните 
от теб предмети, след което сърдечно ти пожелава добър път и успех 
в мисията. Мълчаливият страж те повежда обратно по тясното стълбище и 
след минута отново се озоваваш в тронната зала, където те очаква 
нетърпеливият Тоболд. 


- Вземи това - той ти подава масивен сребърен пръстен. 

- Това е кралският знак за официални пратеници. Където и да го покажеш в 
пределите на Алдония и Велмория, ще получиш съдействие, подслон и 
храна... или поне така беше едно време. Освен това ще ти дам и пет 
жълтици за непредвидени случаи. 

Прибираш подадената ти кесия и се покланяш, готов да потеглиш. 

- На входа те чака най-бързият кон, който успях да намеря. - Тоболд се 
изправя от трона си. - Тръгвай и нека съдбата бъде с теб! 

Кимваш и с енергични крачки напускаш тронната зала. Дори и да ти се е 
приискало да се откажеш, сега вече връщане назад няма. 

Мини на 63. 


59 

Скоро вече си напълно убеден, че с тази скорост ще стигнете до Клент най- 
рано вечерта - ако изобщо стигнете. 

Вятърът и вълните сякаш са се наговорили да действат срещу жалките 
напъни на гребците и корабът изглежда така, сякаш стои на едно място по 
цяла минута, преди да помръдне с една педя напред. 

Намираш си спокойно място на кърмата, но не ти било писано дори да се 
наспиш. От леката ти дрямка те изгръгват ужасените викове на моряците. 
Скачаш на крака и замаяно установяваш, че всички сочат нещо в морето 
вляво от кораба, а капитанът се е проснал по очи на палубата и отправя 


горещи и неразбираеми молби към небесата. 
Мини на 65. 


60 

Тишината продължава точно толкова, че последвалият я ужасен трясък да 
ви накара да закрещите от ужас. Корабът се накланя зловещо под напора 
на атакуващото морско чудовище, сетне нарвалът рязко се отдръпва, 
разпаряйки трюмовете, и ви остава да потъвате с отчайваща скорост. За 
съжаление, оттук нататък не можеш да направиш нищо, освен да плуваш 
до брега, а той е доста далечко и в двете посоки. 

Очаква те 18. 


з 
61 
С възхищение разглеждаш богатата украса на кинжала, който си избрал. 


- Много красиво оръжие - обажда се Иовгард. 
- А няма ли някакви магически свойства? - осведомяваш се предпазливо. 


- Има, разбира се - отвръща магьосникът с гордост. - Това е един от 
шедьоврите ми. Гледай сега! 

Той взема кинжала в ръка, сякаш ще го хвърля, и ти посочва едно 
парцаливо чучело в другия край на стаята, на около петнадесет крачки от 
вас. После прошепва нещо на кинжала и оръжието само излита от ръката 
муи се забива право в гърдите на куклата. 

- Изумително! - възкликваш, докато го закачаш на колана си. - Значи 
просто му казваш кого да убие и го оставяш да си върши работата, нали 
така? 

- Точно така - потвърждава Йовгард доволно. 

Запиши „вълшебен кинжал" в списъка на предметите си и 


се върни на 26. 


62 


Повдигаш кафеза и с интерес разглеждаш полузаспалия гущер. 

- Наистина ли го искаш? - казва невярващо Йовргард. - Та това е просто 
един птичи кафез, в който някой идиот е сложил гущер! 

Късно е да промениш решението си. Запиши „кафез с гущер" в списъка 
на предметите си и се върни на 26. 


63 


На прага на двореца едва не се сблъскваш с някакъв изключително висок и 
сух мъж на неопределена възраст, който отскача от теб с престорена 
уплаха и закрива лицето си с ръце: 

- Богове! Запазете ме от гнева на страшния убиец на дракони! 

Можеш да се закълнеш, че в мелодичния му глас звучи убийствена ирония. 
Спираш и го оглеждаш: облечен е в жълто-сини дрехи на големи квадрати, 
а на главата си е килнал смешна шапка със звънчета. 

- Ти си придворният шут, така ли? - заговаряш го. 

Той изправя рамене с преувеличена обида: 

- Бард, ако обичаш. Но иначе си прав, имам съмнителното щастие да служа 
на Негово величество Тоболд Четвърти. 

- А... 

- Както и ти, впрочем - прекъсва те бардът. - Освен ако не греша, разбира 
се. Но не - твърде много приличаш на наемен герой, тръгнал да спаси 
бедните жители на Алкейн от пламтящия гняв на дракона, без да знае 
нищо за драконите, техните навици и техните... имена. 

Ако решиш да продължиш разговора с шарения бард, мини на 37. 

Ако не искаш да губиш време, прехвърли се на 64. 


64 


Пред входа на двореца се е събрала малка развеселена тълпа, която с 
интерес наблюдава опитите на един престарял коняр да удържи за юздите 
огромния сив жребец, приготвен за теб от краля. Хвърляш се на гърба му и 
с няколко умели движения укротяваш животното, докато конярят се мъчи 
да си поеме дъх на безопасно разстояние от копитата му. 

- Накъде си тръгнал, момко? - изсумтява той накрая. 

- Не зная точно - отвръщаш разсеяно, докато наместваш раницата на гърба 
си. 

- Ще ти дам един съвет: недей да ходиш в Трал на Черната река. То цялата 
Велмория не е стока, но този град просто не е за свестни хора. 

Навеждаш се на седлото и му помахваш с ръка да се приближи, след което 
му доверяваш: 

- Скъпи ми конярю, искам да знаеш нещо. Ако зависеше от мен къде да 
отивам с този сив жребец и няколко жълтици в кесията, изобщо нямаше и 
да си помисля да ходя някъде. 

Оставяш го да размишлява над тази загадъчна забележка и препусваш по 
главната улица на Селдор право към пристанището. 

Мини на 53. 


65 
Обръщаш глава в тази посока точно навреме, за да видиш как нещо 
огромно и сиво, с полепнали по корема раковини и стичаща се от 
туловището вода, изскача от вълните, извива се във въздуха и се забива 
обратно в морето с тътен, от който корабът опасно се разклаща. 
- Двеста и двадесет морски дяволи! - чуваш да реве някакъв стар моряк до 
теб, докато се опитваш да останеш на крака върху разлюляната палуба. - 
Това е нарвал! 
Честно казано, доста слабо те интересува как точно се нарича съществото, 
излязло сякаш от периферията на старинна морска карта - с всичките му 
зъби и перки, както и огромния рог, стърчащ от носа му. Докато се чудиш 
защо си такава пинтия, та се качи именно на тази плаваща съборетина с 
калпав късмет, корабът се разтърсва от страшен удар някъде под 
водолинията. Подпираш се на перилата на палубата, надвесен над водата, и 
виждаш силуета на морското чудовище, което измъква рога си от кораба с 
бавни, гъвкави движения. 
- Пробойна! - изврещява някой зад гърба ти. - Нарвалът е пробил кораба! 
Паниката е неописуема,- По всичко личи, че трябва да направиш нещо, ако 
искаш да стигнеш до Клент. Като начало разгледай съдържанието на 
раницата си! 
Ако имаш огнен медальон, можеш да преминеш на 54. 


Стъкленица с отрова - на 39. 

Вълшебен кинжал - на 47. 

Завързан ураган - на 66. 

Ако нямаш никой от изброените предмети, прехвърли се на 48. 


66 


Измъкваш въженцето от раницата си и, здраво уловен за перилата на 
палубата, развързваш възлите му един по един. Това се оказва най- 
голямата грешка в живота ти. 

Веднъж освободен, ураганът се извива над кораба в огромна фуния и се 
заема да унищожи всичко наоколо. Забравяш за морското чудовище, 
докато палубата се разпада около теб, а исполинските вълни, надигнати от 
вятъра, довършват останалото от кораба. 

Някой стар морски вълк вероятно би оценил по достойнство този начин за 
самоубийство. 

Мини на 18. 


62 
Въздишката на облекчение, изтръгнала се от гърдите на целия екипаж при 
вида на показалия се за миг над водата гръб на отдалечаващото се 
чудовище, едва не потапя останалото от кораба. Този път извадихте 


късмет. 
Мини на 73. 


68 


На сутринта, добре отпочинал, вземаш коня си и се помотаваш из Клент до 
обяд. Пазарът му действително е впечатляваща гледка, отрупан със стоки от 
цяла Алдония и Велмория, пък и от по-далеч. След лек обяд в една 
пристанищна кръчма, съдържателят на която уважава кралската власт 
и нейните знаци, яхваш жребеца си и прекосяваш града, отправяйки се 


на север по широкия, добре утъпкан път. Премини на следващия епизод. 


69 


След няколко минути езда достигаш до керванджийски площад: широко, 
равно място, нашарено със сергии за храна и напитки, на което керваните 
от Клент спират, за да се подредят като за път, да си наемат охрана или 
водачи или да попълнят запасите си. С мъка си пробиваш път през 
множеството хора, каруци и животни, следван от няколко бясно лаещи 
кучета. 

Изведнъж те осенява идея. По пътя на север, към Големия кръстопът, може 
би ще бъде по-добре да не пътуваш сам. В края на краищата, самотният 
ездач е много по-лесна плячка за разбойниците и другите опасности, 
отколкото многобройната, добре въоръжена група. А тук е точно мястото, 
където да се присъединиш към някой керван, който пътува в твоята посока. 
Ако това ти се струва добра идея, можеш да си потърсиш спътници 

на 81. Ако предпочиташ да пътуваш сам, прехвърли се на 75. 


г0 


- Бързам - отвръщаш на мъжа. - Ще потърся някой 

друг. 

Той свива рамене, смушква коня си и се отдалечава. Продължаваш да 
обикаляш из площада и след няколко минути попадаш на малък отряд 
военни, които уверено си проправят път през множеството. 

- Да, за Кръстопътя сме - отвръща предводителят на войниците в отговор 
на въпроса ти. 

- Може ли да яздя с вас? 

- Ако можеш да яздиш бързо - отсича той и те поглежда за миг. - А ако си 
търсиш работа, можеш и да продължиш с нас към Хорт. Там скоро май 
ще се нуждаят от всеки меч в защита на Короната. 

- Само до Големия кръстопът - настояваш. 

- Мини в ариегарда и не изоставай - махва ти военният и отново се 
съсредоточава върху шумотевицата пред себе си. 


Прехвърли се на 76. 


г! 
Едно наистина остроумно решение. Никой от тях така и не разбира каква е 
връзката между красивия и скъп на вид медальон, който измъкваш от 
раницата си и размахваш пред тях, и свирепите пламъци, които ги 
обхващат миг по-късно. Конят на Оргфелт уплашено изцвилва и го 
изхвърля от седлото, а няколко секунди след това те понася далеч от 
буйния огън и крещящите разбойници, които тичат насам-натам като живи 


факли. 
Мини на 94. 


12 
Улисан в задачата да предугаждаш пътя на хората около теб, за да се 
измъкнеш от стесняващия се кръг, без да се издадеш, не забелязваш кога 
си настъпил края на магическия си плащ. Материята се смъква от тялото ти 
и разбойниците с радостни викове се нахвърлят отгоре ти. Имаш време 
точно колкото да измъкнеш меча си, приготвяйки се за неизбежната 
ръкопашна схватка. Мини на 89. 


13 

Минава известно време, докато радостта ви от щастливото избавление 
поутихне и моряците се заемат да закърпят кораба дотолкова, че да се 
доберете до Клент. За щастие, по пътя не се случва нищо повече, и по залез 
слънце мрачните брегове на Велмория най-сетне изплуват пред очите ви. 
Слизаш от кораба в пристанището на Клент, прекарваш коня си по тесния 
дървен трап и поемаш по утихналите в настъпващия мрак улици. 
Историите за шумния, оживен град с огромен пазар и хиляди жители, 
които си чувал по кръчмите, си остават само истории. Мини на 79. 


214 
Неприятно изненадан от бързината на крадеца, ти си затруднен 
допълнително и от тежестта на собствения си меч. Още преди да успееш да 
го извадиш от ножницата, поемаш едно дълбоко порязване в 
предмишницата - за щастие, на лявата ръка. 
(Губиш 5 точки Издръжливост.) 
Фирфелд изсвистява миг след това и двамата ти противници отскачат на 
безопасна дистанция, като се привеждат напред и си играят с ножовете си. 
Фирфелд добавя една точка към Силата ти за тази битка. 
"Първи крадец 
Сила: 10 Издръжливост: 4 
„Втори крадец 
Сила: 8 Издръжливост: 12 
Ако победиш двамата крадци, мини на 92. 


Ако загубиш, прехвърли се на 97. 


гъ 
Когато най-сетне успяваш да се измъкнеш от гъмжилото на 
керванджийския площад с удоволствие пришпорваш коня си по широкия 
път, водещ на север, към Големия кръстопът в сърцето на Велмория. Скоро 


навлизаш в царството на горите и току-що раззеленилите се дървеса 
опъват балдахин над главата ти. 

Встрани от себе си чуваш шумоленето на Зелената ръка, която тече под 
горския покров надолу към Клент и морето. Пътят през гората е лек и 
удобен за езда, утъпкан от безброй кервани, и левгите остават зад гърба ти 
с прилично 

Опитай Шанса си! 

Ако резултатът е | или 6, мини на 87. 

Ако е някое от останалите числа, отиваш на 93. 


76 

Скоростта ви наистина е такава, за каквато намекваше предводителят на 
военните. За щастие жребецът ти е издържлив, а ти си добър ездач, така че 
наистина смогваш да не изоставаш от жилавите черни коне на облечените 
в леки брони воиници. 

Малко след залез слънце достигате Големия кръстопът, водачът на групата 
ти махва за сбогом и, без да спре нито за миг, повежда хората си по 
западното разклонение След минута тропотът на копита утихва и ти 
оставаш сам в настъпващата нощ. Мини на 131. 


му му 


«6 
Бръкваш в раницата си и ловко замяташ плаща върху себе си, оставяйки 
разбойниците със зяпнали уста. 
- Това е магия! - извиква смуглата спътничка на Оргфелт - наи-обикновена 
магия за невидимост! Хванете го! 
Тримата продължават към теб, размахвайки ръце във въздуха, а 
предводителят им смушква коня си и тръгва да заобикаля, пресичайки ти 
пътя назад. Трябва да се измъкнеш без да се блъснеш В някого... 
Опитай Шанса си. 
Ако резултатът е | или 6, мини на 72. 
Ако е което и да еот останалите числа, прехвърли се на 78. 


18 


Успяваш да напуснеш стесняващия се кръг от хора, без да издадеш 
местоположението си, и се шмугваш в гората. Без да сваляш плаща си, се 
поразтършуваш наоколо и скоро усилията ти са възнаградени с успех: 
намираш бивака на бандата на Оргфелт, докато разбойниците все още си 
подвикват един другиму на пътя. (Запиши в дневника придобивката от 


четири жълтици, които откриваш в едно старо гърне.) Един леко 
измършавял кон кротко пасе младата трева недалеч от бивака. 

Яхваш го и се отдалечаваш от мястото на случката, като си подсвиркваш 
доволно. 


Продължаваш на 107. 


79 
След > кратко > лутане из непознатия град намираш “някаква 
странноприемница на име „Гопла сянка" и спираш коня си пред нея, като я 
оглеждаш със съмнение, фасадата е покрита с проядена от червеи 
дървения, тук-там носеща следи от огън, а през полуразбитите капаци уа 
прозорците долита шумна гълчава и някакви зловония на храна и напитки. 
Докато се чудиш, вратата се отваря със замах, за да изплюе един очукан 
скитник с пресен отпечатък от ботуш на задните части, и отново се 
затръшва. 
Ако решиш да останеш в „Топла сянка", мини на 85. 
Ако предпочетеш да потърсиш още нещо в нощта, прехвърли се на 91. 


80 


Това се оказва сериозна грешка от негова страна. Лайм сам изскача от 
ножницата си и го отхвърля посечен назад, преди някой от двама ви да е 
разбрал какво става. Другият крадец светкавично отскача на безопасно 
разстояние, но не личи да е изоставил атаката. Съсредоточаваш се върху 
движенията на ножа в ръцете му и се приготвяш за схватката. 

„Крадец 

Сила: 10 Издръжливост: 4 

Ако победиш крадеца, мини на 92. 


Ако загубиш, прехвърли се на 97. 


След няколко въпроса и отговора, извикани над шума от гласове, колела и 
копита, доближаваш една редица покрити волски каруци, около които се 
стрелкат ездачи, като си ръкомахат в някакъв прост код. 

- За Кръстопътя сте, нали? - спираш един от тях. 

- Точно така! - той успокоява коня си и те измерва от глава до пети. - За 
охрана ли искаш да се цаниш? 

Кимваш. 

- А можеш ли да го въртиш това чудо, дето го носиш? 

- Бива ме - отговаряш късо. 


- Една жълтица, на Кръстопътя сме утре вечерта. Става ли? 
Ако искаш да пътуваш с този керван, мини на 98. 
Ако решиш да си потърсиш друга компания, прехвърли се на 70. 


82 
Успяваш да се надигнеш на крака с мрачно пъшкане, като се подпираш на 
меча си вместо бастун. Без особена изненада откриваш, че си обграден от 
петима души със заплашителни физиономии, двама от които са на коне: 
дребен мъж с изпито лице и нездрав поглед и млада, смугла жена със 
специфична красота. 
- Вероятно си чувал за нас - проговаря мъжът, като те наблюдава 
насмешливо. - Името ми е Оргфелт, а това са моите хора, крайпътните 
разбойници. 
Не успяваш да измислиш нищо достатъчно хапливо в отговор и си 
замълчаваш, съсредоточавайки се върху опитите си да останеш на крака, 
без да се подпираш на меча си. Болката в глезена ти бързо отшумява. 
- Трябват ни всичките ти пари, както и раницата, която носиш на гърба си. 
Ако ни ги дадеш, няма да ти сторим нищо. 
Е, не е лошо все пак да отговориш нещо. 
Ако тези условия те удовлетворяват, мини на 88. 


В противен случаи се прехвърли на 99. 


83 
Отскачаш на безопасно разстояние от ножовете на разбойниците, без дори 
да си правиш труд да изтегляш меча си, измъкваш въженцето от раницата 
и развързваш възлите по него. Ураганът се разразява в същия миг за ужас 
на всички присъстващи, извива се в огромна фуния над главите ви и се 
впуска да опустошава наоколо. 
Хвърляш се на земята и успяваш да допълзиш до едно дърво, в което 
здраво се вкопчваш. С периферното си зрение, през пелената от прах, 
вдигната от внезапно разбеснелия се въздух, виждаш тримата разбойници, 
които се носят на десетина метра над земята и беззвучно отварят уста да 
извикат. Оргфелт препусва в твоята посока, но ураганът го дръпва за 
седлото и го запраща в небето заедно с твоя нещастен жребец. Събираш 
смелостта си, пускаш дървото и яхваш коня на разбойника, преди 
въздушната стихия отново да набере сила. Бягай! 
Между дърветата - на 84. 
По пътя - на 90. 


84 
Идеята ти като че ли не е особено добра. Седнал върху коня, си принуден 
да яздиш доста бавно, за да избегнеш ниските клони, а посоката на 
въздушната фуния е съвсем непредвидима... Опитай Шанса си! 


Ако числото е четно, продължаваш на 114. 
Ако е нечетно, очаква те 119. 


85 
Съдържателят, възрастен мъж със затворено от белег ляво око, кимва при 
вида на кралския ти пръстен и посочва с палец тясна стълба, губеща се в 
изрязан в тавана отвор. 
- Имам и кон - съобщаваш му. 
- Имам и конюшня - отвръща той, като си позволява да се усмихне леко. 
Изкатерваш се по стълбата и без особена изненада оглеждаш ниското 
помещение, което заема целия етаж. По пода, на някакви купчини слама, са 
се натъркаляли няколко души и шумно хъркат. Въздъхваш, настаняваш се 
доколкото можеш, използвайки раницата си вместо > възглавница, 
прегръщаш меча си и се присъединяваш към тях. 
Опитай Шанса си! 
Ако резултатът е четно число, очаква те 96. 
Ако е нечетно, мини на 68. 


86 


Истрин е опасно оръжие при внезапни улични схватки. Острието 
изсвистява във въздуха и отхвърля противника ти назад с прорезна рана, от 
която със сигурност ще му остане белег. Желанието му за бой обаче не е 
намаляло ни най-малко, така че схватката е неизбежна. 

Истрин добавя две точки към Силата ти за тази битка. 

"Първи крадец „Втори крадец 

Сила: 10 Издръжливост: 6 Сила: 8 Издръжливост: 6 


Ако победиш двамата крадци, мини на 92. 


Ако загубиш, прехвърли се на 97. 


87 
До вечерта не се случва нищо особено, освен това, че удоволствието от 
бързата езда отстъпва място на болки в гърба и проблеми с уморения и 
изнервен кон. Слънцето вече е залязло и здрачът предвещава хладна и 
мъглива пролетна нощ, когато достигаш Големия кръстопът. 
Мини на 131. 


Измъкваш кесията си и я хвърляш в краката на коня на Оргфелд, без да 
кажеш дума. 

- И раницата - напомня ти смуглата му спътничка. 

- Внимавайте с тези неща, дето са в нея - решаваш да се обадиш, докато я 
сваляш от гърба си. - Някои от тях могат да бъдат доста... 

Полезният ти съвет е прекъснат от отчетливия звук от нещо тежко, ударено 
в нещо тъпо. Изгубваш съзнание и когато се свестяваш, освен парите и 
раницата, ти липсват конят, мечът и всичките ти дрехи. Затова пък си 
имаш яко главоболие. 

Вероятно няма нужда да ти съобщавам, че поради непонятни за мен 
причини мисията ти във Велмория току-що завърши. Очаква те 18. 


39 


Трудна работа. Ръкопашна схватка с петима души, двама от които на коне, 
съвсем не е лесна работа. Прочети внимателно указанията преди битката! 
Ако имаш мях с безумна отвара, може би точно това е моментът да го 
използваш. Друг магически предмет, който можеш да употребиш, е 
вълшебният кинжал: с него можеш да премахнеш един от противниците си 
по твой избор още сега: Фирфелд със своето тежко, мощно острие, 
е особено подходящ за тази схватка. Ако го носиш, добави две точки 
към 


Силата си. Лайм добавя една точка към нея, а Истрин не носи никакви 
допълнителни точки. 


„Оргфелт "Първи разбойник 

Сила: 10 Издръжливост: 6 Сила: 8 Издръжливост: 6 
„Втори разбойник 

„Спътничка Сила: 7 Издръжливост: 6 

Сила: 10 Издръжливост: 9 "Трети разбойник 


Сила: 6 Издръжливост: 8 


Ако успееш да ги победиш, мини на 95. 
В случай на неуспех, те очаква 100. 


90 


Пришпорваш коня, който и сам разбира колко е важно да се отдалечи от 
унищожителната въздушна стихия, и след няколко изпълнени с 
напрежение мига опасността остава зад гърба ти. Ураганът се заема да 
изтръгва дърветата от корените им на безопасно разстояние от теб, а ти си 
продължаваш по пътя. Единствената следа от случилото се остава новият 
ти кон. Мини на 107. 


91 


Отминаваш странноприемницата и продължаваш по лабиринта от улички, 
които ти се струват все по-тъмни и заплашителни с напредването на 
нощта. Конят ти неспокойно се дърпа, но ти здраво го държиш за юздите, 
крачейки напред. В следващия миг обаче си принуден да го пуснеш, за да 
се хванеш за меча. 

Пътят ти е преграден от двама души с дълги ножове и тъмни дрехи, 
боядисали клепките и устните си в черно, за да се сливат със сенките. 
Намеренията им стават съвсем ясни, когато единият потърква палеца и 
показалеца на лявата си ръка - вечният жест, означаващ пари в брой - и се 
спуска към теб, замахвайки с ножа си. 

Кой меч носиш? 

Фирфелд - мини на 74. 

Лайм - прехвърли се на 80. 


Истрин - отиваш на 86. 


92 


Както и да го погледнеш, в ръцете на опитен боец мечът е далеч по- 
сериозно оръжие от ножа. Вторият ти противник се сгърчва след едно 
невъзможно за отбягване дълго мушване, а ти задъхан отстъпваш назад. 

С убеждението, че няма смисъл да обикаляш повече из тъмните улички на 
Клент, повеждаш коня си обратно към „Гопла сянка". Колкото и да е 
долнопробна, странноприемницата си е странноприемница. 

Мини на 85. 


93 


Неприятното на горските засади е в това, че никога не можеш да се 
подготвиш за тях. Както си препускаш с все сила по пътя, заслушан в 
засилващия се ромон на реката, която става все по-бърза, колкото по на 
север по течението й се движиш, и вече летиш във въздуха, изхвърлен от 
седлото, а конят ти е останал някъде зад теб и пада не особено грациозно 
право върху муцуната си. Приземяваш се тежко и оставаш да лежиш, 
проснат по гръб, а достигащото до ушите ти жаловито цвилене на горкия 
жребец показва, че си е счупил поне един крак. 

Извади от дванадесет сбора на точките си за Сила и Шанса. Полученото 
число са загубените точки Издръжливост в резултат от падането. 

Когато си готов, мини на 82. 


94 


Опасенията ти, че ще се разрази горски пожар, за щастие не се оправдават. 
Още е ранна пролет и гората е изпълнена с влага. След минута бърза езда 
от схватката не остава и помен освен новия ти кон. 


Продължаваш на 107. 


дъ 
Справяш се безмилостно и с петимата разбойници. Яростта ти от подлата 
засада ти е дала неподозирани възможности. 
Когато схватката утихва, избърсваш кръвта от себе си и меча си, доколкото 
можеш, яхваш коня на Оргфелт и продължаваш нагоре по пътя. Труповете 
остават да лежат там, където са намерили смъртта си, като грубо 


доказателство за това, колко опасен може да бъде разбойническият занаят. 
Мини на 107. 


96 


Утрото те заварва с неприятен вкус в устата, сърбеж по тялото, сам в 
спалното помещение и без кесията с жълтици, която ти даде Тоболд 
(отбележи това в дневника). В отговор на ругатните и заплахите ти 
старият съдържател просто свива рамене и когато уталожваш гнева си, 
установяваш, че той е напълно прав: вече нищо не можеш да направиш. 
Вземаш коня си и се помотаваш из Клент до обяд, като си търсиш с кого да 
се заядеш. След щедрото количество храна, погълнато в една пристанищна 
кръчма, съдържателят на която признава кралската власт и нейните знаци, 
се почувстваш по-добре, яхваш жребеца си и прекосяваш града, 
отправяйки се на север по широк, добре утъпкан път. 

Мини на 69. 


97 
Крадците със сигурност знаят, че изненадата е по-смъртоносна от 
оръжието. Може и да си майстор с меча, но в тясната тъмна уличка нямаш 
шансове срещу бързите точни ножове. Велмория може да бъде много 
опасно място. 
Очаква те 18. 


98 


- Твоето място ще е ей там - мъжът ти посочва една от каруците. - Гледай 
да не избързваш, че с тия волове има да се влачим като... 

Несъмнено картинното му сравнение е заглушено от рева на едно от 
товарните животни, намушкано с остена повече, отколкото трябва. 
Събеседникът ти препусква към мястото на случката, а ти се потътряш 
към каруцата си. 

Щом най-сетне тръгвате, се движите дори по-бавно и скучно, отколкото си 
очаквал. Когато започва да се свечерява, сте изминали едва около една 
трета от разстоянието до Големия кръстопът. 

Устройвате нещо като бивак насред гората встрани от пътя, запалвате два 
големи огъня и скоро уханието на нощта се смесва с острата миризма на 
печено месо, от която стомахът ти се свива. За твое съжаление обаче, няма 
нито нещо, което да можеш да пиеш (защото виното на керванджиите има 
вкус на доста престояло сирене), нито някой сред цялата пасмина търговци 
и наемни войници като теб, с когото да можеш да си поприказваш. 

Поемаш първата смяна и присядаш до огъня, докато всички около теб се 
завиват в плащовете си и потъват в сън. 

Мини на 129. 


99 


- Мътните ви взели - изръмжаваш и се прокашляш, преди да продължиш. - 
Наистина ли си мислите, че ще ви ги дам? 

- Тогава ще те убием - съобщава ти Оргфелт безизразно, а спътничката му 
облизва устни. 

Тримата спешени разбойници правят заплашителна крачка към тед, 
измъквайки зловещи на вид, нащърбени от употреба къси мечове. Нещо 
наум? 

Ако имаш огнен медальон, мини на 71. 

Ако носиш черен плащ, прехвърли се на 77. 

Ако притежаваш завързан ураган, иди на 83. 

Ако нямаш нищо от изброените, единственото решение е директната 
схватка с разбойниците - на 89. 


100 


Изходът от схватката е безмилостно логичен. Трупът ти, оставен дори без 
дрехи, е завлечен в храстите встрани от пътя, за да не плаши пътниците, 
които ще бъдат следващите жертви на разбойниците на Оргфелт. 

Очаква те 18. 


101 


Ако притежаваш магически черен плащ, мини на 109. Ако нямаш 


подобно нещо, прехвърли се на 115. 


102 


Нощните крадци са поне десетима, както личи от дързостта им да 
продължат нападението си дори след като охраната на кервана вече е 
будна. Облечени в тъмни дрехи мъже изскачат от мрака, въоръжени с къси 
мечове и ножове, и завързват схватки с твоите спътници. Избираш си един 
от крадците и го атакуваш. 

„Нощен крадец 

Сила: 8 Издръжливост: 6 

Ако победиш, мини на 120. 

Ако точките ти за Издръжливост паднат до 10 преди това, 

отиваш на 125. 


103 


Ако имаш безумна отвара, може би сега е моментът да я употребиш. Друг 
магически предмет, който би ти бил от полза, е вълшебният кинжал: с него 
можеш да премахнеш един от противниците си още сега. 

В тази схватка най-полезен е интелигентният меч Лайм, който може да 
предугажда движенията на противниците ти в тъмното. Ако го носиш, 
можеш да прибавиш две точки към Силата си за тази битка. Бързият 
Истрин ти дава една допълнителна точка, а Фирфелд не прибавя нищо към 
силата ти. 

"Първи нощен крадец 


Сила: 6 Издръжливост: 4 “Четвърти нощен крадец 
„Втори нощен крадец Сила: 6 Издръжливост: 6 
Сила: 8 Издръжливост: 12 „Пети нощен крадец 
„Трети нощен крадец Сила: 9 Издръжливост: 8 


Сила: 10 Издръжливост: 6 


Ако успееш да ги победиш, мини на 121. 
В случай на неуспех те очаква 126. 


104 


- Не, не и не! - извиква темпераментният съдържател на 
странноприемницата. - Няма да стане! Какво щеше да стане, ако приемах 
безплатно под покрива си всички конници носещи сребърни пръстени?! 
Щях да бъда разорен! Съсипан! Сравнен със земята! 

- Две жълтици - прекъсваш го, като повишаваш тон на свой ред, - са най- 
безумната цена за преспиване, която някога съм чувал! За толкова пари в 
Алдония можеш да си КУПИШ странноприемница, мътните те взели! 

- Тук не ти е Алдония! - отсича съдържателят на „На кръстопът". 

Оставаш загледан в затръшнатата под носа ти врата. 

Ако решиш да се разделиш с две жълтици за една нощувка в 
странноприемницата, мини на 11. 

Ако предпочиташ да си спестиш този разход и да спиш в гората, 


прехвърли се на 117. 


105 


Минава известно време, докато осъзнаеш, че прекрасните мелодични 
гласове от съня ти всъщност са истински. Отваряш ОЧИ, потръпвайки от 
студ, и все още в полусън се заслушваш в звънката песен на непознат език, 
която долита някъде отдалеч. Когато надигаш глава, сякаш за миг виждаш 
някакво Оледосиньо сияние в посоката, от която долитат звуците... но това 


би могло да бъде и просто отблясък от сребърната луна върху покритите с 
нощна влага листа на дърветата. 

Ако ти се става да провериш каква е тази работа, мини на 128. 

Ако смяташ, че е по-добра идея да заспиш отново, прехвърли се на 106. 


106 


Отново се загръщаш в наметалото си и се унасяш в сън, изпълнен с 
прекрасни, но неясни цветни образи. До сутринта тичаш през някаква 
светлосиня гора, изпълнена с огромни цветя, и се опитваш да настигнеш 
един замъглен силует, който може би те гледа, но така и не успяваш, преди 
сивата светлина на зората да те накара да отвориш очи. 

Мини на 112. 


107 
Яздиш с цялата скорост, на която е способен новият ти кон, без да се случи 
нищо друго, и на свечеряване достигаш Големия кръстопът в сърцето на 
Велмория. Мини на 131. 


108 


Очите ти сами се затварят... Започват да ти се губят по няколко секунди, 
през които се докосваш до повърхността на езерото на съня, без все още да 
се потапяш в него... Вече си готов да се унесеш, когато пукот на съчка 
някъде отвъд границата на светлината на огъня те принуждава рязко да 
отвориш очи. Оглеждаш се, без да помръдваш. В мрака около бивака 
настъпват неясни силуети. 

Хващаш дръжката на меча си и скачаш на крака, атакувайки най-близкия 
от тях с боен вик, предназначен не толкова да го сплаши, колкото да 
събуди спътниците ти. Нападателят изохква и се свива, но веднага бива 
заменен от друг. Отстъпваш назад, на светлото, където останалите от 
кервана се изправят на крака с оръжия в ръце. 

Мини на 102. 


109 


Преди да се унесеш съвсем, пипнешком измъкваш черния плащ от 
раницата си и го метваш върху себе си със странната логика, на която се 
подчиняват полузаспалите пазачи на кервани. 

Разбуждат те зловещи шумове и когато отваряш очи, в мътната светлина 
на въглените на изгасналия огън виждаш само някакви тъмни силуети, 


които обикалят из бивака. Потискаш импулса си да скочиш на крака, 
припомняйки си, че нападателите не могат да те видят, и здраво хващаш 
дръжката на меча си, като се опитваш да успокоиш бесните 

удари на сърцето си. 

Ако продължиш да не помръдваш и да не издаваш с нищо 
присъствието си, отиваш на 130. 

Ако скочиш да се биеш, прехвърли се на 132. 


110 


Керванът се влачи през целия следващ ден по пътя на север. Постепенно се 
убеждаваш, че да си охрана на керван, означава да имаш предостатъчно 
храна под ръка и да не ти се налага да яздиш бързо. В тези условия човек 
като теб, свикнал на много по-тежък живот, се чувства направо като в 
отпуск. (Можеш да си възстановиш 3 точки Издръжливост.) 

На свечеряване най-сетне достигате Големия кръстопът. Вземаш 
жълтицата, която ти се полага, сбогуваш се с останалите от охраната и 
търговците и се разделяш с тях. 

Мини на 131. 


Поне обстановката си заслужава. Стените на голямата зала на първия етаж 
са покрити с груба, но радваща окото дърворезба, в единия ъгъл весело 
гори камина, а подът е застлан с рунтави мечи кожи. Някаква симпатична 
девойка ти поднася вечеря, която с удоволствие омиташ. 

С напредването на вечерта шумът в странноприемницата постепенно се 
усилва. По масите звънят чаши и смях а разговорите стават все по- 
гръмогласни. 

Ако искаш да се присъединиш към някоя от компаниите в залата, 
мини на 127. 

Ако решиш вместо това да се качиш в стаята си и да се наспиш, 


прехвърли се на 122. 


112 
Събуждаш се сериозно схванат, но първите лъчи на слънцето и усилията 
по издирването на коня ти в гората бързо прогонват сковаността от 
крайниците ти. Дъвчейки някакво сухо парче хля0, което откриваш в 
дисагите, се връщаш обратно на Кръстопътя. 
Мини на 152. 


113 


Без да се засилваш особено, трясваш нахалния си съсед с лакът в лицето и 
го събаряш от стола. Търговците се разшумяват, но като че ли никой не 
иска да премери сили с тед. 

- Такава обида се измива само с кръв - заявява пострадалият, щом успява 
да се надигне от стола. 

Компанията се разшумява одобрително, а ти просто свиваш рамене. 

- Ще трябва да се биеш за честта си - продължава онзи с леко фъфлене, - с 
него. 

Помръдваш вежди и проследяваш накъде сочи пръстът му. Странни 
разбирания за дуел на честта... Макар че, когато виждаш кого има предвид, 
нещата ти стават малко по-ясни. Отсреща на масата седи някакво мрачно 
същество с тъмна кожа и прекомерно голяма челюст, което не обели и 
дума през цялата вечер. Започваш да се досещаш, че си се хванал в 
елементарна постановка и противникът ти е обичайният бияч на 
компанията, но това пък не е основателна причина да се откажеш, нали 
така? 

Търговците излизат навън, повели под ръка красивите си компаньонки. 
Докато се отправяш към вратата, един от тях изостава и те дръпва за 
ръкава: 

- Хей! Имам едно предложение за теб! 

Ако решиш да не му обърнеш внимание, мини на 160. 

Ако смяташ, че онези отвън могат да почакат още малко, 


прехвърли се на 164. 


114 


Ураганът се спуска право след теб и се захваща да изкоренява дърветата 
едно по едно, след което ги понася във вихрен въздушен танц. За няколко 
мига изглежда, че няма спасение... после забелязваш, че с всяко следващо 
дърво силата на стихията намалява. Успяваш да избегнеш падащите 
дънери с няколко ловки маневри и излизаш отново на пътя. 

Когато се отдалечаваш от мястото на случката, от урагана е останал само 
лек полъх, носещ миризмата на разцепено дърво. 


Продължаваш на 107. 


115 


Скоро сънят те преборва окончателно и ти потъваш в мъгливото му топло 
царство... както се оказва, завинаги, защото неестествената тишина в 
гората означава точно това: животните са утихнали, дочули промъкването 
на някакви пришълци през техните владения. Пришълците в случая са 


десетина облечени в тъмни дрехи главорези, които се промъкват в 
оставения без охрана лагер и изколват всички ви, докато спите. 
Очаква те 18. 


116 


Събуждаш се, ставаш, като избягваш да се оглеждаш, и след като намираш 
коня си в гората недалеч от мястото на бивака, бързо се отдалечаваш от 
зловещата сцена на нощното нападение. 

Яздиш през целия ден и по залез слънце достигаш Големия кръстопът в 
сърцето на Велмория. 

Мини на 131. 


117 
Отдалечаваш се на известно разстояние от Кръстопътя навътре в тъмния 
лес, спъваш коня си за през нощта и лягаш направо на студената трева, 
като се загръщаш доколкото можеш в наметалото си. Толкова си уморен, 
че заспиваш още преди да успееш да си помислиш колко ти е неудобно. 
Около теб бавно напредва горската нощ... Опитай Шанса си! 
Ако резултатът е от 1 до 3, мини на 105. 


Ако еот 4 до 6, прехвърли се на 112. 


Вземаш чашата си и доближаваш масата на търговците. В отговор на 
учтивата ти молба да се присъединиш към тях те нетърпеливо ти махват да 
седнеш. Оказва се, че са сключили облог - онзи, който разкаже най- 
хубавата история, няма да плаща нищо от сметката. В очакване на 
развръзката всички се тъпчат с храна и напитки, като се надяват да не ги 
плащат, а историите стават все по-трудно разбираеми. След няколко 
минути изведнъж разбираш, че човекът вдясно от теб е свършил и е дошъл 
твоят ред. 

- Хайде, давай! - дрезгаво те подканя той, като те ръчка с лакът в ребрата. - 
Знам, че не е лесно да си глупав, но поне се опитай, дявол те взел и теб, и 
родата ти до девето коляно! 

В пълното си право си да му забиеш един - на 113. 

Ако все пак искаш да разкажеш история, мини на 133. 


119 


Ураганът свърва рязко и се спуска след теб, заемайки се да изкоренява 
дърветата едно по едно и да ги носи във въздуха във вихрен танц. Скачаш 
от коня и го повеждаш навътре в гората, по-далеч от стихията, надявайки 
се, че с всяко следващо дърво силата й ще намалява. 

И точно тогава от небето право върху те, пробивайки короните на 
дърветата с дънера си, се изсипва един млад, разклонен бук. 

Загубите ти възлизат на 15 точки Издръжливост. 

Ако все още си жив, мини на 124. 


120 
Надвиваш противника си и го довършваш с пронизващ удар отгоре надолу, 
след което скачаш на крака и се оглеждаш за още. Няма повече. 
Спътниците ти от охраната на кервана са се разправили с останалите 
крадци. 
Засилвате огньовете, макар да е малко вероятно да има две нападения за 


една нощ. Смяната ти е свършила и ти спокойно се унасяш в сън. 
Мини на 110. 


121 

Помиташ и последния си противник с разсичащ удар, който отваря 
дълбока рана в гръдния му кош, довършваш един от вече повалените с 
безжалостно наръгване в стомаха и се изправяш безмълвен сред труповете 
им в мрака. 

Когато моментът отминава, разпалваш огъня и в светлината му се заемаш 
да огледаш спътниците си. Не откриваш сред тях нито един жив, но за 
сметка на това след продължителна борба със съвестта си („Ако не ги 
взема аз, ще ги намери някой злодей") се сдобиваш с общо осем жълтици, 
които прибираш в кесията си (отбележи това в дневника). 


Свиваш се до огъня и прекарваш остатъка от нощта в неспокоен сън. 
Мини на 116. 


122 
Събуждаш се отпочинал и освежен (можеш да си възстановиш 3 точки 
Издръжливост). Позволяваш си да полежиш още малко в леглото, 
наслаждавайки се на бездействието, след което ставаш, приготвяш се за 
път и слизаш на първия етаж. Няма кой да ти направи закуска, така че 


вземаш коня си от конюшнята и отново излизаш на Кръстопътя. 
Мини на 152. 


6)с 
12: 
Вземаш чашата си и доближаваш масата на прегърбената фигура, която 
при по-близкия оглед се оказва дребно съсухрено старче. 


- Разбира се, разбира се, млади човече! - възкликва той в отговор на 
молбата ти да се присъединиш към него - Винаги е приятно да си 
побъбриш с някого, когато си на път. 

Той се оказва напълно прав. След няколко минути сладки приказки и една 
чаша, с която настояваш да го почерпиш старчето отмята качулката си, 
откривайки съвършено голата си глава, и се ухилва: 

- Щом сме на кръстопът, няма как да не те попитам следното: накъде си 
поел, момко? Чини ми се, че си тръгнал по важна работа, тъй строго 
гледаш! 

Ако му отговориш честно, минаваш на 139. 

Ако мислиш, че е по-добре да го излъжеш, прехвърли се 145. 


124 
Новопридобитият ти кон търпеливо те изчаква да се измъкнеш със стонове 
и крясъци изпод дънера. Опасностите са твоят занаят, така че си свикнал 
на подобни подвизи, но, дявол го взел, този път ти се размина на косъм! 
Успяваш да се покатериш на коня, стискайки зъби от болка, и 


продължаваш на 107. 


125 

Или все още си твърде изненадан от нападението, или противникът ти е 
по-силен, отколкото изглежда. След едно светкавично завъртане с 
протегнат крак се стоварваш по гръб, изпускайки меча си и от сигурна 
смърт те спасява единствено мечът на един от спътниците ти от охраната, 
стоварил се на главата на крадеца миг преди ножът му да те прониже 
смъртоносно. 

Когато всичко утихва, керванджиите се погрижват за раните ти с наглото 
изявление, че лечението ще ти струва една жълтица (не забравяй да 
отбележиш това в дневника. Ако случайно нямаш пари, плащаш 
авансово със заплатата от една жълтица, която ще получиш, щом се 
разделиш с кервана). Един от тях поема следващата смяна, а ти заспиваш 
уморен. 

Мини на 110. 


126 
Противниците ти имат предимството на мрака и числено превъзходство: 
две неща, които се оказват предостатъчни да наклонят везните на битката в 
тяхна полза. За един истински войн като теб остава успокоението, че е 
загинал в бой. 
Очаква те 18. 


127 
Оглеждаш помещението над ръба на чашата си: в единия край, до стената, 
десетина шумни мъже с вид на търговци и три-четири грижливо 
гримирани млади жени пият и се смеят на дълга дървена маса, а отсреща, 
до другата стена, до една малка и празна масичка седи някаква дребна 
прегърбена фигура със скрито в гънките на качулката лице. Към кого ще се 
присъединиш? 
Компанията - мини на 118. 
Самотният гост на странноприемницата - иди на 123. 


128 
Изправяш се, протягаш се и окончателно прогонваш съня от тялото си. 
Сега виждаш светлината по-ясно, трепкаща навътре в гората като отблясък 
от някакъв блуждаещ светлосин огън. Гласовете са угихнали за няколко 
мига, но после отново подемат песента си, странна и красива като ромон на 
поток, скрит в листака. Може би ти се струва, но и светлината, и гласовете 
са се изместили по-навьтре в гората 
Ако не ти се играе на гоненица с някаква синкава светлина можеш да 
заспиш отново на 106. 
Ако все пак решиш да станеш и да доближиш пеещите гласове, 
отиваш на 151. 


129 
Над бивака постепенно се възцарява тишина. Сегиз-тогиз някои от 
воловете тихо измучава насън, изпръхтява кон или в огъня пропуква съчка, 
но гората е тиха. Твърде много ти се спи, за да се замислиш какво може да 
означава това. Опитай Шанса си! 
Ако резултатът е от 1 до 3, мини на 101. 


Ако еот 4 до 6, прехвърли се на 108. 


130 


Всичко утихва след няколко безмълвни минути. Тъмните фигури изчезват 
така безшумно, както са се и появили. Когато се престрашаваш да станеш 
и да се огледаш, те чака грозна картина: всичките ти спътници са с 
прерязани гърла, а всичко по-ценно по тях е изчезнало без следа. Не би 
било пресилено да се каже, че работата ти като охрана на кервана е пълен 
провал. 

Терзанията ти отстъпват място на неспокоен сън, който продължава без 
повече прекъсвания чак до утрото. 

Мини на 116. 


131 


Големият кръстопът, мястото, където се срещат пътищата за Клент на 
Зелената река, Трал на Черната река и северното пристанище Алкейн, е 
едно от най-известните места на остров Велмория. Велики бардове пеят 
балади за него - мястото, където са се срещнали и разделили толкова 
човешки съдби, кръстопътят на войната, любовта и живота. 

Спираш коня си и оглеждаш мястото с леко съмнение. В призрачния здрач 
на мъгливата пролетна вечер това, което виждаш пред себе си, е един най- 


обикновен кръстопът с три разклонения, на който не се вижда жива душа. 
Древните табели, указващи кой път закъде е, са покрити с по-нови 
рунически надписи, които нямат кой знае каква връзка с географската 
наука. Встрани от пътя има голяма каменна постройка на два етажа - 
прочутата странноприемница „На кръстопът". 

Свиваш рамене и я доближаваш. 

Мини на 104. 


132 


Отмяташ плаща от себе си (за съжаление, не можеш да се биеш с него) и се 
изправяш на крака. Мечът ти глухо проблесва на светлината на въглените, 
докато изчакваш да видиш какво ще последва от това. 

Всичките ти хора изглежда вече са избити. От сенките около теб се отделят 
пет силуета и те обграждат. Чака те трудна схватка. 

Мини на 103. 


133 


- А аз му викам: „Да де, ама ти си си забравил меча!". 

Компанията около масата избухва в гръмогласен смях. 

Гримираните млади дами се кикотят най-силно от всички, търговците се 
тупат едни други по гърбовете, а ти доволно отпиваш от чашата си след 
дългата история. 

- Богове, това беше най-голямата глупост, която съм чувал - обажда се 
неприятният ти съсед отдясно. - Човече, ти да не би случайно да си от 
Алдония? Чувал съм, че там всички били прости като тебе и спели със 
свинете и кравите! 

Ако подминеш и това заяждане и просто напуснеш масата 

минаваш на 134. Ако вместо това предпочиташ да му избиеш 


няколко зъба прехвърли се на 113. 


134 


Стисваш зъби, успокоявайки се с довода, че по-умният винаги отстъпва, и 
напускаш масата сред порой от освирквания и подигравки. Гримираните 
млади дами викат най-силно от всички. 

Качваш се в стаята си, като ругаеш под нос, и заспиваш с твърдото 
намерение да сънуваш как смазваш онзи нещастник от бой. 

Мини на 122. 

135 
Заслушан в неразбираемите им, но прекрасни песни, не усещаш кога си 
заспал. 
Когато се събуждаш в светлината на утрото, вече не си готов да се 
обзаложиш, че си видял елфите наистина. За сметка на това пък се 
чувстваш толкова освежен (можеш да си възстановиш 2 точки 
Издръжливост), че скачаш на крака, намираш коня си и по най-бързия 


начин излизаш на Кръстопътя, за да продължиш с приключението си. 
Мини на 152. 


136 
Скачаш на крака, посягайки към меча си. Десетина едри планински вълка, 
пренебрегвайки страха си от огъня, са те обградили в кръг. Присвивайки 
очи, успяваш да различиш още два в сенките отвъд светлината на 
пламъците, които тъкмо разкъсват нещастния ти кон. Ако имаш късмет, 
може би ще се задоволят с него и няма да те нападнат... 
Опитай Шанса си! 
Ако числото е четно, мини на 148. 


Ако е нечетно, прехвърли се на 153. 


181 
Изтегляш меча си и с все сила замахваш към най-близкия от стрелкащите 
се призраци, който с лекота отбягва острието. Стенанията на привиденията 
сякаш преминават в подигравателен смях... или просто така ти се струва? 
След няколко безплодни опита да посечеш някой от духовете банши 
спираш задъхан и се облягаш на меча си. Крайниците ти са се вкочанили 
от странен студ, който пълзи навътре в тялото ти, към самото ти сърце... 
Изпускаш меча и издрънчаването на стоманата по камъните прозвучава 
като от много далеч... После и ти самият падаш до него, почти изгубил 
съзнание, а привиденията се носят над главата ти във вихрения си танц. 
Когато се свестяваш, се чувстваш изключително отпаднал, а от духовете 
няма и следа. (Психическата атака на банши ще ти струва загуба на 
точки Издръжливост, равна на петнадесет минус сбора от точките ти 
за Сила и Шанса.) Завличаш се до канарата, облягаш се на нея и потъваш 
в безпаметен сън. 
Мини на 159. 


138 


С цялата бързина, на която си способен, измъкваш магическия плащ от 
раницата и го метваш върху себе си. Хищниците замръзват объркани за 
миг... после отново се втурват право към те. Не трябваше да забравяш, че 
на такова малко разстояние обонянието може да им служи не по-зле от 
зрението! 

Отскачаш назад, оставяйки безценния си черен плащ в зъбите на най- 
близките два вълка (знам, че моментът е неподходящ, но все пак го 
задраскаи от дневника си). Нямаш време за други опити по приложна 
магия, така че избирай бързо! 

Ще използваш въглените от огъня - на 144. 

Или меча си - на 150. 


139 
- Аа, замъкът на Алкейн! - очите му проблясват от удоволствие. - 
Забележителна сграда, забележителна сграда! 
- Знаеш ли нещо за този замък? 
Той те поглежда с престорена обида: 
- Синко, пред теб седи четвърто поколение зидар! И дядо ми, и баща ми са 
участвали в строежа на Алкейнския замък, пък и самият аз съм оставил 
нещо след себе си. Може и да не вярваш, но с ей тези две ръце съм 
съградил една съвсем самостоятелна, макар и мъничка арка - и тя и до ден 
днешен си стои непокътната точно зад тайния заден вход! 
Прикриваш възбудата си от тази информация и се опитваш да получиш 
още малко подробности, но старецът вероятно е усетил, че е издал някаква 
тайна и не пожелава да ти каже нищо повече. 
След половин час довършвате последните си за вечерта чаши и ти се 
качваш да спиш в стаята си. 
Мини на 122. 


140 


- Приятелю! - извиква елфът, към когото се обръщаш. - Моля за 
снизхождение! Понякога сме толкова невъзпитани! Позволи ми да ти 
представя нашата компания! 

Елфите те заливат с порой от усмивки и мелодични имена, от които 
успяваш да запомниш само това на елфа, който пръв ти подаде чаша: 
Кориел. Разговорът потръгва и ти неусетно и за самия себе си им 
доверяваш накъде и с каква цел си тръгнал. 

- Смерч! - възкликват няколко от тях едновременно и за миг в приятните 
им гласове долавяш хладна омраза. - Онзи който източи гнусната кръв на 


това презряно влечуго, завинаги ще живее в песните ни! Да пием за 
скорошната му смърт! 

Надигате чашите с лека, но замайваща медовина. 

- Надявам се, знаеш, че най>-сигурният начин да освободиш света от някой 
от тези гущери е като знаеш противното му име - обръща се към теб 
Кориел. 

Измънкваш нещо неопределено. 

- Кориел е прав - намесва се друг елф. - Който знае името на гадната твар, 
може да й заповядва на воля. А тогава става неизмеримо по-лесно да я 
прониже с нещо дълго, остро и по възможност - отровно. 

- Май не зная истинското име на Смерч - признаваш си след една дълга, 
изгаряща глътка медовина за кураж. 

Те се замислят дълбоко и театрално, после Кориел изведнъж се усмихва 
като пролетно утро: 

- Трябва ти Гробенфелд, бардът на бардовете. Ако някой на тази земя, 
човек или елф, знае името на Смерч, това е той. Понастоящем е на толкова 
години, че няма смисъл вече да ги брои, и пребивава в Трал на Черната 
река. 

- Отивам там, питам го как се казва Смерч и... - надигаш чашата си за 
вдъхновение, - когато го намеря, онзи гущер няма да може да си каже 
името! 

Елфите избухват в смях и отново напълват чашата ти. 

Мини на 146. 


141 
Уменията ти за бой с голи ръце са наистина изумителни. Независимо от 
невероятната сила, нечовешката гъвкавост и демоничната бързина на 
съществото ти все пак успяваш да го повалиш с несвяст с точните си 
юмручни удари, силни като ковашки чук. 
Някои от търговците (и всичките им компаньонки без изключение) шумно 
приветстват победата ти. Хвърляш презрителен поглед на нахалния тип, 
който предизвика боя, и се прибираш да спиш в стаята си. 
Мини на 122. 


142 
От зловещото виене по гърба ти пролазват ледени тръпки. Не е вятърът, 
както се мъчеше да си внушиш, не са и вълци. Можеш да се закълнеш, че в 
звуците има нещо отчаяно и отвъдно, сякаш цял хор мъртъвци 
едновременно са решили да се оплачат от зловещата си кончина. Преди 
обзелото те подозрение да успее да си проправи път към устните ти, 


привиденията изплуват от въздуха и се завъртат във вихрен танц около теб, 
без нито да миг да прекъсват протяжния си вой. 

- Банши! - извикваш ужасен. 

Точно така. Какво смяташ да правиш? 

Ако имаш огнен медальон, можеш да се опиташ да прогониш 
призраците с него - на 158. 

Ако разполагаш със завързан ураган, можеш да го използваш на 162. 
Ако нямаш нито едното от двете, единственото ти средство за защита 
остава мечът - на 137. 

А можеш, разбира се, и да се опиташ да поведеш някакъв разговор с 
побеснелите привидения - на 143. 


143 
- Спрете, банши! - извикваш с все сила. - Не се страхувам от вас! 
Духовете постепенно забавят въртенето си и накрая увисват пред теб, като 
леко се поклащат във въздуха. Сега можеш да видиш, че лицата им са 
изпити и печални. От групата привидения се отделя силует, който някакси 
създава впечатление за възрастен мъж, и вдига призрачната си ръка. 
Стенанията и воят утихват и оставят само вятъра да измъчва слуха ти. 
- Няма и нужда да го правиш - проговаря банши. - Защо да се страхуваме 
от тъгата? Можем единствено да й съчустваме. 
- Какво се е случило с вас? 
- Всички ние сме жертви на разбойнически нападения, извършени в този 
проход - отвръща бавно банши.- Небесното седло е видяло повече кръв и 
насилие срещу невинни хора, отколкото повечето бойни полета във 
Велмория. От векове насам това е любимото място за набези на 
джуджетата-разбойници от Малските планини, трижди проклети да са 
навеки. 
- Трижди проклети! - обажда се мрачен хор от гласове зад него. 
- Единствената ни утеха в смъртта е това, което правим - продължава 
банши. - Като се явяваме на тези зли хора, ние разстройваме душите им и 
така отмъщаваме за насилието, което ни погуби. Молим за извинение, че те 
помислихме за един от тях. 
- Извиненията ви са приети - отвръщаш объркано. 
Призрачната фигура се покланя, сетне банши отново се завъртат за миг в 
странния си танц и изчезват без следа. 
Облягаш се на канарата и позволяваш на съня да те надвие. 
Мини на 159. 


144 
Бръкваш в огъня, без да обръщаш внимание на парещата болка в пръстите 
си, и мяташ шепа въглени към най-близкия хищник. Дали ще успееш? 
Ако сборът от точките ти за Сила и резултатът от Шанса е по-голям 
или равен на девет, мини на 166. 
Ако е по-малък от това число, очаква те 172. 


145 
- Тръгнал съм към Клент, а оттам ще отплавам за Алдония с първия кора - 
отговаряш след кратък размисъл. 
- А-а, Алдония - кимва старчето. - Бил ли си някога там? 
- Никога - уверяваш го. 
Разговорът продължава в този дух още няколко минути, след което ти се 


оправдаваш с умората си и се качваш да спиш в стаята си. 
Мини на 122. 


146 


Когато се събуждаш без следа от главоболие или гадене в стомаха, едва не 
си помисляш, че всичко това е било само сън (можеш да си възстановиш 
З точки Издръжливост). До себе си на тревата обаче намираш малък 
плик, който съдържа красив сребърен медальон на верижка и следното 
писмо: 

„Добро утро! 

Нашият подарък на раздяла, който ще намериш в това писмо, е 
вълшебен медальон против зли твари. Интуицията ще ти подскаже 
кога и как да го използваш. 

Не се притеснявай за твоя подарък. Ти ни го направи още снощи, като 
ни показа, че и хората могат да се забавляват не по-зле от нас. 

Успех с дракона, приятелю на елфите!" 

Окачаш сребърния медальон на врата си (запиши го в дневника), 
намираш коня си и след няколко минути излизаш на обления в слънчева 
светлина Кръстопът. 

Мини на 152. 


147 
Уменията ти за бой с голи ръце не са за подценяване, но срещу 
невероятната сила, нечовешката гъвкавост и демоничната бързина на 
съществото никой човек не би имал шансове. С отчаяно усилие се 
измъкваш от поредната му задушаваща хватка, изтегляш меча си и го 


обезглавяваш с един-единствен мощен удар, когато отново се хвърля към 
теб. 

Търговците се разшумяват недоволно, но когато се обръщаш към тях с 
окървавения меч в ръка и опасно пламъче в очите, остават по местата си. 

- Ти си мъртъв - уверява те нахалният тип, който предизвика боя. - Само да 
заспиш тази нощ и утре няма да се събудиш. 

- Няма да спя под един покрив с теб - отвръщаш, като се оттегляш 
заднишком. 

- А къде ще спиш, в гората? - той се изкикотва неприятно. 

- Там елфите ще те изкормят вместо мен! 

Вземаш коня си от конюшнята и се отдалечаваш от Кръстопътя навътре 
между дърветата. Не ти се иска особено, но просто нямаш друг избор. 
Мини на 117. 


148 


Най-близкият вълк внезапно изръмжава и се хвърля право към теб, 
разтворил олигавената си паст. Останалите не закъсняват да го последват. 
Бързо! 

Ако имаш огнен медальон, можеш да го използваш на 149. 
Стъкленица с отрова можеш да употребиш на 154. 

Ако имаш черен плащ, можеш да преминеш на 138. 

Ако нямаш нито един от тези магически предмети, остава ти да 
използваш за защита срещу вълците въглените от огъня - на 144, или 
верния си меч - на 150. 


149 

С цялата бързина, на която си способен, измъкваш магическия медальон и 
го завърташ във въздуха, след което го запращаш към най-близкия вълк. 
Хищникът напълно изчезва в избухналото огнено кълбо, а онези от 
останалите, които са пощадени от пламъците, подвиват опашки и побягват 
в мрака. 

Позволяваш си да се отпуснеш едва след няколко минути и сядаш до огъня 
с меч в ръка. До угрото има още доста време, а ще бъде опасно да 


заспиваш. 
Мини на 155. 


150 


Изтегляш меча си и блясъкът на пламъците върху острието кара 
нападащия хищник да замръзне за миг. После вълкът изръмжава и скача 
по-бързо, отколкото можеш да замахнеш... 

Сам се досещаш, че Истрин би бил най-доброто оръжие за тази битка. Този 
меч добавя две точки към Силата ти, Лайм добавя една точка, а Фирфелд 
отнема (!) една точка от нея. 

Сбор от Сила и Шанс, по-голям или равен на 10, е достатъчен да убие един 
вълк. Всеки удар с резултат, по-малък от това число, е неуспешен и ще ти 
струва 3 точки Издръжливост. 

Ако успееш да убиеш три вълка, можеш да преминеш на 178. 

В противен случаи те очаква смърт. (Минаваш на 18.) 


151 

Развързваш коня си и го повеждаш навътре в гората, към светлината и 
мелодичните звуци. Животното е напълно спокойно и това отчасти 
потиска опасенията ти, че отиваш право в сърцето на някаква незнайна 
опасност. Промъквайки се през бодливите храсти и под ниските клони на 
дърветата в мрака, постепенно изгубваш представа за времето и 
изминатото разстояние. Колкото по-близо си до пеещите гласове и 
светлината, която започва да изпълва пространството между дърветата с 
мекия си блясък, толкова по-невъзможно ти се струва Кръстопътят да се 
намира някъде наблизо, сякаш навлизаш в някаква омагьосана страна. 

Когато най-сетне излизаш на осветената от магически огньове горска 
поляна и виждаш пируващите на лунната светлина елфи, всъщност не се 


изненадваш особено. 
Мини на 156. 


152 
Над пътя се стеле лека мъглица, но слънцето обещава хубав пролетен ден. 
Яхваш коня си, оглеждайки Кръстопътя. Накъде? 
На североизток, към Малските планини и Алкейн отвъд - на 157. 
На запад, към Трал на Черната река - на 170. 


„6 
1 Ба 
Най-близкият вълк глухо изръмжава и се обръща към трупа на коня ти, а 


скоро и останалите го последват. Чуваш звука от влачене на тежко тяло в 
мрака, после всичко утихва. 


Позволяваш си да се отпуснеш едва след няколко минути, разпалваш огъня 
по-силно и сядаш до него с меч в ръка. До утрото има още много време, а 
ще бъде опасно да заспиваш. 

Мини на 155. 


154 
С цялата бързина, на която са способни пръстите ти, измъкваш от раницата 
си стъкленицата с отрова и я разбиваш почти от упор в муцуната на най- 
близкия вълк. Хищникът отскача назад с див вой и, побеснял, се впуска да 
хапе събратята си в разширяващ се кръг на агония и смърт. След по-малко 
от минута всички вълци са мъртви. 
Позволяваш си да се отпуснеш и сядаш до огъня с меч в ръка. До утрото 


има още доста време, а ще бъде опасно да заспиваш. 
Мини на 155. 


155 

р) 

Въпреки всичките ти усилия да останеш нащрек през тази нощ, утрото те 
заварва дълбоко заспал. Гърбът те боли от лежането върху твърдата скала, 
но поне си цял и невредим. 

Продължаваш пеш нагоре по хлъзгавия от малките камъчета склон и след 
едночасово изкачване достигаш превала на Небесното седло. Спираш, за да 
успокоиш дишането си, но леденият вятър, който брули скалите на това 
място независимо от сезона, те принуждава да продължиш веднага. 

На мястото, където стоеше допреди секунда, издрънчава късо копие и 
отскача от камъните! Нямаш време за мислене! 

Веднага ще се свиеш, търсейки най-близкото прикритие - на 184. 

Ще се огледаш, опитвайки се да разбереш откъде е долетяло оръжието 
- на 190. 


156 

Елфите все още живеят в преданията, разпространявани из Алдония, и ти 
неведнъж си чувал загатвания за това, че на Острова те живеят и от плът и 
кръв. И все пак гледката ти идва множко: десетки изящни създания с ръст 
и лице на човек, но неизмеримо по-красиви, с очи, в които свети звездна 
светлина, насядали на тревата около сините магически огньове, заети с 
вълшебните си песни и неразбираемите си шеги. 

- Виж ти! - възкликва един от тях, щом излизаш от сянката на дърветата, 
стиснал юздите на коня си в ръка. - Имаме си гост! Седни, странниче, и 
пийни чаша медовина с нас! 


Приемаш подадената ти сребърна чаша и неловко се отпускаш на тревата. 
Елфите като че ли нямат нищо против да ги зяпаш на воля, но пък и никой 
от тях не ти обръща повече внимание. 

Ако искаш да заговориш някого, мини на 140. 

Ако предпочиташ да си траеш, прехвърли се на 135. 


157 

Препусваш по пътя към Алкейн, твоята крайна цел. Скоро Зелената река, 
тук бърза и пенлива, остава от лявата ти страна, когато пътят се насочва 
към надвисналите срещу теб Малски планини. Докато препускаш на север, 
сякаш напускаш владенията на пролетта и се завръщаш в зимата: 
свежозеленото на тревите изчезва, тук-там се появяват мъгли, а погледът 
ти, отправен към висините на планинските върхове, среща студения блясък 
на снега. 

Денят преваля, когато различаваш сред скалистите грамади пред теб 
полегатата извивка на Небесното седло - проходът, който ще използваш, за 
да прекосиш планините. 


Продължаваш на 161. 


-<4 
1 58 


Завърташ медальона на верижката му и го хвърляш по стрелкащите се 
призрачни фигури. Избухва огромен пламък и стенанията им за миг 
преминават в писък, а после изчезват внезапно заедно със самите 
призраци. 

Позволяваш си да се успокоиш едва след няколко минути, облягаш се на 
скалата и потъваш в неспокоен сън. 

Мини на 159. 


ши 
159 
Утрото те заварва схванат от съня върху твърдата скала. 


Ставаш, попристягаш колана си и се отправяш надолу по планинския 
склон. Мини на 197. 


160 


Когато излизаш пред странноприемницата откриваш че компанията от 
търговци е образувала широк кръг насред кръстопътя, а вътре в кръга 
спокойно и някак разсеяно стои противникът ти. 

- Бой до отказване с голи ръце - обявява злобно човекът когото удари. 


Решаваш да не се мотаеш повече и атакуваш съществото със силен удар с 
ръка, за да отхвърчиш назад с болка в китката, от която ти иде да виеш. 
След няколко минути вече си убеден, че първото ти впечатление е 
било правилно - безмълвният ти противник с голяма челюст и почти черна 
груба кожа просто не е човек. 

Всеки успешен удар отнема по една точка Издръжливост на противника. 
При равен резултат САМО ТИ губиш една точка. 

Същество 

Сила: 10 Издръжливост: 8 

Ако успееш да го победиш, мини на 141. 

Ако точките ти за Издръжливост паднат до 8 преди това 


прехвърли се на 147. 
161 


Небесното седло, дълбоко изрязана от ледовете седловина насред 
Малските планини, е използван от векове проход по които керваните с 
мулета, войските и самотните пътници стремящи се към Алкейн и 
северните брегове на Велмория прекосяват иначе непроходимите 
планински райони. Под мрачния поглед на величествения връх Малс 
хората и животните пъплят нагоре по каменистите склонове, достигат 
хребета, брулен целогодишно от силен вятър, и се спускат от другата 
страна, към хладните северни поли на планината. 

Поглеждаш към небето. От пладне вероятно не са изминали и пет часа, но 
тук, в насечения релеф на планините, вечерта идва бързо и - понякога - 
като неприятна изненада. 

Ако смяташ, че е по-добре да продължиш, за да прехвърлиш Седлото и 
да нощуваш от другата страна, мини на 165. 

Ако предпочиташ да спреш, въпреки че е още светло и да продължиш 
утре сутринта, иди на 163. 


162 


Развързваш възлите по въженцето и ураганът извива огромната си фуния 
над главата ти със страшна сила. Стрелкащите се призрачни фигури са 
пометени още при първия му порив, стенанията им за миг преминават в 
писък, извисил се над рева на бурята, а после изчезват, ответи заедно със 
самите призраци. 

За твое щастие, въздушната стихия се втурва надолу по склона, като 
изтръгва цели канари и ги подхвърля във въздуха в сложен танц, и скоро 
изчезва от поглед в мрака. 

Облегнат на скалата, не усещаш кога си потънал в неспокоен сън. 

Мини на 159. 


16: 

Откриваш една сравнително гладка скална повърхност, защитена от вятъра 
от голяма канара, и с известни усилия успяваш да запалиш огън, до който 
да се свиеш. Спъваш коня си, за да не се подчини на естествения си импулс 
да си намери някое по-нормално място за пренощуване, и почти веднага се 
унасяш в сън. 

Събужда те отчаяно цвилене, над което се извисява зловещ вълчи вой. 
Мини на 136. 


164 
Спираш за миг: 
- Какво има? 
- В такива случаи винаги има залагания - заговаря той бързо - и понеже си 
ми симпатичен, мога да ти помогна да спечелиш някоя и друга жълтица... 
От приказките му излиза, че можеш да заложиш на себе си при 
съотношение едно към три в полза на противника ти (не звучи особено 
успокояващо), като използваш този тип като свой посредник. Сложна 
работа. 
Ако имаш някакви пари и ти се рискува, можеш да ги заложиш сега. Ако 
победиш в предстоящия двубой, за всяка жълтица, която си заложил, ще 
спечелиш по три, като това няма да е споменато в текста. 


Сега премини на 160. 


165 
Потегляш нагоре по склона, водейки коня си за юздите, но скоро става 
толкова стръмно, че си принуден да спреш и да се замислиш. Оттук до 
Алкейн ездитното животно май ще ти създава повече проблеми, отколкото 
улеснение, а ако изобщо успееш да се справиш с дракона в замъка, с една 
тринадесета от съкровището му ще можеш да си купиш колкото си искаш 
коне. 
- Сбогом - казваш му накрая и го освобождаваш от юздите и седлото. 
Животното се обръща и предпазливо заслиза надолу по хлъзгавия от 
дребните камъчета склон, а ти продължаваш да се катериш нагоре. 
Достигаш превала на Небесното седло в почти пълен мрак. През облаците 
над главата ти сегиз-тогиз просветва луната, но е истинско чудо, че все 
още не си се пребил. Спираш задъхан с намерението да си починеш, но 
леденият вятър, който брули скалите, те принуждава да продължиш, за да 
потърсиш завет. 


С въздишка се отпускаш зад една канара и едва тогава си позволяваш да 
обърнеш внимание на странните звуци, които те тревожат от няколко 
минути насам. 
Мини на 142. 


166 

Въглените в огъня застрашително са намалели, а ръката ти вече е спряла да 
усеща болката от изгарянето, когато вълците с вой се отказват от атаката, 
отдръпват се в мрака и повличат трупа на коня ти нанякъде. 

Позволяваш си да се отпуснеш едва след няколко минути. Разпалваш 
отново огъня, превързваш ръката си, доколкото можеш (загубил си една 
точка Издръжливост) и се загръщаш в наметалото си, здраво стиснал 
меча. Нощта ще е дълга, а би било опасно да заспиш. 


Мини на 155. 


161 


Съдбата е поставила една надвиснала скала едва на две крачки вляво от 
теб. Хвърляш се в прикритието й, за да избегнеш още копия, и 
пропълзяваш в подобната на миниатюрна пещера цепнатина под нея, като 
се стараеш да не вдигаш шум. От стръмните склонове от двете страни на 
седловината долитат озадачени гласове, а после и притежателите им 
започват да се показват един по един: набити планински джуджета със 
сурови лица и черни бради, облечени в кожи и носещи примитивни, но 
ефикасни оръжия като копието, което хвърлиха по теб. В гърления им 
говор успяваш да различиш едва няколко думи като „засада" и „скала", но 
това всъщност не те кара да съжаляваш особено. 

Джуджетата се събират в дъното на седловината и бързо се заспускат по 
склона от страната, от която дойде, докато изчезват от поглед. 

Мини на 179. 


168 


Противникът ти се усмихва в черната си брада, щом обявяваш решението 
си, а някои от по-невъздържаните му спътници направо избухват в 
гръмогласен смях. 

- В Малските планини се бием до смърт - съобщава ти той, свивайки 
юмруци. 

Правиш крачка напред, като се опитваш да не гледаш издутите му 
мускули. Очаква те трудна схватка. 


Всеки успешен удар отнема по една точка Издръжливост. При равен 
резултат никой от двамата не губи точка. 

„Предводител на планинските джуджета 

Сила: 10 Издръжливост: 10 

Ако успееш да го победиш, мини на 186 

В случай на неуспех те очаква 196. 


Отбягвайки тежките удари на кирката му, от които наоколо хвърчат искри 
и каменни отломки, успяваш да пронижеш джуджето на няколко пъти. 
Най-сетне то задъхано се отпуска на оръжието си, като те гледа с мътен 
поглед. Кръвта блика от раните му и пръска по скалите. 

Докато прибираш меча си, противникът ти рухва по очи. 

Спътниците му безмълвно се отдалечават, като го носят на раменете си. За 
твое щастие, правилата на двубоя явно са свещени за тях. 

Пооправяш дрехите си и поемаш надолу по планинския склон. До Алкейн 
те чака още доста път 


Продължаваш на 197. 


170 
Препусваш към Трал и не след дълго преминаваш по извития каменен мост 
над Зелената река. 
Пътят се вие из хълмисти земи, покрити с разлистени дървета. Често се 
разминаваш с търговски кервани и самотни пътници на коне, а веднъж се 
налага да се отбиеш от пътя за да направиш място на голяма група 
облечени в плетени брони воиници, които отиват към Големия кръстопът. 
Малко след пладне достигаш до една извивка на Черната река и оставаш 
загледан за няколко минути в бързите тъмни води, които са дали името й. 
После отново смушкваш уморения си кон и в лъчите на следобедното 
слънце доближаваш ширналия се в речната долина Трал. 


Прехвърли се на 176. 


121 
Разделяш се с жълтицата си и влизаш в просторната зала на „Зелено и 
черно". По стените светят богато украсени свещници, които разпръскват 
ярка светлина върху големия дървен подиум, издигнат в средата на 
помещението. Намираш си място на една от многобройните маси, които го 
обграждат, и сядаш. 
- „ Тъй принцът в миг разбрал доколко е грешал, и грешката поправил - от 
живота се избавил." 
Младият бард на подиума театрално се покланя, очаквайки аплодисменти. 
Присъстващите обаче са притихнали, а когато някакъв огромен мъжага с 
мустаци от една маса изревава „ГЪПО!", всички зрители изваждат изпод 
масите кошници с яйца и домати и буквално отнасят младежа от сцената с 
градушка от хранителни продукти, като крещят въодушевено най-страшни 
обиди. 
Почти минута подиумът остава празен, сетне на него със замах скача друг 
младеж и заразказва своята история в настъпилата тишина, само за да бъде 
прогонен още на второто убийство по познатия ти вече начин. 
След половин час ти омръзва да слушаш млади бардове. Ако ще търсиш 
някого в „Зелено и черно", мини на 183. Ако решиш да си тръгваш, 


прехвърли се на 177. 


172 
След третата шепа въглени хищниците надвиват страха си от огъня и се 
нахвърлят върху теб. За щастие, изгубваш съзнание преди да започнат да 
разкъсват тялото ти. Не ти остава нищо друго, освен да преминеш на 18. 


173 
Отскачаш встрани, като се оглеждаш като обезумял, но за зла съдба 
наоколо няма нищо, което би могъл да използваш като прикритие. 
Хвърляш поглед нагоре по склоновете и виждаш, че иззад скалите едно по 
едно се показват набити планински джуджета с черни бради, облечени в 
кожи и носещи примитивни, но ефикасни оръжия като копието, което 
хвърлиха по теб. Преди да успееш да изтеглиш меча си, попадаш в яката 
хватка на едно от тях, което се е промъкнало зад гърба ти. След половин 
минута прекратяваш безплодните си опити да се измъкнеш от големите му 
ръце, сякаш направени от желязо, и недружелюбно отвръщаш на погледа 
на застаналото пред теб джудже: очевидно предводителят на групата. 
- По вековна традиция разбойниците от Небесното седло дават право на 
избор на заловените от тях пътници - заговаря той с гърлен глас и странен 
акцент. - Ако ни предадеш всичките си пари и вещи, без личното си 
оръжие ще те пуснем да продължиш невредим. Ако предпочиташ да се 
биеш за правото да ги задържиш, ще се биеш само с един от нас. 
Ако откажеш и двете, ще бъдеш безжалостно убит. 
Доколкото познаваш навиците на планинските джуджета, последното в 
повечето случаи означава и „изяден”. 
Ще им дадеш парите и раницата си - на 185 
Ще избереш дуела - на 191. 


174 
Джуджето кимва. Улавя подадената му къса бойна кирка и ловко я 
развърта, като те гледа предизвикателно. 
Никога не си се бил срещу нещо подобно, но ти е напълно ясно че якото 
стоманено острие на кирката може да пречупи меча ти така лесно, както 
може да пробие главата ти. 
„Предводител на планинските джуджета. 
Сила: 8 Издръжливост: 10 
В случай на победа те очаква 169. 
Ако загубиш, отиваш на 175. 


115 
Отстъпвайки пред мощните атаки на джуджето се препъваш в някакъв 
камък и падаш по гръб, изпускайки меча си. 
За миг успяваш да зьрнеш очите на противника си, в които не съзираш и 
капчица жалост... после кирката се стоварва върху главата ти и слага край 
както на това приключение така и на живота ти изобщо. 
Отиваш на 18. 


176 
Трал представлява изключително изкушение за всеки пътник, тръгнал да 
обикаля Велмория. Голяма част от славата на Острова като 
предизвикателно, опасно и порочно място се дължи именно на този град, 
наричан от бардовете „Град на песните". Тук си дават среща 
представителите на най различни тъмни и сенчести професии, за да се 
позабавляват или да свършат малко работа - а това и в двата случая може 
да се превърне в доста кървава история. 
Обикаляш пъстрите улици на града, изпълнени с търговци джебчии, 
разбойници и крадци с взлом, тъкачи на килими, грънчари, майстори на 
мечове и дърводелци, леки жени с алени устни, танцьорки, актьори и 
фокусници, както и десетки, стотици бардове, докато главата те заболява 
от непрекъснатия поток гледки и звуци, а вечерта спуска хладното си 
покривало над осветения от хиляди факли Грал. 
И все пак, все още е рано да си потърсиш място за преношуване - неи в 
Трал, където веселбата тече до зори. Опитвайки се да подредиш видяното 
през деня и чутото от хората, успяваш да сведеш броя на местата, които на 
всяка цена искаш да посетиш, до три: 
Базарът на вълшебниците - на 182. 
„Зелено и черно", най-прочутата кръчма в Трал и цяла Велмория, 
където се събират бардовете - на 188. 
Кварталът на удоволствията - на 193. 


1“ 
Излизаш от „Зелено и черно", вземаш коня си и спираш на улицата, 
потръпвайки от нощния хлад. 
На Базара на вълшебниците можеш да отидеш на 182. 
Кварталът на удоволствията те очаква на 193. 
Ако вече си бил на тези места или желаеш да си потърсиш място за 
нощувка, без да ги посетиш, мини на 198. 


178 
Острието на меча ти изсвистява във въздуха и разсича гърлото на поредния 
атакуващ хищник. Тялото му тупва обратно на камъните, а ти се 
приготвяш да посрещнеш останалите. 
Тях вече ги няма. Вълците са се отдръпнали отвъд светлината на огъня и 
последното, с което издават присъствието си, е шумът от влаченето на 
тежкото тяло на коня ти. 


Позволяваш си да се отпуснеш едва след няколко минути. Разпалваш огъня 
и присядаш до него, без да изпускаш меча си. Утрото все още е далеч, а би 
било опасно да заспиваш точно сега. 

Мини на 155. 


#У 
1719 
След малко се измъкваш ОТ прикритието си и потегляш В 


противоположната посока, надолу по склона на планината. До Алкейн те 
чака дълъг път. 


Продължаваш на 197. 


180 


- Не знам как го играете вие, хората - подхвърля джуджето, измъквайки 
кинжал от пояса си - но тук в прохода заставаме един срещу друг на 
петнадесет крачки и хвърляме поред докато някои умре. Тъй като аз 
отправям предизвикателството, ти ще хвърляш пръв. 

Заставате на определеното разстояние и ти с известна нервност 
установяваш, че петнадесет джуджешки крачки всъщност са доста по- 
малко, отколкото си мислел... като оставим настрана факта, че си по- 
голяма мишена от противника си. 

Ако имаш вълшебен кинжал, направо можеш да преминеш на 175. 

В противен случай внимателно прочети правилата на дуела. 

За смъртоносно хвърляне е необходим сбор от Сила и Шанс, по-голям или 
равен на 10. Ще определяш Шанса и на противника си, когато той е наред. 
„Предводител на планинските джуджета 

Сила: 6 

Ако успееш да улучиш пръв, мини на 187. 

Ако бъдеш улучен преди това, очаква те 192. 


Изваждаш кинжала и поглеждаш джуджето. То спокойно очаква 
хвърлянето ти, небрежно хванало собственото си оръжие в ръка. 

- Джудже - прошепваш на вълшебния кинжал и надхвърлянето приключва. 
Противникът ти невярващо поглежда дръжката на оръжието, стърчаща от 
гърдите му, сетне се олюлява и рухва на камъните. 

Спътниците му безмълвно се отдалечават, като го носят на раменете си. За 
твое щастие, правилата на двубоя явно са свещени за тях. 

Пооправяш дрехите си и поемаш надолу по планинския склон. До Алкейн 


те чака още доста път. Продължаваш на 197. 


182 


Лесно откриваш просторния площад, покрит със сложен лабиринт от 
сергии, потънали в мистериозни сенки и благоухания. Тук можеш да 
купиш и продадеш всичко, в което е вложена поне капчица магия. 

(В таблицата по-долу „Цена продава" означава броя на жълтиците, 
които трябва да платиш, ако искаш да купиш съответния предмет, 
„Цена купува" - колко ще вземеш, ако решиш да се разделиш с някой от 
собствените си предмети, а в графата „Информация" са изброени 
номерата на епизодите, в които можеш да прочетеш какво 
представляват вълшебните предмети. Не забравяй да си запишеш 
номера на настоящия епизод, ако решиш да се възползваш от тази 
графа, за да можеш да продължиш играта.) 


Стока Цена продава > Цена купува | Информация 
Огнен медальон 3 жълтици 2, жълтици 34 
Стъкленица с 2 1 41 
отрова 
Вълшебен кинжал 2 1 61 
Черен плащ 2 1 23 
Котешки ключ 4 2 43 
Безумна отвара 3 2 2 
Завързан ураган 2 1 36 
Лечебни билки 1 1 51 
Сребърен 3 2 146 
медальон 


Когато приключиш със сделките, те очаква следният избор: „Зелено и 
черно" можеш да посетиш на 188. Кварталът на удоволствията - 
на 193. Ако вече си бил на тези места или желаеш да си потърсиш 
място за пренощуване, без да ги посетиш, мини на 198. 


183 


Надигаш се от масата си и след кратко колебание доближаваш една от 
масите непосредствено до сцената, на която сам седи някакъв младеж в 
зелени дрехи и въодушевено подвиква на разказващите бардове, като час 
по час надига чашата си. 

- Повечето не струват и пет пари - подхвърляш, докато сядаш до него. 

Той те поглежда с блеснали очи и рязко се усмихва: 


- Абсолютно си прав. Но почакай да излезе някой от старите, Харко или 
Черния бард, тогава ще видиш какво се казва история. Най-велик, разбира 
се, е Гробенфелд, но той отдавна вече не излиза пред публика. 
Ентусиазмът му като че ли е попресилен. 

Ако желаеш да продължиш разговора с него, мини на 194. 

Ако предпочиташ да се преместиш на някоя друга маса (например, 
при тъмнокосото момиче, което току-що ти се усмихна над ръба на 


чашата си), прехвърли се на 189. 


184 


Намирането на прикритие сред голите планински скали може да се окаже 
трудна задача. 

Ако имаш черен плащ, мини на 195. 

В противен случай всичко зависи от Шанса ти: 

Ако резултатът е | или 6, очаква те 167. 

Ако е което и да е от останалите числа, отиваш на 173. 


-<4 
1 85 


Предводителят на джуджетата-разбойници невъзмугимо приема кесията и 
кожената ти раница (не забравяй да задраскаш от дневника всичките си 
пари и предмети БЕЗ медальоните, които носиш окачени на шията 
си), след което дава знак на спътниците си и те те пропускат да минеш. 
Колкото и унизително да беше преживяването, продължаваш да мислиш, 
че животът ти е по-скъп от парите и магическите дрънкулки. Оставяш 
джуджетата зад гърба си и тръгваш надолу по склона на планината. До 
Алкейн те чака дълъг път. 


Продължаваш на 197. 


186 


Успяваш да избегнеш атаките на джуджето, което се опитва да те сграбчи с 
големите си ръце, защото знаеш, че успее ли, схватката ще приключи. 
Противникът ти поема безброй юмручни удари и ритници, които биха 
повалили човек, без да гъкне, но в един прекрасен момент най-сетне спира, 
като се олюлява, изглежда те продължително и рухва на земята. 
Спътниците му безмълвно се отдалечават, като го носят на раменете си. 
Надяваш се, когато се свести, вече да си далеч оттук. 

Пооправяш дрехите си и поемаш надолу по планинския склон. До Алкейн 
те чака още доста път. 


Продължаваш на 197. 


181 
Изваждаш кинжала си и поглеждаш джуджето, което спокойно очаква 
хвърлянето ти с оръжие в ръка. Внимателно се прицелваш, запращаш ножа 
и острието се забива до дръжката в гърдите му. Противникът ти невярващо 
я поглежда, сетне се олюлява и рухва на камъните. 
Спътниците му безмълвно се отдалечават, като го носят на раменете си. За 
твое щастие, правилата на двубоя явно са свещени за тях. 
Пооправяш дрехите си и поемаш надолу по планинския склон. До Алкейн 
те чака още доста път. 


Продължаваш на 197. 


Указанията на минувачите, които разпитваш, бързо те отвеждат до голяма 
каменна постройка недалеч от центъра, която ехти от песни и смях. През 
широко отворените капаци на прозорците блика светлина и пушек. 
Оставяш коня си в просторната конюшня и доближаваш входа. Двама яки 
мъже преграждат пътя ти и учтиво, но твърдо ти съобщават, че входът за 
„Зелено и черно" струва една жълтица. 

Една жълтица само за да влезеш! 

Ако държиш да посетиш това място, мини на 171. 

Ако не ти се плаща или си останал без пари, имаш следния избор: 

Базарът на вълшебниците - на 182. 

Кварталът на удоволствията - на 193. 

Ако вече си бил на тези места или желаеш да си потърсиш място за 
пренощуване, без да ги посетиш, мини на 198. 


189 


Тя ти махва с ръка да седнеш, щом доближаваш масата й. 

- Не съм те виждала тук. За пръв път ли идваш? 

- Разбира се, че не - излъгваш уверено. - Просто обикновено сядам по- 
далеч от сцената. 

Момичето кимва разбиращо, но следващите й думи са удавени в 
аплодисментите на публиката. 

- Този излезе късметлия - казва тя с нотка на завист - Извинявай, но е мой 
ред. 

Изслушваш част от историята й, но тя обещава да е твърде дълга и 
сълзлива за твоя вкус. Махваш й за сбогом, оставяш я да разказва на 
подиума и напускаш заведението 

Мини на 177. 


190 


Вдигаш глава, но не виждаш нищо друго, освен още едно копие, летящо 
право към гърдите ти. Убийците ти вероятно ще се зарадват на лесната 
плячка, която се оказа. 

Не ти остава нищо друго, освен да минеш на 18. 


191 


- Никога не бих дал нещо без бой- заявяваш твърдо. 

Джуджетата войнствено се разшумяват, но предводителят им вдига ръка, 
за да ги усмири: 

- Отлично. Ще ти окажа честта да се биеш лично с мен. 

Свиваш рамене. 

- Бой с голи ръце, с оръжия или надхвърляне с ножове? - осведомява се 
водачът на джуджетата, докато съблича кожената си риза, откривайки 
дебелите си като бутове ръце 

Изборът, естествено, е твой. 

Ръкопашен бой - на 168. 

Въоръжена схватка - на 174. 

Надхвърляне с ножове - на 180. 


192 


Улавяш погледа на джуджето, което се приготвя да хвърли кинжала си, и 
усещаш, че този път ще улучи. Острието просвистява във въздуха и се 
забива дълбоко в гърдите ти. Смъртта идва по-бързо, отколкото си 
очаквал. Остава ти единствено да минеш на 18. 


193 


Кварталът на удоволствията, огромно гъсто застроено пространство на 
брега на шумящата под луната Черна река, предлага всичко, което може да 
се купи с пари, и го прави толкова умело, че просто не усещаш как 
плащаш. Всичките ти мисли за практичност, пестене на средства и сили 
отлитат безвъзвратно, щом веднъж потъваш в лабиринта от улички, 
изпълнени с приятни открития. Тук са събрани най-вкусните и екзотични 
ястия, | най-омайващите напитки, “|най-упойващите миризми > сред 
димящите благоухания на Юга и най-красивите жени на света, от 
бледите, почти прозрачни дъщери от Севера с коси като слама и сини 
като ледник очи, до знойните тъмнокоси хубавици от горещите части на 
континента. След няколко часа си безумно доволен от живота и останал 
без пукната пара (не забравяй да отразиш това в дневника). 


Ако все още имаш желание за интересни преживявания, имаш следния 
избор: 

Базарът на вълшебниците - на 182. 

„Зелено и черно" - на 188. 

Ако вече си бил на тези места или предпочиташ да си потърсиш място 
за пренощуване, без да ги посетиш, очаква те 198. 


194 


- А какво прави тогава? - поинтересуваш се. - Честно казано, много бих 
искал да се срещна с него. 

- С Гробенфелд? - събеседникът ти се разсмива. - Че кой не иска? 

Кимваш разбиращо и се облягаш назад, преструвайки се, че следиш 
внимателно историята на барда на сцената. 

- Може би Брот ще ти помогне - подхвърля след малко младежът с половин 
уста, докато усърдно ръкопляска заедно с останалите. - Ей онзи там, с 
рижата брада. 

Ставаш от масата, кимвайки за сбогом на младежа, и доближаваш 
посочения мъж: 

- Искам да се срещна с Гробенфелд. 

- Една жълтица - отвръща той, след като те оглежда от глава до пети. 
Преглътваш една доста солена ругатня. Тези бардове са наистина долно 
племе. 

Ще платиш жълтицата - на 199. 

Ще откажеш да платиш - на 205. 


195 


Метваш плаща върху си и под прикритието му отстъпваш встрани, като се 
стараеш да не вдигаш шум. От стръмните склонове от двете страни на 
седловината долитат озадачени гласове, а после и притежателите им 
започват да се показват един по един: набити планински джуджета със 
сурови лица и черни бради, облечени в кожи и носещи примитивни но 
вфикасни оръжия като копието, което хвърлиха по теб. В гърления им 
говор успяваш да различиш едва няколко думи като „засада" и „скала", но 
това всъщност не те кара да съжаляваш особено. 

Джуджетата се събират в дъното на седловината и бързо се заспускват 
по склона от страната, от която дойде докато изчезват от поглед. 

Мини на 179. 


196 


Схватката приключва в момента, в който противникът ти успява да те 
сграбчи. Отчаяно се опитваш да се освободиш от железния захват на 
ръцете му, но всичко е безполезно Гръбнакът ти се прекършва като сух 
клони над очите ти пада мрак. 

Отиваш на 18. 


197 
През целия ден мъглата почти не се вдига. Долините под теб тънат в 
призрачни вълма, докато внимателно се спускаш по каменистите сипеи 
надолу към полите на планината оставяйки суровата грамада на връх Мале 
зад гърба си. 
В северна Велмория пролетта е закъсняла. Тук-там виждаш млада трева и 
разлистени дървета, но като цяло пейзажът е издържан в сиво и 
убитозелено. По поляните срещаш единствено самотни овчари и козари, 
изкарали малките си стада на първа паша и бързо съжалили за това, 
загърнати в дебелите си вълнени наметала, за да се предпазят от влагата. 
Денят отива към своя край, когато вятърът откъм морето най-сетне отнася 
мъглата и облаците към планините зад гърба ти. Брегът се ширва пред 
очите ти, а недалеч напред, обагрена в лъчите на залязващото слънце, 
виждаш крайната цел на своето пътуване: Алкейн. 
Мини на 212. 


198 


Едва се  удържаш на седлото, когато най-сетне откриваш 
странноприемница, в която да признават силата на кралския ти пръстен. 
Оставяш поднесената ти вечеря за закуска и се просваш на леглото, 
потъвайки мигновено в безпаметен сън. 

Мини на 206. 


199 
Бръкваш в олекналата си кесия и пускаш монетата в голямата му длан. 
- Последвай ме - нарежда Брот. 
Двамата заобикаляте подиума, на който тъкмо се изкачва познатото ти 
тъмнокосо момиче, и Брот те въвежда в малка стаичка, обзаведена само с 
маса и два стола. На единия от тях седи изпит мъж с грижливо подстригана 
черна брадичка и изучава ноктите си. 
- Това е Винс - представя го Брот и излиза от стаичката. 


Когато затваря вратата зад гърба си, целият шум на залата изведнъж 
изчезва. В тишината на стаичката ясно чуваш собственото си дишане. 

- Не всеки може да се срещне с Гробенфелд - заговаря след известно време 
Винс. 

- Вече разбрах това - отвръщаш с леко нетърпение. - Ако искаш, ще оставя 
тук оръжието си. 

- Не оръжията са проблемът - отвръща сухо Винс. 

Помълчавате малко. 

- Всъщност защо ти е Гробенфелд? - пита събеседникът ти с лека умора в 
гласа. - Някои искат от него да разплете някаква тайна, други искат 
истории, трети търсят имена... От кой вид си ти, млади човече? 

Трябва ти тайна - на2 ПП. 

Искаш да чуеш история - на 216. 

Търсиш име - на 221. 


200 


Повтаряш си няколко пъти странното име в полумрака на стаята. 

- Сега по-добре си тръгни, странниче - казва тихо Делта. - Гробенфелд е 
стар и уморен. 

Напускаш странната стая, минаваш покрай безмълвния Винс и Брот с 
рижата брада, без да се сбогуваш, и напускаш кръчмата на бардовете. 
Мини на 177. 


201 
- Сигурен съм, че Урик ще иска да говори с мен. Праща ме Тоболд 
Четвърти, крал на Алдония и Велмория. 
Показваш кралския пръстен и след кратко колебание стражите разделят 
кръстосаните си пики и те пускат да минеш. Не си направил и две крачки 
обаче, когато към теб бързо се доближава слаб, изискан мъж на около 
шестдесет години и вдига ръце: 
- Зная, че имаш причина да се срещнеш с моя господар, странниче, но 
работата ми е да не те допускам до него, преди да си ми обяснил за какво 
става дума. Велиус, секретар на велможата, на твоите услуги. 
След лекия си поклон той застава точно по средата на коридора и 
препречва пътя ти. 
Ако му обясниш защо си дошъл, минаваш на 207. 
Ако предпочиташ да го избуташ встрани и да говориш направо с 


Урик, прехвърли се на 202. 


202 
Въздъхваш и блъсваш Велиус встрани, за да го отстраниш от пътя си. След 
няколко крачки напред в широкото преддверие си принуден да изтеглиш 
меча си, защото срещу теб са изскочили двама въоръжени стражи. 
"Първи страж на Урик „Втори страж на Урик 
Сила: 9 Издръжливост: 4 Сила: 8 Издръжливост: 6 


В случай на победа, мини на 218. 


Ако загубиш, прехвърли се на 223. 


6 6 
203 
Обръщаш се, разблъскваш стражите на изхода на залата и се отправяш 


навън от двореца, като не спираш да ругаеш. Да те оставят сам да се 
справиш със Смерч, и то по толкова нахален начин! 


Продължаваш на 227. 


204 
- Защо? - осведомяваш се хладно. - Да не би да те е страх? Наистина, 
драконите не са плячка за всеки, но аз бях чувал, че Алкейнските 
наемници били по-смели! 
В тъмните му очи за миг проблясва опасен пламък, но наемникът запазва 
каменното си изражение и ти отговаря доста спокойно: 
- В тази кръчма не е разрешено да те убия. Ела с мен отвън. 
Играта загрубя. 
Ако се подчиниш на наемника, отиваш на 210. 
Ако останеш на мястото си и продължиш разговора, минаваш на 215. 


205 
Брот свива рамене. Обръщаш му гръб и напускаш заведението, като 
нарочно се блъскаш в тълпящите се до вратата млади бардове. 
Мини на 177. 


6 з 
206 
Когато се събуждаш, ти се налага да проведеш яростна битка със себе си, 


за да успееш да се надигнеш от леглото. Изглежда поне част от приказките 
за разлагащото въздействие на порочния Трал са истина. 


Изяждаш изстиналата си вечеря, сетне се покатерваш на коня си и 
напускаш града на песните. 

Сънливостта ти постепенно се стопява, докато препускаш по Северния път 
между Шинските и Малските планини, водещ към Алкейн. В далечината 
от двете ти страни се мръщят огромните планински масиви, потънали в 
мъгла, с увенчани от сняг върхове. 

В северна Велмория пролетта е закъсняла. Тук-там виждаш млада трева и 
разлистени дървета, но като цяло пейзажът е издържан в сиво и 
убитозелено. По поляните в подножието на планините виждаш единствено 
самотни овчари и козари, изкарали малките си стада на първа паша и бързо 
съжалили за това, загърнати в дебелите си вълнени наметала, за да се 
предпазят от влагата. 

Денят отива към своя край, когато вятърът откъм морето най-сетне отнася 
мъглата и облаците към планините зад гърба ти. Северният бряг на 
Велмория се ширва пред очите ти, а недалеч напред, обагрена в лъчите на 
залязващото слънце, виждаш крайната цел на своето пътуване: Алкейн. 
Някакъв излизащ от града пътник ти плаща една жълтица за коня ти 
(отбележи това в дневника) и след като се разделяте еднакво доволни - 
той, защото евтино се е снабдил с ездитно животно и няма да ходи пеш; ти, 
защото оттук нататък кон няма да ти трябва, а една жълтица никога не е 
излишна - пооправяш раницата на гърба си и влизаш в Алкейн 

Мини на 212. 


207 
Велиус внимателно изслушва разказа ти, поглежда с уважение кралския 
пръстен на ръката ти и кимва: 
- Разбирам. Идваш точно навреме, защото и ние в Алкейн замисляме атака 
срещу Смерч от известно време насам Ако обичаш, ме последвай в 
кабинета ми. Ще помислим как да те включим в плановете си. 
Той отваря една невидима до този момент врата в стената на коридора и те 
подканя с жест да влезеш. 
Ще се подчиниш - на 208. 
Ще настояваш да се срещнеш лично с Урик - на 213. 


208 
Влизаш в тъмния и тесен коридор зад тайната врата и едва на втората 
крачка осъзнаваш, че Велиус не те е последвал. Рязко се обръщаш, но 
подът под краката ти хлътва внезапно и падането ти надолу в мрака 
завършва с ужасен крясък, когато се нанизваш на чакащите те дълги 


остриета. Така и не разбираш поради каква тъмна дворцова интрига се 
наложи да бъдеш премахнат. 
Очаква те 18. 


209 
- Длъжен си да ми окажеш съдействие - изръмжаваш, вдигайки отново 
пръстена си. - Ако Тоболд научи какво си казал, ще се простиш с властта 
си над Алкейн. 
- Изхвърлете го - махва отегчено Урик и се обляга назад върху ложето си. 
Стражите се нахвърлят върху теб, твърде много и твърде бързо, за да 
успееш да направиш нещо, и те повличат навън. Церемонията по 
изпращането ти приключва минута по-късно пред прага на двореца, където 
се стоварваш тежко на улицата, последван от меча си. (Разправата на 
войниците с теб ти струва 5 точки Издръжливост.) 
Нарядко минаващите граждани на Алкейн не обръщат никакво внимание 
на ругатните ти, така че след малко се стягаш, изправяш се и отново 
препасваш оръжието си. 


Продължаваш на 227. 


210 
Изправяш се и последваш едрия мъж по пътя към изхода. Разговорът на 
масите, край които минавате, утихва за миг и хората по тях го проследяват 
с уважение и боязън. Малкото погледи, отправени към теб, не изразяват и 
капчица съжаление. 
Излизате пред „Счупеният меч" и внезапно извилият се студен вятър те 
кара да потръпнеш. 
- С голи ръце или оръжие? - пита те сериозно мъжът. 
Изборът е твой. 
Ще се биете с голи ръце - на 220. 
Ще се биете с мечове - на 230. 


211 
- Тайните са за крадците, момко - отвръща Винс с леко презрение. - 
Сбогом. 
Явно няма да можеш да се срещнеш с Гробенфелд. И все пак би могъл 
поне да си върнеш жълтицата... 
Ако решиш да се оплачеш за това, мини на 226. 
Ако мислиш, че е по-добре просто да си тръгнеш, прехвърли се на 231. 


212 

Разгледан по-отблизо, Алкейн се оказва настръхнал от враждебност 
крайбрежен град със студени каменни къщи, тесни, високо разположени 
прозорци и улици, в които непрестанно свири вятърът, носещ миризмата 
на хладно море. Докато прекосяваш покрайнините, загърнат плътно в 
наметалото си, неволно се заглеждаш дълго в останките от къщи, сринати 
и обгорени до основи от някое нападение на Смерч. Заплашителната сянка 
на дракона е направила жителите на Алкейн необщителни и малцината, 
които срещаш по притъмняващите улици, бързат да те отминат, без да 
кажат нито дума. 

Ще потеглиш към Алкейнския замък, обитаван от Смерч, едва на сутринта. 
Ако желаеш да използваш част от времето си дотогава, за да потърсиш 
някаква помощ срещу дракона, мини на 217. 

Ако искаш да се свреш в първата странноприемница и да изчакаш 


утрото в леглото, прехвърли се на 261. 


213 

- Това е изключено - отвръща Велиус с леки нотки на нетърпение. - 
Господарят ми е доста зает човек. Бъди сигурен, че имам пълното му 
доверие по въпроса за дракона. 

Ако се откажеш от идеята си да искаш съдействие от градските 
власти, можеш да се сбогуваш със секретаря и да напуснеш двореца - 
на 227. 

Ако решиш да избуташ Велиус встрани и да говориш лично с Урик, 


прехвърли се на 202. 


214 
След кратък разговор с един наплашен минувач откриваш кръчмата 
„Счупеният меч", която той е описал като свърталището на Алкейнските 
наемници. Над здравата дървена врата, допълнително укрепена с метални 
болтове наистина е окачен счупен меч с внушителни размери, а глъчката, 
долитаща отвътре, е с няколко степени по-силна от това, което си се 
научил да възприемаш като безопасно. 
Ако решиш, че не е лоша идея да се откажеш от намерението си да 
преговаряш с наемниците, можеш да го направиш на 219. 
Ако все пак искаш да влезеш в „Счупеният меч", мини на 224. 


ъ-- л 


215 
- Ще се спукам от смях - уверяваш го. - Не ти ли е омръзнало да се правиш 
на големия наемник, с всичките му там номера и обидата, която се 
измивала само с кръв? Дойдох с конкретно предложение, а ти... 
Два чифта силни ръце те хващат под мишниците и те вдигат от стола. 
Въпреки бурната ти съпротива останалите наемници от „Счупеният меч" 
ти хвърлят един хубав бой (губиш 8 точки Издръжливост) и те изритват 


навън. Мрачният ти събеседник не помръдва от мястото си. 
Мини на 219. 


216 
- Гробенфелд отдавна се е извисил над нивото на обикновените истории, 
момко - отвръща Винс с леко поучителен тон. - Ако искаш истории, 
можеш просто да седнеш отвън в залата и да слушаш цяла нощ. Сбогом! 
Явно няма да можеш да се срещнеш с Гробенфелд. И все пак би могъл 
поне да си върнеш жълтицата... 
Ако решиш да се оплачеш за това, мини на 226. 
Ако мислиш, че е по-добре просто да си тръгнеш, прехвърли се на 231. 


217 
Замисляш се. Това, че си изпратен със специална мисия от Тоболд 
Четвърти да премахнеш дракона от Алкейнския замък, не означава, че не 
би могъл да намериш някаква подкрепа в това начинание. 
Ако смяташ, че градските власти на Алкейн могат да ти помогнат, 
мини на 222. 
Ако предпочиташ да потърсиш някои от наемниците с които е 
прочуто северното крайбрежие на Велмория, иди на 214 
Ако и двете идеи не ти допадат, можеш да пообиколиш града, докато 
измислиш нещо друго - на 248. 


218 

Поваляш и втория страж и прекосяваш на бегом преддверието, преди да са 
се появили още. Нахълтваш в просторна, потънала в приятен полумрак 
зала, и спираш за да огледаш обстановката: край дълги, отрупани с ястия и 
напитки маси, върху удобни нарове са се излегнали десетина дебели 
велможи и безгрижно пируват, обслужвани от още толкова безшумни и 
приятни на вид мургави млади жени Разпознаваш Урик по богато 
украсената роба и се отправяш право към него с решително изражение, 
като се покланяш едва забележимо: 


- Искам да говоря с теб, владетелю на Алкейн. Изпраща ме лично Тоболд 
Четвърти, крал на Алдония и Велмория. 

Вдигаш ръката си с пръстена и врявата в залата поутихва. Възвърнал част 
от увереността си на владетел, Урик махва на влезлите стражи да останат 
по местата си и се обръща към теб: 

- И защо те изпраща моят господар? 

- За да убия дракона Смерч в Алкейнския замък и да върна владението му 
на Короната - отвръщаш късо. - Ще ми помогнеш ли? 

- Не - отвръща още по-късо Урик. 

Мини на 228. 


219 
Обръщаш гръб на кръчмата и едва когато отново се озоваваш на разумно 
разстояние от нея, обмисляш следващия си ход. 
Ако все още не си потърсил съдействие от градските власти, можеш да 
опиташ на 222. 
Ако предпочиташ да пообиколиш града в търсене на някаква друга 
възможност, мини на 248. 
Ако мислиш, че е време да си потърсиш място за нощувка, прехвърли 
се на 261. 


220 
Едва когато схватката започва, осъзнаваш колко важно е за противника ти 
да измие обидата с кръв и за миг съжаляваш, че изобщо го раздразни. 
Бързата му юмручна атака обаче не ти оставя много време за съжаление. 
Шеф на Алкейнските наемници 
Сила: 10 Издръжливост: 10 
(Всеки успешен удар носи 1 точка загуба на противника, а при еднакво 
силни удари никой от двамата не губи точка.) 
Ако победиш, мини на 225. 
Ако загубиш 10 точки Издръжливост преди това (и останеш жив, 


разбира се), прехвърли се на 232. 


6) 6 
221 
- Име значи - въздъхва Винс. - Е, попаднал си точно където трябва. 
В стената се отваря невидима до този момент врата и Винс безмълвно ти я 


посочва. Влизаш в мътно осветена стая и изчакваш няколко мига, докато 
очите ти привикнат със светлината. 


В стаята има едно-единствено легло, на което лежи най-старият човек, 
който някога си виждал. Снагата му е дотолкова изсъхнала и изкривена, че 
прилича повече на мъртво дърво, отколкото на жива плът. Очите му са 
затворени, а дишането му е толкова бавно, че е почти незабележимо. 
Сивата му коса се стеле по пода. 

Зад леглото стои стройно момиче с права оранжева коса и сенки на умора 
под очите, което тихо те заговаря: 

- Аз съм Делта, странниче. Гробенфелд очаква въпроса ти. 

- Търся едно име, Делта - отвръщаш след известно колебание. - Името на 
един дракон. 

Тя навежда глава, вслушвайки се в нещо, което ти не чуваш. 

- Той казва: интересно. Драконите са по-стари и от мен. Нима все още са 
живи? 

- Има един - отговаряш, като се опитваш да се отърсиш от странното 
чувство, че разговаряш с труп. - В момента живее в замъка на Алкейн. 
Моят господар казва, че винаги е бил във Велмория и се е подчинявал на 
Елкрист, когато е бил крал. Хората го наричат Смерч. 

Делта отново проговаря: 

- Той казва: никой никога не е бил някъде винаги. Трябва да помисля. 

В стаята се възцарява тишина. Изучаваш красивото уморено лице на Делта, 
докато тя напрегнато се вслушва в полумрака. Гласът й е леко дрезгав, 
когато най-сетне отваря уста: 

- Той казва: Рийдуей. 

Мини на 200. 


22» 


а АН АУ 
Бързо откриваш двореца на местния велможа - солидна каменна сграда в 
центъра на града, характеризираща се с повече практичност при 
евентуална отбрана от разгневени тълпи, отколкото с някакво 
архитектурно изящество. Застаналите от двете страни на входа намръщени 
стражи с тежки брони и дълги пики те изглеждат с неприязън, когато ги 
доближаваш, и кръстосват оръжията си пред теб. 
- Искам да се срещна с владетеля на този град по важна работа - обявяваш. 
- Никой не може да се среща с Урик след залез слънце, ако не е поканен от 
самия него - отвръща единият войник. 
Измерваш ги от глава до пети и решаваш, че ще ти е трудно да си пробиеш 
път с бой. 
Ако се откажеш от идеята си да се срещнеш с местния велможа Урик, 
мини на 227. Ако решиш да обясниш на войниците кой те праща, 


прехвърли се на 201. 


22. 
Непрекъснатите атаки на добре обучените стражи те принуждават да 
отстъпваш все по-назад към стената на широкото преддверие и когато 
опираш гръб в нея, разбираш, че схватката е приключила. Падаш на 
мраморния под, покосен от смъртоносния удар в гърдите, и животът те 
напуска. 


Очаква те 18. 


224 
Бутваш вратата и влизаш в кръчмата, готов за неприятни изненади. 
Помещението се оказва дълго и ниско, изпълнено с дим от запушената 
печка в единия ъгъл и осветено почти символично от няколко вонящи 
факли. На малки, груби дървени маси седят различни по размери 
небръснати типове, които разговарят шумно и не се отделят от оръжията 
си. Въоръжената свада изглежда готова да избухне всеки момент, но явно 
„Счупеният меч" от край време съществува на несигурния ръб между тази 
възможност и обикновената разправия, така че никой освен теб не го 
забелязва. 
- Какво искаш? - приближилият се до теб дребен човек с изцапана 
престилка надвиква шума в кръчмата. 
- Търся наемници - отвръщаш. 
Той ти посочва една от масите в най-тъмния ъгъл и се отдалечава, без да ти 
каже нищо повече. Доближаваш я и когато очите ти привикват с лютивия 
пушек и мрака, различаваш едър чернокос мъж с мрачна физиономия, 
който също те оглежда внимателно. 
Мини на 229. 


225 
Със силен юмручен удар поваляш наемника в несвяст на улицата и се 
отдалечаваш от „Счупения меч", преди някой от хората му да е излязъл 
навън. Едва когато се отдалечаваш на безопасно разстояние от кръчмата, 
си позволяваш да забавиш крачка и да обмислиш следващия си ход. 
Ако все още не си потърсил съдействие от градските власти, можеш да 
опиташ на 222. 
Ако предпочиташ да пообиколиш града в търсене на някаква друга 
възможност, мини на 248. 
Ако мислиш, че е време да си потърсиш място за нощувка, прехвърли 
сена 261. 


226 
- Брот ще ти върне парите - Винс отново се е заел да разглежда ръцете си. 
Вземаш си жълтицата от мъжа с рижата брада и напускаш заведението, 
като се чудиш дали да се ядосваш, че не успя да се срещнеш с Гробенфелд, 
или да се радваш, че си спести една жълтица. 
Мини на 177. 


221 
Обръщаш гръб на двореца и оклюмал поемаш по улицата пред теб. И без 
това не очакваше някаква помощ от властите. 
Ако все още не си потърсил прочутите Алкейнски наемници можеш да 
го направиш на 214. 
Ако предпочиташ да пообиколиш града и да огледаш още малко, 
мини на 248. 
Ако вече си направил и двете неща или предпочиташ да не се заемаш с 
тях, можеш да потърдиш странноприемница - на 261. 


228 
- Не мога да отделям от хората си, за да ти помагам в битката срещу онова 
чудовище - обяснява Урик, отстъпвайки пред тежкия ти поглед. - В края на 
краищата, този замък принадлежи на Тоболд, а не на мен, така че той да му 
бере грижата. 
Наглостта му е неописуема, но ако все пак смягаш да се откажеш от 
спора, мини на 203. 
Ако настояваш да ти окаже съдействие, мини на 2009. 


229 
- Търся наемници - съобщаваш му, когато виждаш че няма да каже нищо. 
- Попаднал си на когото трябва - отвръща той и ти махва да седнеш. - За 
какво са ти? 
Отпускаш се на стола и се замисляш, преди да отговориш: 
- Праща ме лично кралят. Имам поръчение да убия Смерч за една 
тринадесета от съкровището в замъка. Ако намериш хора, които да ми 
помогнат, ще разделим моята част и пак ще има за всички. 
- Не работя с дракони - отсича мъжът. 
Ако не мислиш, че с това разговорът е приключил, можеш да се 
опиташ да раздразниш самочуствието му на наемник - на 204. 
Ако предпочиташ да си тръгнеш, прехвърли се на 219. 


230 
Едва когато противникът ти изтегля меча си и те поглежда в очите, 
осъзнаваш колко важно е за него да измие обидата с кръв и за миг 
съжаляваш, че изобщо си го раздразнил. Свистящото към главата ти 
острие, което те принуждава да отскочиш светкавично, изтрива 
съжалението ти за миг. 
Мощният Фирфелд носи две допълнителни точки към Силата ти за тази 
битка, а Лайм и Истрин - по една. 
Шеф на Алкейнските наемници 
Сила: 10 Издръжливост: 10 
Ако победиш, мини на 238. 
Ако загубиш, очаква те 243. 


231 
Това и правиш. Подминаваш Брот, който невъзмутимо ти пожелава 
сбогом, прекосяваш залата и напускаш заведението, като нарочно се 
блъскаш в младите бардове, тълпящи се на вратата. 
Мини на 177. 


232 
Уменията ти в ръкопашния бой се оказват по-малки от тези на противника 
ти, за когото подобни схватки вероятно са единственият начин да си 
изкарва прехраната и да поддържа самочуствието си. Последният му удар 
те изпраща в несвяст на земята, а когато идваш в съзнание, от него няма и 
следа. Заключаваш, че се е върнал на мястото си в „Счупеният меч", 
надигаш се с пъшкане и се отдалечаваш от кръчмата, обмисляйки 
следващия си ход. 
Ако все още не си потърсил съдействие от градските власти, можеш да 
опиташ на 222. 
Ако предпочиташ да пообиколиш града в търсене на някаква друга 
възможност, мини на 248. 
Ако мислиш, че е време да си потърсиш място за нощувка, прехвърли 
се на 261. 


233 
Тясната уличка не позволява на противниците ти да те обградят, така че ще 
имаш право да избираш към кого да е насочен всеки твой удар. Бързият и 
коварен Истрин добавя две точки към Силата ти за тази битка, а Лайм- 
една. 


"Първи главорез 
Сила: 8 Издръжливост: 4 
„Втори главорез 
Сила: 9 Издръжливост: 6 
„Трети главорез 
Сила: 7 Издръжливост: 8 


Ако победиш, мини на 253. В случай на загуба те очаква 258. 


234 
Загубил опора под краката си, падаш по очи и губиш цяла ценна секунда, 
докато се изправиш отново. Преследвачите ти, изскочили на тясната 
площадка едва миг след теб се нахвърлят отгоре ти с крясъци и те повалят 
отново, а ритниците и ножовете им те довършват. Алкейнските главорези 
никога не са се отличавали с особено уважение към човешкия живот 
Очаква те 18. 


235 

- Всъщност не търсех точно вас - започваш словоохотливо. - Повече ме 
интересува драконът Смерч които живее в Алкейнския замък. Моят 
господар, кралят на Алдония и Велмория, ме изпрати, за да го убия и да 
освободя замъка от... 

Забелязал израженията им, млъкваш и започваш да се отдръпваш към 
стълбата, но вече е късно. Предводителят им в очите на когото са се 
появили бесни пламъчета, надава яростен крясък и всички хора в 
подземието се нахвърлят отгоре ти едновременно, като размахват 
оръжията си. Умираш, без да успееш да извадиш меча си или да разбереш 
с какво предизвика този изблик на смъртоносен гняв. Очаква те 18. 


236 
Всички в подземието затихват. Ключът проблясва на светлината на 
факлите. 
Опитай Шанса си! 
Ако резултатът е три или по-малко, мини на 247. 
Ако е четири или повече, продължаваш на 256. 


231 
Морето се плиска в сивия пясъчен бряг от дясната ти страна, докато се 
отдалечаваш от града. Над студените вълни се носи мъгла, така че на места 
не можеш да определиш къде свършва брегът и започва водата. 
След няколко минути различаваш някаква сгърбена фигурка на брега и 
когато я доближаваш, виждаш, че това е човек, който усърдно строи 
пясъчен замък недалеч от разбиващите се вълни. При шума от стъпките ти 
той рязко вдига глава, изглежда те продължително с очи, в които не е 
останал много разум, и възобновява заниманията си. 
Ако искаш да доближиш човека, мини на 265. 
Ако продължиш към замъка, прехвърли се на 266. 


238 
Развоят на схватката показва, че можеш да бъдеш не по-малко опасен от 
професионалния наемник. Отклонявайки меча му встрани, продължаваш 
сложната си атака и го пронизваш смъртоносно. Бързо прибираш оръжието 
си и се отдалечаваш на бегом от „Счупеният меч", преди някой от 
останалите наемници да е разбрал какво става. Едва когато се отдалечаваш 
на безопасно разстояние от кръчмата, си позволяваш да забавиш крачка и 
да обмислиш следващия си ход. 
Ако все още не си потърсил съдействие от градските власти, можеш да 
опиташ на 222. 
Ако предпочиташ да пообиколиш града в търсене на някаква друга 
възможност, мини на 248. 
Ако мислиш, че е време да си потърсиш място за нощувка, 


прехвърли се на 261. 


239 
Обръщаш се и побягваш с все сила по лабиринта от непознати улички. 
Главорезите се спускат след теб с крясъци, от които ти става съвсем ясно, 
че бягаш за живота си. Прескачайки някакво тясно стълбище, се 
подхлъзваш на площадката в основата му и опасно залитваш настрани... 
Опитай Шанса си! 
Ако числото е четно, мини на 262. 


Ако е нечетно, прехвърли се на 234. 


240 


С падането на мрака желанието ти да се разхождаш безцелно бързо се 
изпарява. Улиците на Алкейн след здрач явно не са най-подходящото 
място за това. 

Ако все още не си поискал съдействие от градските власти можеш да 
опиташ на 222. 

Ако искаш да потърсиш знаменитите Алкейнски наемници за да 
поискаш помощ срещу дракона, прехвърли се на 214. 

Ако пък смяташ, че вече е време да си намериш място за нощувка, 
мини на 261. 


241 
Предводителят на Братята на огъня се поотпуска, когато изричаш долната 
си лъжа, и махва на хората да приберат оръжието. 
- Много добре - обръща се отново към теб. - Веднага ще те пречистим и ще 
ти дадем задача. Смерч винаги е доволен, когато приема в лоното си нови 
поддръжници 
След още няколко реплики от този сорт с изумление разбираш, че хората 
от подземието считат дракона в Алкеинския замък за свой покровител и 
господар! Горещо благодариш на съдбата, че не те остави да им обясниш 
каква задача изпълняваш всъщност, и започваш трескаво па разсъждаваш. 
Дали да се измъкваш веднага от това подземие, преди да си се издал по 
някакъв начин - на 255. 
Или да останеш, представяйки се за ревностен почитател на дракона, 
като се надяваш да научиш нещо полезно - на 260. 


242 
- Ако видя Смерч, ще мога да повярвам още повече в безграничното му 
могъщество - добавяш убедително. 
- Не - предводителят поклаща глава. - За вярата не са нужни доказателства, 
млади братко. 
Надяваш се да не види мъничките капчици пот, които избиват по челото 


ти, когато сурово се вглежда с теб 
Мини на 255. 


6 6 

243 
Развоят на схватката показва, че тъмнокосият мрачен мъж не случайно се 
слави като предводител на знаменитите Алкейнски наемници. Объркан от 


бързите му атаки, допускаш съдбоносна грешка и мечът му те пронизва, 
като отнема живота ти. Не си нито първата, нито последната жертва на 
професионалния боец, паднала по студените улици на този град 

Очаква те 18. 


244 

- Чакайте! - изваждаш златния медальон от пазвата си и погледите им 
незабавно се прехвърлят върху него - Пощадете живота ми! 

Главорезите изръмжават от удоволствие и правят крачка напред, докато 
сваляш медальона от врата си... а сетне изпищяват от ужас и болка, когато 
го запращаш към тях и изригналите пламъци изпълват тясната уличка. 
Надигаш се от земята, като кашляш в изпълнения със зловонен дим въздух 
и избягваш да гледаш към трите овъглени трупа, и се отдалечаваш от 


мястото на случката 
Мини на 240. 


245 
Докато подминаваш поредната полусрутена и обгорена къща на няколко 
минути път от центъра на града, забелязваш нещо любопитно и забавяш 
крачка. На единствената съвсем здрава стена, поддържаща обгорената 
врата, някой доста сполучливо е нарисувал мъничка фигурка на излитащ 
дракон 
Ако решиш да влезеш в къщата, мини на 250. 
Ако предпочиташ да я подминеш, продължаваш на 240. 


246 


Затръшваш капака върху главите на най-близките си противници и 
напускаш полусрутената къща на бегом. Преднината ти е достатъчна да 
хлътнеш без следа в тесните безлюдни улички на Алкейн и да се измъкнеш 
от преследвачите си. 

С падането на мрака желанието ти да се разхождаш безцелно из града 
окончателно се изпарява. 

Ако все още не си поискал съдействие от градските власти, можеш да 
опиташ на 222. 

Ако искаш да потърсиш знаменитите Алкейнски наемници, за да 
поискаш помощ срещу дракона, прехвърли се на 214. 

Ако пък смяташ, че вече е време да си намериш място за нощувка, 
мини на 261. 


247 
Предводителят на Братята на огъня взема внезапно решение и се протяга 
към окачения на стената масивен ключ. Поемаш го с подобаваща 
тържественост и го прибираш (запиши това в дневника), докато той не 
спира да те уверява каква чест ти се оказва по този начин. 
- Оценявам жеста ви по достойнство, братя - отвръщаш искрено, като се 
надяваш никой да не забележи малките капчици пот, избили по челото ти. 


Продължаваш на 255. 


248 
Улиците на Алкейн, и без това не от най-многолюдните, опустяват 
напълно с настъпването на здрача. Стъпките ти отекват от каменните стени 
на къщите, докато обикаляш из негостоприемния град. 
Опитай Шанса си! 
Ако резултатът е | или 6, отиваш на 252. 
Всички останали числа те изпращат на 245. 


249 

- Чакайте! - вдигаш раницата пред гърдите си и погледите им веднага се 
преместват върху нея. - Ще ви дам всичко, което имам, само пощадете 
живота ми! 

Главорезите широко се усмихват, показвайки разкривени и липсващи 
зъби... а после ги показват и още по-добре, когато зяпват от учудване. 
Загръщаш се по-плътно в черния плащ, който си извадил от раницата си, и 
под прикритието на невидимостта тихомълком напускаш уличката. Едва 
след няколко минути, когато си оставил главорезите далеч зад гърба си, си 


позволяваш да махнеш магическата си дреха. 
Мини на 245. 


250 

Бутваш вратата, която оставя черни петна по пръстите ти, и прекрачваш 
прага. По-голямата част от тавана липсва и вятърът жалостиво свири 
из къщата, като вдига малки вихрушки пепел. Цялата мебелировка, 
естествено, е изгоряла или липсва, но ти съвсем определено долавяш 
други, по-фини следи за човешко присъствие. Във втората стая, в която 
влизаш, спираш погледа си на голям дървен капак в средата на пода, който 
или е останал незасегнат от пламъците, или е поставен след разрушаването 
на къщата. 


Ако искаш да отвориш капака и да видиш какво има в подземието на 
къщата, мини на 254. 

Ако не, напускаш къщата и продължаваш да крачиш по пустите 
улици на Алкейн - на 240. 


251 
Утрото е хладно и мъгливо, в пълно съзвучие с настроението ти. Днес е 
последният ден на твоето приключение, а краят му те очаква в Алкейнския 
замък под формата на огромен, огнедишащ дракон. Никой не може да те 
вини, че си малко вкиснат. 
Изяждаш закуската си в шумната зала на странноприемницата и излизаш 
навън, потрепервайки от студ. Загръщаш се по-плътно в плаща си и 
закрачваш покрай брега на морето към замъка, издигащ се на половин час 
път от града в западна посока. Алкейн още не се е събудил, когато го 
напускаш, така че никой от жителите му тъй и не разбира, че отиваш да ги 
спасяваш от драконовата напаст. 
- Може би така е по-добре - промърморваш мрачно на себе си и ускоряваш 
крачка. 
Мини на 237. 


252 
Докато крачиш по някаква тясна уличка, мярваш с крайчеца на окото си 
внезапно движение и рязко се обръщаш, за да застанеш с лице към тримата 
промъкващи се към теб мъже с парцаливи дрехи и дълги ножове. След 
като изненадващата им атака се проваля, те отстъпват назад и заразмахват 
ножовете си. Види се, в този невъзпитан град дори главорезите не си 
правят труда да попитат „Парите или живота?". 
Ако желаеш да използваш някакъв магически предмет, мини на 257. 
Ако предпочиташ да се защитаваш с меча си, очаква те 233. 
Ако смяташ, че бягството е добър изход, прехвърли се на 239. 


253 
Последният ти противник, проследил с неприятна изненада как си се 
справил с другарите му, се обръща в безуспешен опит за бягство, но 
помитащият удар на меча ти го блъсва в стената до него още на първата 
крачка. Парцаливият главорез се свлича на улицата, облян в кръв, и с това 
схватката приключва. Напускаш тясната уличка, прибирайки меча си. 


Продължаваш на 240. 


254 
Повдигаш капака и бавно заслизаш по тясната стълба, която се губи в 
мрака. Достигаш пода едва след десетина стъпала и се обръщаш, 
изчаквайки очите ти да свикнат с мрака. Това не се оказва нужно. 
Проблесва светлината на факли и ти установяваш, че си обграден от 
десетина души с насочени срещу теб ножове и мечове. Вдигаш 
примирително ръце и един от тях, слаб мъж с трескав поглед и черна 
брада, задава вечния въпрос: 
- Кой си тии какво правиш тук? 
Ще отговориш, че си видял рисунката на дракона на стената и тя те е 
привлякла в къщата - на 259. 
Ще кажеш, че си се заблудил - на 263. 


250 
Решаваш, че е крайно време да се разделиш с Братята на огъня, преди 
своенравният им предводител да е измислил още нещо. Обръщаш се към 
него: 
- Оставих горе малко пари, които съм приготвил за каузата. Да ги донеса 
ли? 
Той ти хвърля дълъг и трескав поглед, сетне нетърпеливо махва с ръка: 
- Разбира се! Чудесна идея! Донеси ги веднага! 
Изкачваш се по стълбата, затваряш капака зад себе си и с бърза крачка се 
отдалечаваш от щаба на странното братство. Желанието ти за безцелна 
разходка из Алкейн напълно се е изпарило. 
Ако все още не си поискал съдействие от градските власти, можеш да 
опиташ на 222. 
Ако искаш да потърсиш знаменитите Алкейнски наемници, за да 
поискаш помощ срещу дракона, прехвърли се на 214. 
Ако пък смяташ, че вече е време да си намериш място за нощувка, 
мини на 261. 


256 
- Не - решава накрая предводителят на Братята на огъня. - Ще заслужиш 
тази чест, едва когато докажеш качествата си, млади братко. Надявам се 
това да не те обижда. 
Уверявайки го в противното, започваш все по-често да поглеждаш към 
стълбата, водеща нагоре и навън от подземието на новите ти братя. 
Мини на 255. 


257 
Огнен медальон можеш да използваш на 244. 
С черен плащ можеш да си послужиш на 249. 
Ако нямаш нито едно от двете, схватката е неизбежна (не забравяй за 
евентуалната употреба на вълшебен кинжал или безумна отвара) - 
отиваш на 233. 


258 
Намираш смъртта си под ножовете им, които безмилостно те пронизват 
дори и след като си паднал на земята. Алкейнските главорези никога не са 
се отличавали с особено уважение към човешкия живот. 
Очаква те 18. 


259 
- Това е тайният знак на нашата група, Братята на огъня - отвръща мъжът, 
но подозрението не изчезва от очите му. 
- Какво те води при нас? 
Ако решиш да разкажеш историята си, мини на 235. 
Ако излъжеш, че си чувал за тяхното братство и желаеш да се 
присъединиш към тях, отиваш на 241. 


260 
- Смерч е древен, мъдър и могъщ - повтаряш думите на клетвата след 
предводителя на Братята на огъня, докато той бавно размахва горяща 
факла над сведената ти глава. - Ще бъда верен слуга на Смерч и сега, 
когато владее Алкейнския замък, и сетне, когато стане властелин на цяла 
Велмория. 
- Изправи се, братко - мъжът с брадата те прегръща и повежда навътре в 
тясното подземие. - Сега си един от нас. Първото нещо, което показваме на 
всеки пречистен, е най- ценното ни съкровище. 
С неподправен интерес разглеждаш масивния позлатен ключ, окачен на 
стената в дъното на мазето. 
- Той отваря тайната врата на замъка - обяснява ти със страхопочитание 
новият ти брат. - Така ние можем да гледаме Смерч Велики в цялото му 
великолепие, без да събуждаме гнева му с присъствието си. 
Ако мислиш, че е добра идея да поискаш този ключ, мини на 264. 
Ако решиш, че е още по-добра идея да се измъкнеш от подземието час 


по-скоро, прехвърли се на 255. 


261 
В мъгливия мрак едва успяваш да разчетеш името на странноприемницата, 
пред която се озоваваш след дълго лутане из пустия като гробище Алкейн: 
„При Зед". Самият Зед се оказва приятен възпълен човек, който леко се 
покланя при вида на пръстена ти: 
- За мен ще бъде чест да предложа гостоприемство на кралски човек, 
странниче. 
След питателната вечеря, която ти поднася в полупразната зала на 
странноприемницата си, се оттегляш в посочената ти стая и заспиваш, без 
да успееш дори да се съблечеш 
Мини на 251. 


262 
Едва не падаш по очи, но пък надали иначе би забелязал тясното прозорче 
на мазето, излизащо на нивото на улицата Използвайки инерцията си, 
светкавично се хвърляш вътре и изчезваш от погледа на преследвачите си, 
които изскачат на тясната площадка едва миг по-късно. Затаяваш дъх, 
докато отминат с бодри викове, и минута по-късно предпазливо се 
измъкваш на улицата. 


Продължаваш на 245. 
263 


Хората от подземието очевидно не ти повярват. 

- Шпионин! - кресва брадатият им предводител - Дръжте го, братя! 
Светкавично изтегляш меча си и пристъпваш към стълбата докато 
всичките Братя на огъня се нахвърлят отгоре ти с размахани оръжия. Ще 
ти бъде доста трудно да се измъкнеш оттук! 

Оценката на меча ти за тази схватка е три точки за интелигентния Лайм, 
две за бързия Истрин и минус (!) една точка за Фирфелд. 

Претърпяваш загуба на точки Издръжливост в размер на двадесет минус 
сбора от Шанс, Сила и оценка на меча. 

Ако оживееш след този сблъсък, мини на 246. 


264 
Предводителят на Братята на огъня млъква, когато изказваш молбата си, и 
продължително те изглежда с блестящите си очи. По гърба ти пролазват 
нервни тръпки. 
Мислено се проклинаш за нахалството си и вече обмисляш как да се 
измькнеш, когато той най-сетне ти отговаря: 
- Не зная, братко... Ти току-що стана част от нас... 


Ако изчакаш окончателното му решение, мини на 236. 
Ако добавиш още някои довод към молбата си, прехвърли се на 242. 


265 
Закрачваш през пясъка към приклекналия до творението си човек. 
Миниатюрният замък наистина е построен с голямо умение, с множество 
кулички, украсени с гирлянди от тъмни водорасли. 
- Добро утро - поздравяваш. - Чудесен замък. 
Той усърдно започва да кима с глава: 
- Най-великото ми творение. Цяла Велмория е осеяна със сгради, строени 
под моето мъдро ръководство, но това е безспорният връх на 
архитектурното изкуство. 
Замълчаваш с леко объркване, вторачен в замъка, по който сръчните му 
ръце продължават да добавят нови детайли. 
- Искаш ли да ти кажа една тайна? - внезапно те поглежда лудият строител. 
- Ами да, защо не - съгласяваш се. 
- Но ще трябва да ми покажеш някой фокус в замяна - бързо добавя той с 
блясък в очите. 
Ако имаш нещо наум, мини на 271. 
Ако не ти се играе с него, иди на 266. 


266 

Отдалечавайки се от Алкейн, прекосяваш все по-опустошени райони, над 
които гневът на Смерч явно е вилнял често. Цели махали са опожарени и 
безлюдни, обитавани единствено от странните форми, които приема 
мъглата. Трудно ти е да повярваш, че преди настаняването на дракона тук 
се е водела оживена търговия и жителите на тези селца са снабдявали с 
храна и дрехи десетките кораби, спиращи в Алкейн. Смъртта на дракона 
ще означава не само един замък в повече, който крал Тоболд да даде на 
придворните си, но и ръзцъфтяването на цялото северно крайбрежие. 

Потънал в мислите си, не усещаш кога е отминал половин час. От мъглата 


пред теб изплува величественият силует на Алкейнския замък. 
Мини на 272. 


Фет 
267 
Внимателно се връщаш покрай стената на замъка опитвайки се да не 


поглеждаш надолу. Отново се озоваваш през зейналия главен вход на 
замъка и без колебание поемаш навътре. 


Продължи на 278. 


268 
Светкавично отваряш раницата си, напипваш плаща и го мяташ върху себе 
си, като изчезваш напълно от погледа в и без това пълния мрак. След 
половин минута непрекъснати атаки на прилепите (губиш 4 точки 
Издръжливост) най-сетне осъзнаваш каква глупост си направил, ядосано 
сваляш плаща и се замисляш за някоя по-резултатна хитрост. 


Върни се на 279 за нов избор. 


269 
Напрягаш сили, за да отвориш тежката врата, и прекрачваш прага на друга 
зала. Тук нямаш нужда от осветление, защото просторното помещение е 
изпълнено с тъмночервено сияние, което блика от по-далечния й край. 
Спираш на прага и смаяно се оглеждаш. Правоъгълната зала е изпълнена с 
мраморни статуи в различна степен на разрушение, съборени на пода или 
по чудо останали върху постаментите си. В червената трептяща светлина 
камъкът изглежда като жива плът. 
Внезапно от мърдащите сенки покрай стените на залата изскачат няколко 
странни силуета. Големите им паякоподобни тела с по осем крака крепят 
вълчи глави с озъбени челюсти и очи, блестящи в зловещата светлина на 
залата. 
„Още от домашните любимци на Елкрист", успяваш да помислиш, преди 
трите хищника да се спуснат към теб със скорост, от която очертанията на 
многобройните им крака се размиват. 
Ако носиш сребърен медальон против зли твари, можеш да 
преминеш на 275. 
Ако имаш огнен медальон, продължи на 281. 
Ако имаш стъкленица с отрова, мини на 287. 
Ако притежаваш завързан ураган, иди на 292. 
Ако нямаш нито един от тези предмети или не желаеш да ги 
използваш, изтегли меча си и се прехвърли на 296. 


210 
Поваляш и последния хищник с мощен помитащ удар в краката, скачаш 
отгоре му и го довършваш, пробождайки вълчата му глава. Ръцете ти са 
изтръпнали от удари с меча. 
Когато отново събираш сили, се надигаш и се отдалечаваш от трите 
озъбени трупа, прекосявайки залата със статуите. В отсрещния й край те 
очаква разтворена врата, толкова широка, че през нея би могла да премине 


колесница. 
Мини на 282. 


211 
- Добре - усмихваш се и сваляш раницата от гърба си, - защо не? 
Действието на кой от магическите си предмети искаш да му покажеш? 
Огнен медальон - на 277. 
Черен плащ - на 283. 
Завързан ураган - на 288. 
Ако нямаш никои от тях или си се отказал от идеята си, мини на 293. 


212 
Замъкът е огромен по размери, поне два пъти по-голям от най-високите 
замъци в Алдония. Над просторното централно крило се издигат 
множество кули от сив гранит, а над всички тях със сурова красота се 
възвисява една-единствена, губеща се в стелещата се мъгла черна кула, 
тънка и изящна като снагата на велморска девойка. Алкейнският замък е 
построен на самия бряг на морето, върху плоча от здрава скала, и тежките 
хладни вълни се разбиват в основите му. 
Точно пред теб се извива гигантската арка на главния вход. Портите от 
дебело дърво, покрити с кръстосани железни ленти, са изкъртени от 
пантите с огромна сила, и сега тъмният вход има неприятна прилика със 
зейналата паст на някакво митично чудовище, от която те побиват тръпки. 
Тръсваш глава. Задачата ти е достатъчно опасна, за да си измисляш 
допълнителни страхотии. Като начало трябва да влезеш в замъка. 
Ако искаш да обиколиш сградата, като търсиш някакъв заден вход, 
продължаваш на 284. 
Ако предпочиташ да използваш отворения главен вход, който е 
построен точно за да се влиза през него, мини на 278. 


ОА) 

213 
Слабата светлина на деня се губи в тесния коридор, по който си дошъл, и 
залата тъне в мрак, толкова плътен, че едва различаваш очертанията Й. 


Бавно поемаш покрай стената, като се препъваш в покрити с прах форми, 
нападали по каменния под, и не след дълго опипващите ти пръсти се 
спират върху студена поставка за факла, забита в стената. 

Ако искаш да запалиш факлата, за да виждаш къде стъпваш, 

мини на 279. 

Ако се опиташ да прекосиш залата в мрака, прехвърли се на 285. 


274 

Светкавично отваряш раницата си, напипваш въженцето вътре и бързо 
развързваш възлите му един след друг. Огромната фуния на урагана 
светкавично се извива над главата ти, отнасяйки атакуващите прилепи... а 
след това и стените. Сивата светлина на деня нахлува в залата, когато 
въздушната стихия изтръгва камъните от местата им, а няколко мига по- 
късно сграбчва и теб в неустоимата си прегръдка. Животът ти свършва 
стотици крачки по-надолу, в назъбените канари, в които се разбиват 
вълните. 

Очаква те 18. 


215 
Мътното сияние на медальона, който предвидливо не си прибрал в пазвата 
си, рязко се засилва до ослепителен сребърен блясък, когато вълкопаяците 
се устремяват към теб. Хищниците отскачат назад със смразяващ кръвта 
вой и потъват в сенките, където остават приклекнали и треперещи, докато 
прекосяваш залата. 
С мислена благодарност към елфите достигаш разтворената врата в 
отсрещния край на залата, толкова широка, че през нея би могла да влезе 
колесница, и преминаваш отвъд. 
Мини на 282. 


216 
Уродливият хищник, с който се сражаваш в момента, се нахвърля отгоре 
ти и те събаря, без да обръща внимание на меча ти. За миг виждаш 
озъбената му муцуна до лицето си... сетне вълкопаякът те разкъсва и 
всичко свършва. При магическите си опити Елкрист е сътворил доста 
опасни твари. 
Очаква те 18. 


247 
Леко залюляваш верижката в ръката си и му посочваш една отдалечена 
точка на плажа: 
- Гледай сега! 
Запращаш медальона натам и след секунда в мъглата изригва огромно 
огнено кълбо. Пламъците угасват върху пясъка за няколко мига и 
сивкавите вълма водни изпарения отново спускат завеса пред очите ви. 
С удоволствие изчакваш, докато шумното възхищение на строителя 
отмине и той спре да пляска с ръце и да подскача наоколо с радостни 
викове. Блясъкът в очите му не е угаснал, когато се обръща към тед: 
- А сега - тайната. 
Мини на 297. 


218 
Влизаш под арката на главния вход и минаваш между изкъртените порти. 
Продължаваш в мрака отвъд по няколко реда стъпала, водещи нагоре, и се 
озоваваш в просторната тронна зала на замъка, осветена с мътночервена 
светлина 
Пред теб с оглушителен рев изригва могъщ огнен вихър от които струи 
заслепяващ блясък, подема те като перце и те изпепелява за миг. Всичко 
угихва така, както е започнало и бялата пепел, в която си се превърнал, 
дълго кръжи в развълнувания въздух под тавана на тронната зала, преди да 
падне върху струпаното в безпорядък съкровище. 
Ти подцени мощта на Смерч. 
Очаква те 18. 


219 

Измъкваш факлата от поставката, приклякваш и на втория опит успяваш да 
я запалиш с огнивото, което носиш със себе си. Пламъкът изсъсква по 
насмолените парцали, с които е увит върхът й, и затрептява, хвърляйки 
несигурна светлина наоколо. Изправяш се, вдигаш факлата в ръка и се 
оглеждаш- залата наистина е голяма, стените й са високи и украсени с едва 
различими стенописи, а таванът е плътно покрит от някаква черна маса, 
която мърда. 

Докато с отвращение се мъчиш да различиш какво представлява, черната 
маса в миг се разпада на хиляди едри късове и се устремява към теб с 
писъци, от които въздухът затрептява. Прилепи! Преди да успееш да 
предприемеш каквото и да било, първите тежки тела с неприятно озъбени 
муцуни и едри нокти вече кръжат над главата ти, а завихренияг от 
големите им кожести криле въздух угася факлата ти. Във внезапно 


настъпилия мрак атаките на животните продължават. Вдигаш ръце над 
главата си, за да се предпазиш от ноктите им, а мисълта ти бясно препуска 
в няколко посоки едновременно. 

Ако носиш сребърен медальон против зли твари, 

можеш да преминеш на 290. 

Ако имаш огнен медальон, мини на 295. 

Ако притежаваш черен плащ, прехвърли се на 268. 

Ако имаш завързан ураган, можеш да продължиш на 274. 

Ако нямаш нито едно от тези неща или по някаква причина не 
желаеш да ги използваш, мини на 280. 


280 
Изтегляш меча си, но сляпото му размахване в тъмното не дава кои знае 
какъв резултат. За всеки прилеп, който успяваш да съсечеш във въздуха, 
върху теб се спускат нови десет През вихъра от криле забелязваш смътния 
силует на врата в отсрещния край на залата, очертан с мътночервена линия 
и поемаш натам, без да спираш опитите си да се защитавашот побеснелите 
ЖИВОТНИ. 
Оценката на меча си в тази ситуация ще определиш по следния начин: 
Лайм, който сам улучва нападащите прилепи в мрака, носи три точки, 
Истрин - една, а Фирфелд не носи допълнителни точки. 
Докато достигнеш вратата, претърпяваш загуби на точки Издръжливост в 
размер на шестнадесет минус сбора от Сила Шанс и оценката на меча. 


Продължаваш на 269. 


281 
Измъкваш огнения медальон и го запращаш към атакуващите вълкопаяци. 
Пламъците избухват в огромно кълбо, но за твоя неприятна изненада 
уродливите хищници изскачат от него невредими и продължават към тед. 
Трябваше да се досетиш, че са неуязвими за огъня, щом живеят толкова 
близо до Смерч! 


Проклинайки, изтегляш меча си и се приготвяш за отбрана 
Мини на 296. 


282 
Оттатък вратата те очаква широко мраморно стълбище с красиво изваяни 
парапети. Бавно слизаш по него към източника на светлината, която тук е 
светлооранжева и толкова ярка, че се налага да закриеш очите си с ръка, за 
да ги предпазиш от блясъка, и постепенно съобразяваш, че стълбите те 
отвеждат право в тронната зала на замъка. 


След седемдесет и седем стъпала стълбището свършва и тронната зала се 
ширва пред очите ти. В центъра на огромното помещение, върху 
исполинска грамада от златни предмети с различни размери, хиляди 
жълтици и сребърни монети, статуи и безценни гоблени, та дори и една 
цяла, богато украсена колесница, с гръб към теб лежи самият Смерч. 

Мини на 298. 


283 
Измъкваш плаща от раницата си и го залюляваш в ръце: 
- Гледай сега! 
Рязко се загръщаш с него и от нищото долита гръмогласният ти смях, щом 
виждаш смаяната физиономия на строителя. Правиш няколко крачки 
встрани, докато той се озърта в мъглата, и отново се появяваш пред очите 
му, но на друго място. 
С удоволствие изчакваш, докато шумното възхищение на строителя 
отмине и той спре да пляска с ръце и да подскача наоколо с радостни 
викове. Блясъкът в огледа му не е угаснал, когато се обръща към тед: 
- А сега - тайната. 
Мини на 297. 


284 
Поемаш покрай стените на замъка в зловещата тишина, разкъсвана 
единствено от крясъка на самотна чайка над сивите вълни. Пътят под 
краката ти постепенно се стеснява и още преди да достигнеш до задната 
стена на замъка, си принуден да пълзиш по отвесните скали, надвиснали 
над прибоя. След още няколко рисковани крачки напред спираш, за да 
размислиш. Водата се разбива в назъбените канари далеч под теб, а зад 
гърба ти се извисява отвесната гладка стена на замъка. 
Ако си сигурен, че искаш да продължиш, мини на 289. 
Ако искаш да се върнеш, докато все още можеш, и да влезеш през 
главния вход, мини на 267. 


285 
След продължително вглеждане започва да ти се струва, че различаваш 
силуета на врата някъде далеч напред, очертан с мътночервена линия. 
Поемаш натам, прекосявайки пода на залата. Мракът е толкова плътен, че 
неведнъж се препъваш в някакви шумолящи тежки предмети, които може 
би е по-добре, че не виждаш. 
Опитай Шанса си! 
Ако числото е четно, мини на 286. 


286 
Изобщо не виждаш тъмния отвор пред себе си в мрака на залата и едва 
когато внезапно хлътваш при поредната си крачка, разбираш какво става и 
отваряш уста да изкрещиш. 
Всъщност имаш предостатъчно време да го направиш, защото те чака едно 
дълго падане надолу през замъка, което завършва в гладък каменен под. 
Освен падането, при сблъсъка с пода свършват и живота, и приключението 
ти. Очаква те 18. 

281 
Измъкваш стъкленицата с отрова и я запращаш към най-близкия от 
вълкопаяците, като го улучваш право по муцуната Гой отстъпва назад със 
смразяващ кръвта вой, преплита крака и рухва на пода на залата, но след 
кратко колебание другите два хищника продължават атаката си. му 
Отбележи си, че си унищожил единия вълкопаяк (кой точно ще решиш в 
следвашия епизод), извади меча си и мини на 296. 


288 


Измъкваш въженцето от раницата си и леко го залюляваш пред него. 

- Гледай сега! 

Развързваш възлите един по един и когато стигаш до последния, запращаш 
магическия предмет колкото можеш по-далеч от себе си. В следващия миг 
огромната фуния на урагана се извива над главите ви с бесен рев. Гледката 
на въздушната стихия, увличаща мъглата, пясъка и водата със себе си, 
действително е величествена. След няколко мига ураганът се понася към 
морето и изчезва от поглед. 

С удоволствие изчакваш, докато шумното възхищение на строителя 
отмине и той спре да пляска с ръце и да подскача наоколо с радостни 
викове. Блясъкът в погледа му не е угаснал, когато се обръща към теб: 

- А сега - тайната. 

Мини на 297. 


289 
Тясната скална пътека рязко извива нагоре, пълзейки по стената на замъка 
като гротескно увивно растение. Долепяш се с лице към студения камък и 
продължаваш нагоре, ронейки малки камъчета с върха на ботушите си. 
Един по-силен порив на вятъра би бил достатъчен да прекрати 
катераческите ти опити. 
Едва след четвърт час рисковано придвижване се убеждаваш, че си на прав 
път. Точно преди да изчезне напълно, пътечката достига до тясна скална 
площадка, долепена до стената на замъка. Стъпваш на нея, поемайки с 
пълни гърди хладния морски въздух. Мъглата се е поразсеяла и от 
разстоянието до разбиващите се вълни преценяваш, че се намираш много 
по-високо от нивото на главния вход, макар и отгук да не можеш да видиш 
голямата черна кула. 
Точно тогава забелязваш входа, увенчан с мъничка каменна арка в стената 
на замъка. Вратата напълно се слива със стената на замъка и единственият 
белег за съществуването й, освен арката над нея, е голямата желязна 
ключалка. 
Ако имаш котешки ключ или ключ на Братята на огъня, можеш да 
отвориш вратата на 294. 
В противен случай не можеш да направиш нищо друго, освен да 
провериш здравината на каменната врата (много е здрава) и да се 
върнеш до главния вход, като внимаваш да не паднеш по пътя 
обратно - на 267. 


290 


Измъкваш медальона от пазвата си и го вдигаш високо в ръка. Среброто 
свети с неясен собствен блясък, описвайки странни фигури в тъмното, 
докато медальонът се люлее на верижката си над главата ти. Прилепите се 
отдръпват от теб с шумолене на криле и изчезват в мрака под тавана. 
Отново запалваш изпуснатата факла, без да прибираш медальона, и 
черната маса на струпаните животни се размърдва неспокойно, но втора 
атака не последва. В светлината на огъня различаваш някаква врата в 
отсрещния край на залата и бързо прекосяваш прашния под, покрит с 
танцуващи сенки, за да достигнеш до нея. 

Мини на 269. 


291 
С горещи благодарности към съдбата най-сетне достигаш отсрещната 
стена на залата, насред която червенее силуетът на вратата. 
Мини на 269. 


292 

Измъкваш въженцето от раницата си и светкавично развързваш възлите по 
него, като в последния миг го запращаш по атакуващите вълкопаяци. 
Огромната фуния на урагана в миг се издига над главата ти, връхлита 
върху уродливите хищници и ги подема в прегръдката си, но за съжаление 
с това яростта й не утихва. Статуите от залата също политат във вихрения 
танц на разбеснелия се въздух, а след това стихията улавя и те и с все 
сила те блъсва в една от стените, като отнася живота ти. Последното нещо, 
което виждаш, е как червената светлина в залата се размива от сивото на 
деня, когато замъкът започва да се руши навсякъде около тед. 

Очаква те 18. 


293 
- Извинявай, приятел - свиваш рамене след кратък размисъл. - Изглежда 
съм си забравил фокусите у дома. 
Искреното му разочарование бързо преминава и той се изкисква 
заговорнически: 
- Нищо. Аз пак ще ти кажа тайната, ако обещаеш да не я издаваш на 
никого. 


- Гръм да ме удари! - обещаваш тържествено. 
Мини на 297. 


294 
Щом завърташ ключа, вратата бавно хлътва от само себе си в стената на 
замъка и пред очите ти се открива тъмен, тесен коридор. Навеждаш се и 
поемаш по него. 
Не си изминал и тридесет крачки, когато коридорът свършва и ти 


изправяш глава, озовал се в просторна, изпълнена с древен прах зала. 
Мини на 273. 


295 
Развърташ медальона над главата си и го захвърляш колкото можеш по- 
далеч от себе си. Избухналите пламъци те заслепяват за миг, но 
магическият предмет постига целта си. онези от прилепите, които успяват 
да се измъкнат от изпепеляващите огнени езици, с писъци отстъпват в 
мрака под тавана и повече не мърдат оттам. 
В светлината на огъня забелязваш трептящите в горещия въздух очертания 
на врата в отсрещния край на залата и бързо прекосяваш прашния под, за 
да достигнеш до нея, леко опърлен от пламъците (губиш 2 точки 
Издръжливост). 
Мини на 269. 


296 


Предстои ти изключително трудна схватка! Вълкопаяците притежават 
демонична сила и бързина, а членестоногите им тела са изключително 
издържливи на тежки рани. 

Ако имаш вълшебен кинжал или мях с безумна отвара, сега е моментът да 
ги използваш. В тази битка, по изключение в случай на равен резултат при 
удар и двамата противници губят по две точки Издръжливост. 

Мощният Фирфелд добавя три точки към Силата ти, Лайм - една, а Истрин 
- две. 

"Първи вълкопаяк 

Сила: 10 Издръжливост: 8 

„Втори вълкопаяк 

Сила: 10 Издръжливост: 9 

„Трети вълкопаяк 

Сила: 12 Издръжливост: 10 

Ако случайно победиш, мини на 270. В случаи на загуба, те очаква 276. 


297 
Той те повиква с пръст да дойдеш по-близо и посочва пясъчния замък: 
- Замъкът в Алкейн е същият като този. До последната куличка. 
- Така ли? - удивляваш се вежливо и внимателно разглеждаш 
миниатюрното творение. 
- Дори съм поставил и тайния заден вход - доверява ти строителят и се 
оглежда строго. - Ама това между нас да си остане. 
Наистина, на задната стена на пясъчния замък забелязваш мъничка 
дупчица, над която той е поставил миниатюрна арка от парченце 
водорасло. 
- Страшен е - уверяваш събеседника си. 
Той разсеяно кимва и продължава да украсява замъка си. Използваш 
паузата в разговора и се сбогуваш с него, за да продължиш по пътя си. 
Велмория ги ражда всякакви. Мини на 266. 


298 


Първоначалната ти паника преминава, когато осъзнаваш, че е дълбоко 
заспал. Със страхопочитание проследяваш извивката на огромния му гръб, 
покрита с три реда остри шипове с височината на възрастен мъж, чак до 
дългата могъща опашка. Алените криле на митичното чудовище са 
отпуснати върху скъпоценното му ложе, големи като платна на кораб и 
покрити със златисти жилки. От мястото си виждаш само част от едната му 
лапа, която неспокойно помръдва в съня му. Четири нокътя с цвета и 
размерите на стоманени мечове се показват и прибират отново в нея. 
Пристъпваш крачка напред, за да огледаш по-добре - спящия дракон... и 
замръзваш, когато настъпената кристална чаша изхрущява под крака ти. 
Дишането на дракона, което изпълва тронната зала, едва забележимо се 
променя а следващото нещо, което виждаш, е огромната глава с две 
аленочервени остри очи, вперени право в твоите. Едва не изпищяваш, 
докато стреснато отстъпваш назад. Смерч е обърнал огромното си 
туловище, преди да успееш да мигнеш! Бъди изключително внимателен! 
Ако искаш да нападнеш дракона, мини на 304. 


Ако решиш да го заговориш, прехвърли се на 305. 
Ако искаш да извикаш името му, за да го спреш мини на 311. 


299 
Постъпката ти вероятно би била добра тема за някоя песен на бард с 
дързостта си, ако в нея имаше поне капчица смисъл. Червените очи за миг 
се вторачват теб с леко учудване, когато изтегляш меча си, сетне Смерч 
отваря уста, изпълнена с остри зъби, и бликналите от недрата на гърлото 


му огнени фонтани те обгръщат. Бялата пепел, в която за миг се 
превръщаш, още дълго се носи в развълнувания горещ въздух под богато 
украсения таван на тронната зала. 

Очаква те 18. 


300 
Коя е следващата буква от името? 
„Н" - 318. 
„л" - 321. 

301 
Мини на 303. 

302 
Прехвърли се на 303. 

303 


С все сила извикваш името на дракона и Смерч замръзва за миг, като с 
интерес те оглежда с червените си очи, преди да отвори огромната си паст, 
изпълнена с остри зъби. За няколко мига въздухът, който си поема, те 
повлича напред към нея пряко волята ти... а после бликналите от гърлото 
на дракона фонтани от огън те изпепеляват в миг. Бялата пепел, в която си 
се превърнал, още дълго се носи в развълнувания горещ въздух под богато 
украсения таван на тронната зала. 

Очаква те 18. 


304 
С какво по-точно възнамеряваш да нападнеш огромното чудовище? 
Огнен медальон - на 310. 
Стъкленица с отрова - на 316. 
Вълшебен кинжал - на 321. 
Завързан ураган - на 325. 
Или, ако не разполагаш с нищо от изброените, с меча си - на 299. 

305 

Преди да успееш да кажеш нещо смислено, Смерч вече е отворил 
огромната си уста, изпълнена с остри зъби, и си поема въздух с такава 
сила, че за няколко мига те повлича напред към нея пряко волята ти... а 
после бликналите от гърлото на дракона фонтани от огън те изпепеляват в 
миг. Не биваше да забравяш, че драконите разговарят само с онези, които 
са по-силни от тях. 

Очаква те 18. 


306 
Мини на 303. 
307 
Продължаваш на 303. 
308 
Мини на 303. 
309 
- Честно казано, изпратен съм да те убия - отвръщаш след кратък 


размисъл. 
- Можеш да го направиш веднага - уверява те Смерч с лека прозявка, при 
която във въздуха около зиналата му паст за няколко мига проблясват 
малки пламъчета. 

- Как? - поинтересуваш се. 

- Ами можеш например да ми отсечеш главата - отвръща искрено 
драконът. 

- Протегни шията си, Рийдуей! - заповядваш му. 

Той те поглежда за миг в очите, въздъхва и протяга дългата си шия, 
покрита със златисти люспи, докато голямата му глава ляга на мраморния 
под на тронната зала. Ще отсечеш главата му - на 315. 

Ще отложиш този миг, за да поговориш още малко с дракона - на 332. 


310 


Запращаш с все сила магическия медальон право в муцуната на дракона и 
изригналите пламъци за миг потопяват тронната зала в ослепителен 
блясък. Когато заслепяването ти преминава, виждаш широко отворената 
паст на Смерч и силата, с която си поема въздух, за няколко мига те 
повлича напред към нея пряко волята ти... а после бликналите от гърлото 
на дракона фонтани от огън, пред които действието на твоята магия 
изглежда жалко, те изпепеляват в миг За човек, достигнал до самото 
леговище на дракона, си наистина адски тъп. 

Очаква те 18. 


311 
Това действително е единственото, което би могъл да направиш в този 
момент... но напълно ли си сигурен че знаеш името на дракона? 
Избери епизода, съответстващ на първата буква от името: 
„К” - 317. 
пай 2: 322. 
„Ри |: 326. 


312 
Прехвърли се на 303. 


313 
Мини на 303. 


314 
Прехвърли се на 303. 


315 
Бързо изтегляш меча си и го стоварваш върху шията на покорното 
чудовище. Острието със звън отскача от дебелите люспи, с които е 
покрита, и драконът започва да се смее. Смехът му, започнал някъде в 
недрата на огромното му туловище и завършващ в тавана на тронната зала, 


е най- страшният звук, който някога си чувал- смях на могъщо, уверено в 
непобедимата си сила чудовище, което добре се е позабавлявало с един 
дребен, глупав представител на човешкия род. 

Рийдуей скача на крака по-бързо от мигване, разперва исполинските си 
криле и си поема въздух със сила, която за няколко мига те повлича пряко 
волята ти към зейналата му паст. После огнените фонтани, бликнали от 
гърлото му, те изпепеляват като перце, захвърлено в пламъците. 

Драконът на име Рийдуей, наричан от хората Смерч, властелин на цялото 
северно крайбрежие на Велмория, продължава да се смее дълго след 
смъртта ти. 

Очаква те 18. 


316 
Запращаш с все сила стъкленицата с отрова право в муцуната на Смерч и 
тя се разбива в люспестата му кожа. Червените очи примигват учудено 
сред зеленикавите изпарения от отровата, сетне драконът отваря уста, 
изпълнена с остри зъби, и бликналите от недрата на гърлото му огнени 
фонтани те обгръщат. Бялата пепел, в която за миг се превръщаш, още 
дълго се носи в развълнувания горещ въздух под богато украсения таван на 
тронната зала. 
Очаква те 18. 


317 
Мини на 303. 

318 
Продължи на 303. 

319 
Коя е шестата буква от името? 
„С7 -302, 
„Л” -324. 


320 
- РИЙДУЕЙ! 
Смерч замръзва с отворена уста. Млъкваш и се вторачваш в огромните му 
остри зъби. Червените очи на дракона те разглеждат с не по-малък интерес 
и значително по-малко боязън. Сетне митичното чудовище въздъхва, 
изблъсквайки те две-три крачки назад пряко волята ти с потока горещ 
въздух от могъщите си дробове, и бавно затваря устата си, за да каже: 
-Да? 
Гласът на дракона е дълбок и горещ като гърло на вулкан, но определено 
не е неприятен. 
- Аззная името ти - проговаряш дрезгаво. 
Не си особено наясно какво точно произтича от това освен факта, че 
Рийдуей няма да те убие веднага. 
- Несъмнено - отвръща драконът учтиво. - Бих ли могъл да попитам 
откъде? 
Преди да успееш да отговориш, тои яростно шибва с опашка зад себе си, 
пръсвайки купчината съкровища наоколо. 
Отскачаш назад неволно посягайки към меча си. 
- Извини ме - казва Рийдуей спокойно, но муцуната му отново се 
изкривява от ярост, когато просъсква: 
- Гробенфелд! Трябваше да го убия още тогава! Гневът на дракона утихва 
така бързо, както е избухнал, и той се свива на кълбо върху скъпоценното 
си ложе като гигантска котка, без да откъсва пламтящите си очи от тед. 
Все още не можеш да свикнеш с невероятната бързина, с която се движи 
огромното му тяло. 
- И тъй, млади човече, какво възнамеряваш да правиш с властта си над 
мен, която ти предоставя името ми? - проговаря отново Рийдуей и зъбатата 
му муцуна се изкривява в нещо доста подобно на заплашителна усмивка. 
Мини на 309. 


321 
Измъкваш кинжала и го насочваш към Смерч, но преди да успееш да 
изречеш името му, за да упътиш магическото оръжие, изригналите от 
гърлото на дракона огнени фонтани те изпепеляват за миг. 
Не биваше да забравяш, че Смерч е станал властелин на цялото северно 
крайбрежие на Велмория, като не се е колебал и за миг, преди да унищожи 
тези които го заплашват. 
Очаква те 18. 


322 
Прехвърли се на 303. 


32: 
Коя е четвъртата буква от името? 
„Д" а 329. 
„С" - 301. 
„т" -330, 

324 
Продължаваш на 303. 

325 


Дори и да беше успял да развържеш възлите навреме, в най-добрия случай 
щеше да разрушиш целия замък, без да причиниш вреда на крилатия 
Смерч. Това обаче си остава хипотетична възможност, защото изригналите 
от гърлото му огнени фонтани те изпепеляват за миг още преди да успееш 
да посегнеш към раницата си. Бялата пепел, в която си се превърнал, още 
дълго танцува в развълнувания горещ въздух под богато украсения таван 
на тронната зала. 

Очаква те 18. 


326 
Коя е следващата буква от истинското име на Смерч? 
„И" - 300. 
„А" - 306. 
„о"-312. 
327 


Мини на 303. 


328 


Внимавай! Коя е последната, седма буква от истинското име на Смерч? 


„Р"- 314, 

329 
Следващата буква от името на дракона е: 
„А" - 307. 
„у" -319, 

330 
Прехвърли се на 303. 

331 


- Значи обещаваш, че ще отлетиш на север от Велмория и никога повече 
няма да се върнеш на този остров - произнасяш тържествено, сещаш се за 
още нещо и добавяш светкавично, - нито пък в Алдония? 

- Обещавам - отвръща драконът с готовност. 

- Закълни се, Рийдуей! - заповядваш сурово. 

В червените му очи за миг проблясва изгарящ огън и огромните му криле 
се разтварят над главата му като алено наметало... после драконът се 
овладява и отваря уста. 

- Заклевам се. 

Излизаш от тронната зала през главния вход и след няколко мига, в които 
се взира с могъщ копнеж в съкровището си, Рийдуей се обръща с 
чудовищна грация и те последва. Спирате на скалата пред замъка и ти с 
изненада виждаш, че слънцето залязва над Северното море. Разговорът с 
дракона е запълнил целия ден. 

- Сбогом, млади човече - произнася той и с един тласък на могъщите си 
криле се издига във въздуха. 

Мъглата най-сетне се е разсеяла и вятърът с миризма на море носи 
обещанието за пролет. В червената светлина на залязващото слънце, 
толкова подобна на онази в сега притъмнялата тронна зала на Алкейнския 
замък, оставаш загледан на север дълго след като блестящият силует на 
Рийдуей, наричан от хората Смерч, е изчезнал отвъд хоризонта. 

Мини на 333. 


332 
- Не мога да направя това - промърморваш, загледан в очите на дракона. 
- Знаеш ли, прав си - живо се съгласява Рийдуей и надига глава. - 
Всъщност защо искаш да ме убиеш? 
- Опожарил си половината северно крайбрежие на Велмория. Цял Алкейн 
живее в постоянен страх от теб. Живееш в замък, който е кралска 
собственост, върху плячка с огромна стойност, която си ограбил от 
поданиците на Короната. 
- Хм... Винаги съм смятал, че един дракон трябва да прави точно такива 
неща - изсумтява замислено Рийдуей. - Освен това Елкрист нямаше нищо 
против мен, когато беше крал. 
Внезапно започваш да се смееш. Смехът ти е толкова силен, че отеква от 
сводовете на огромната зала и кара дракона да те погледне внимателно с 
червените си очи. 
- Тоболд... - успяваш да изречеш накрая, - когато ме прати да те убия, 
Тоболд Четвърти ми каза, че живееш в мазето на замъка! 
Драконът отмества очи от теб, оглежда великолепната тронна зала чак до 
тавана, покрит със стенописи, и бавно се ухилва, оголвайки зъбите си: 
- Млади човече, мисля, че твоят крал е толкова глупав, че заслужава да 
бъде излъган. 
Мини на 331. 


333 
Седмица по-късно се завръщаш в Селдор, столицата на Алдония, с три 
силни коня, два от които залитат от умора под тежестта на големите торби 
с жълтици, в които си обърнал своя дял в размер на една тринадесета от 
съкровището на Смерч. Лорд Зелт вече е заминал за Алкейн с цялата си 
свита, за да се настани в новия си замък. Надяваш се да намери там поне 
част от скъпоценното съдържание на тронната зала, която си оставил под 
охраната на Алкейнските власти. 
- Хм... - замисля се достолепният Тоболд Четвърти, владетел на Алдония и 
Велмория, щом завършваш разказа си. - Това всъщност е доста 
справедливо решение. 
- И аз мисля така - съгласяваш се, припомняйки си полета на един дракон 
над Северното море. - Пък и, честно казано, наистина не виждах никакъв 
начин да убия това чудовище. 
Кралят кимва: 
- Е, това май е всичко. Навъртай се из Селдор, в случай че отново имам 
нужда от теб, а? Кой знае какво още ми е оставил онзи стар мошеник 
Елкрист! 


- С тези жълтици в торбите на конете ми отвън няма да имам нужда да си 
търся работа до края на живота си, господарю, но ще се радвам да помогна 
отново - уверяваш го. 

- Чудесно - отвръща Тоболд, сетне изведнъж се сеща за нещо и щраква с 
пръсти. - Между другото, познаваш ли дъщеря ми? 

